
A minden szempontból különleges regény azok hangját juttatja el 

hozzánk, akikről ugyan beszél a sajtó, ám a valódi szereplőket 
igazából soha nem képes megszólaltatni. Ők csupán illusztrációként, 
a már eldöntött , üzenet" megszemélyesítőjeként bukkannak fel 
előttünk. 
A regényben megszólaló cigány lány nap mint nap pletykákkal, 
rágalmakkal és ítéletekkel küzd. Egy olyan faluban, ahol a cigánytól 
nem fogadnak el semmit, még az általa sütött kenyeret is alig. S bár a 
történet elbeszélője nem ártatlan, hiszen lopásba keveredett (emiatt 
két évet tölt intézetben), mégis igyekszik megfelelni a falu 
közösségének, igyekszik feltűnésmentes, normális életet élni. Ebben 
nyújt neki nagy segítséget a Mamika, akit a saját anyjánál is jobban 
szeret, akire felnéz, és aki igazodási pontot jelent az életében. 

Az épphogy felnőtt lány sodró, izgalmas, minden ízében otthonos 
világot tár elénk. A sajátos elbeszélés a lehető legautentikusabban 
adja vissza ebben a roncsolt nyelvben a mai magyarországi falu 
mindennapjait. A be- és elfogadás hétköznapjait, az együttélés 
súrlódásait, a hivatalokkal folytatott örökös küzdelmet. A maga 
nyerseségében is felragyogó nyelv egyből berántja az olvasót a 
regény mélyébe, abba a világba, amelyről úgy véljük, már unalomig 
ismert a híradásokból. Ám viszonyait, erőtereit, mindennapi 
gondjait és boldogságait, gyötrelmeit és kiútjait alig ismerjük az 
előítéletek banalitásán túl. 

A minden szempontból különleges regény azok hangját juttatja el 
hozzánk, akikről ugyan beszél a sajtó, ám a valódi szereplőket 
igazából soha nem képes megszólaltatni, Ők csupán illusztrációként, 
a már eldöntött , üzenet" megszemélyesítőjeként bukkannak fel 
előttünk. 


MANIKÁN 


A Mamikának én soha nem csinátam vóna olyat, hogy rosszat, 
mert a Mamika olyan vót nekem, hogy jobban vót anyám, mint akitő 
születtem, mert akitő lettem, az olyan vót, hogy semmit nem, csak 
hatta, hogy a porba legyünk, az összes gyerek, az uccán, hozzánk se 
szót, mi meg ott vótunk, meg a szomszédbó is ott vótak, mer ott is 
olyan annyuk vót a gyerekeknek, mind nekünk, nem vót ránk adva 
ruha, csak mesztelenű, a parasztok meg mentek kapányi, oszt 
monták, hogy mennyünk a patakra, oszt mosakoggyunk meg, mer 
olyanok vagyunk, hogy tiszta kosz, az arcunk, a kezünk, meg se 
ismernek, hogy kinek a gyerekei vagyunk, mi meg mentünk, mer jó 
vót a patakra lemenni, nem azé, mer monták. Dobáni a köveket a 
vízbe, az jó vót, meg belemenni, oszt fröcskőni. Vótunk ott egy órát, 
oszt senki nem keresett, hogy hol vagyunk, pedig nem vót 
megengedve, eccer belefullatt egy gyerek. Osztán vissza az útra, oszt 
megin koszosak lettünk, mer a vizes bőrre még jobban ráragatt a 
kosz. Eggyik gyerek fődobta a port, mi meg aláátunk, oszt az a por 
mind ránk ragatt. Oszt vót, hogy fáztunk, mer má hideg vót, oszt 
akkó mentünk be, hogy aggyon valami ruhát, oszt adott valamit, de 
kabátot aszt nem, csak olyan rongyos, koszos göncököt, fődig lógott 
az ujja. Mennyetek ki, kiabát ránk. Mentünk, mer megfogott valami 
fát, hogy ránk vág, ha nem megyünk, mi még így is fáztunk, oszt 
éhesek is vótunk. Ha éhes az ember, még jobban fázik, monta a 
Mamika, hogy emlékszik, amikó háború vót, oszt nem vót semmi, 
akkó még a dunna alatt is dideregtek, mer éhesek vótak, pedig vót 
bedobva oda egy tégla, amit a sporhelton átmelegítettek, oda gyukta 
a Mamika a lábát, meg az annyáho, mer annak melegek vótak a 
combjai. Na, gyugd ide, jánka, monta a Mamika, hogy aszt monta az 
Öregmamika, mer olyan a lábad, mind a jég, mind az enyimek is, 
amikó fáztam, de nekem nem vót kihő hozzágyukni. 

Az má később vót, de én akkó is fáztam. Kint vótam az uccán, 
oszt má majnem tél vót, amikó szótak, hogy mennyek velük oda, 
ahó van valami értékes, amibő majd lesz nekem kabát, meg lesz enni 
belőle, mer én be tudok menni a háccsó ablakon, mer én kicsi vótam. 
Most is kicsi vagyok, de akkó még kisebb vótam, csak akkora, hogy 
a legkisebb, pedig má tízéves vótam, de mer nem attak enni, csak 
olyakot ettünk, hogy vizes kenyérre rászórtuk a cukrot vagy 


rákentük a zsírt, és arra mikor sót, mikor cukrot, nem vót olyan, 
hogy hús, meg vót akkó az anyámnak egy olyan ura, azt se tudom, 
honnan vót, oláccigán vót, tiszta fekete, mid a néger, hát az osztán 
soha nem dógozott, de mindig ivott, meg oszt meg is vert 
bennünket. Pedig aki nem az apja a gyereknek, az olyat nem is 
csináhat. Oszt a nővéremet belökte a szobába, az anyám meg csak 
hatta, pedig még én is tuttam, micsiná vele, mer olyat csinát, amit az 
én rendes apám nem csinát vóna egy gyerekkel soha se, mer azé még 
gyerek vót a nővérem, olyat nem csinát vóna, mer olyat csinányi 
bűn. De az oláccigánt ez nem érdekőte, csináta, mer az anyám hatta, 
hogy csinája. Pedig az is bűn, hanni, hogy olyat csinájon, ráadású 
pont a saját gyerekéve. Nem, a rendes apám az ilyet soha nem, mer ő 
nem vót olyan. Amíg vót, addig rendbe vót minden, mer ejárt 
dógozni a pékségbe, mer vót neki szakmája, hogy pék, és nem ivott 
mindig, mert nem vót olyan, meg nem is lehetett, mer hajnaba 
köllött menni, nem lehetett vóna úgy, hogy előtte iszik. Csak akkor 
ivott, amikó ünnepek vótak vagy amikó mekkapta a pízt. És nem is 
vót hozzászokva, nem úgy vót, mind a többi cigánok vagy a néger, 
azé lehetett, hogy osztán az lett, hogy főgyullatt a pálinka benne, 
amikor megünnepőte, hogy megszületett a lekkissebb tesvérem, aki 
akkó még a lekkissebb vót, mer később született olyan, aki má nem 
az apámtó vót, és az lett a lekkissebb. Utána a nővérem is szült, még 
nem vót tizenöt, de attó az embertő, akit az anyám beengedett a 
házunkba, akive vótak ezek a rablások. 

Nem mondhattam, hogy én nem, mer én olyat nem akarok, mer 
vittek, meg az is vót bennem, hogy milyen jó lesz, ha télen lesz 
nagykabátom, meg meleg cipőm, mer akkó még aszittem, ténleg 
lesz, nem azé van az egész, hogy az oláccigán inni tuggyon, mer az 
anyám annyit se vett abbó, amit szereztünk, hogy a gyerekeinek 
jusson belőle kabátra. Jó az, amibe eddig is vótam, monta, de nem 
vót jó. Én nem birnám nézni, hogy fáznak a gyerekeim, montam a 
Mamikának, ő meg monta, hogy vót olyan, amikó neki se vót 
télikabáttya, mer nem vót rá píz, oszt monta az Öregmamika, hogy 
menny e a nagyapádhó, vidd e neki a tejet, mer ő horta az öregnek a 
tejet, oszt mondd neki, hogy fázó, mer az öregnek van píze, oszt ha 
lássa, hogy fázó, vesz neked nagykabátot, de nem vett, monta a 


Mamika, csak monta, hogy mozognyi kő, akkó melege lesz. Az is má 
milyen öreg vót, minek vót neki a píz, amikó má majnem meghat, 
annyira öreg vót. Mé nem vett annak a jánkának kabátot? Mé ilyenek 
az emberek, nem tudom. 

Oszt, amikó vót az a hely, ahó ekaptak a rendőrök, akkó 
bekerűtem az intézetbe. Olyan vót, hogy ott is vótak olyanok, mind 
az az oláccigán, akit az anyám hozott nekünk a nyakunkra, mikó 
meggyullatt apámba a pálinka, és etemettük. Mindenki ott vót, még 
a parasztok is, mer aszt a kenyeret ettik, amit az én apám sütött 
nekik, mer má nem sütöttek otthon kenyeret, mindenki a bódbó 
vette, és amit a bódba árútak, aszt az én apám sütötte. És ott ríttak a 
parasztok is, hogy ki fog nekünk ilyen kenyeret sütni, ha má nem 
lesz nekünk a Gyuri. Monta is az apám, amikó még nem gyulladt 
meg benne a pálinka, hogy amikó a patakkanyarba laktak, meg még 
gyerek vót, és csak olyan házuk vót, hogy nem vót alapja se, csak le 
vót rakva a vájag a fődre, oszt mikó nagy árvíz vót, akkó az egészet 
evitte a víz, megin meg köllött építeni, oszt mindenki olyan büdös 
vót, hogy messzire lehetett érezni, hogy ott gyün egy cigán, a kutyák 
má, ha elindút onnan, ekezdtek ugatnyi végig az uccán, oszt amikor 
a kerítés mellé ért, úgy vicsorogtak a kerítés mögött, csurgott a 
fogaikbó a nyál, hogy ha kigyüttek vóna, széttépték vóna a cigánt, 
akkó is, ha kisgyerek, mer a kutyának nem számít, hogy gyerek, csak 
hogy cigán. Amikó ez vót, akó nem hitte vóna senki, monta a rendes 
apám, hogy azt a kenyeret eszi a falu, amit ő süt, hogy a cigán 
kenyerit, mer olyanok vótak a parasztok, hogy a cigántó nem vettek 
vóna e semmit, amit a cigán csinát, legföjjebb a gombát, amit az 
erdőn gyűjtött, mer azt nem a cigán csináta, hanem csak nőtt az 
erdőben. Persze a parasztok most is olyanok, hogy cigántó nem kő 
semmi, csak a Mamika nem olyan, neki ha viszek valamit, mer én 
csinátam, akko elveszi, oszt megeszi vacsorára, aszongya, hogy 
hagyd csak itt, jánka, maj megeszem vacsorára, oszt másnap 
odaaggya a lábast, amibe vót, amit csinátam. De a többi paraszt nem 
enne a cigán után, a cigán lábasábó egy falatot se, akkó se, ha 
megdöglene éhen. Nem inna abbó az üvegbő, amibő a cigán ivott, 
mer utákozik tőlünk. A házába se menne be, mer hiába kaptunk 


házat, mondogatta az Öregmamika, a Mamika annya, hogy a cigán 
az cigán, a házbó is putrit csiná. 

A végin mégis az lett, hogy a cigán kenyerit ettik, mer más kenyér 
nem vót, mer má nem tuttak otthon sütni, mer ebontották a 
kemencéket, mer régen vótak kemencék, monta a Mamika, hogy 
nekik is vót, hogy az nagy munka vót, hogy kenyér, ahho érteni 
köllöt. Egész éjje dagatt a tészta, kovásszal csináták egy teknőbe, oszt 
hajnaba befűtöttek a kemencébe, oszt mikó bemelegedett a kemence 
fala, akkó kipucóták a parazsat, és bepakóták hétkor a kenyereket, 
oszt tízre meg is sűt. Hogy az milyen finom vót, monta a Mamika, az 
a friss kenyér, hogy olyan vót, hogy a szaga végigment az egész 
udvaron, oszt a kutyák nem ugattak a szagra, hanem azok is csak 
szimatótak, mer az nekik nem cigánszag vót, hanem jó szag. Még 
Pestre is vittünk a rokonoknak, monta a Mamika, oszt úgy örűtek, 
mindha aranyat kaptak vóna, mer má annyira utáták azt a 
kenyérgyári kenyereket, aminek a haja, mind a kő, a bele meg 
kovász. Meg az a kenyér is, amit vittünk, olyan vót, monta, hogy 
arra emlékeztette őköt, hogy milyen jó vót, amikó még nem hatták el 
a falut, nem köllött olyan helyen laknyi, hogy nemcsak a kenyér 
rossz, de a lakásuk is csak egy juk. De az is jó vót, Mamika, amit az 
én édesapám sütött, az is jó vót, nem? Jó vót, jánka, jó vót, mer más 
nem vót, oszt mesét a tejfölös lepinrő, amit a kemencébe sütöttek. 
Mikó kiszettik a kenyeret, utána tettik be, hogy melegen ettik, kis 
kapor is vót a tejfőbe, én meg úgy megkivántam, mer finom vót, így 
emondva is. Úgy van, hogy azt is lehet akarnyi, ami csak emondva 
van, de valóba nincs. Eccer süssön a Mamika olyat, mer nagyon 
megkívántam. Sütőbe nem olyan, mind kemencébe, monta a 
Mamika. De anná jobb, montam, mindha egyátalán nem vóna. Anná 
jobb, jánka, monta, mer ami nincs, az má ténleg semijen. Ott vót az 
egész falu a temetésen, nem vót még olyan nagy temetés ebbe a 
faluba, amilyen a rendesapámé vót. Örűt vóna, ha lássa, de a temetés 
olyan, hogy pont az nem lássa, akié az egész csináva van. 

Ha lett vóna akkó még a rendesapám, ha nem gyullad ki benne a 
pálinka, akkó nincs az, hogy a Boginak lesz olyan gyereke, aki lett, 
aki attó az embertő van, mer az én apám ilyet nem hagyott vóna, 
meg is őte vóna azt, aki ilyet csiná a gyerekive, meg persze akkó az 


oláccigán se gyütt vóna oda, ahó mi vagyunk, mer nem köllött vóna, 
hogy ott legyen, mer elig lett vóna az apám. Együtt Birinkébő, biztos 
onnan gyütt, az összes oláccigán onnan gyün, mennyi van ott 
belőlük, hát nagyon sok, mer ha nincsen felesígnek való, visznek 
innen, a mi falunkbó jányokat, meg más falubó, hogy legyen, oszt 
akiket azok szűnek, azok is oláccigánok lesznek, azt öröklik, hogy az 
ember akkó is, ha az asszon nem vót oláccigán, mer oláccigán lesz 
ott, azok között, másmilyen nem tud, olyan piszkos szája lesz mind 
azoknak, hogy nem lehet hagatni, amit mondanak, mer csak 
piszkosságot tunnak mondani. Ez is olyan vót, aki az anyámhó 
gyütt, hogy olyan fekete, hogy néger, úgy is hítták, hogy néger, a 
kicsi is, akit a Bogi szűt neki, az is néger vót, meg akiket az anyám 
szűt, azok is négerek lettek, nekem azok nem tesvéreim, mer nem is 
hasonlítottunk. Szegin Bogi, e köllött vóna vetetni neki, de mire 
észrevette, má nem lehetett, mer aszonta az orvos, hogy túl van az 
időn, oszt meg kő szűrni. Kinek kő ezután a Bogi? Hát senkinek, csak 
valakinek, aki naplopó, olyannak. Mindenki tuggya a faluba, hogy 
kitő van a gyerek, oszt má fót van rajta, olyan meg nem kő senkinek, 
mer van olyan is, akin nincs fót, senki nem gondó arra, hogy ő eszt 
nem akarta, csak azt mondják, hogy ott van rajta a fót, a fóttal nem 
kőtözök össze, odamegyek hozzá, hogy még egy fótot ejcsek rajta, 
mer szép jánka vót a Bogi, szebb vót, mind én, de utána otthagyom, 
monta, aki hozzáment, ha lesz belőle gyerek, ki tuggya, kitő van, 
mer senkinek nem köllött utána, hogy azzal az emberrel vót, csak 
úgy köllött, hogy eccer, oszt télleg nem lehetett tunni, mer a Bogi is 
innentő olyan lett, amilyen lett, má neki se vót fontos, hogy 
másmilyen legyen, mer tutta, hogy azután, ami történt, má nem 
lehet másmilyen. 

A néger egész nap nem csinát semmit, otthon vót vagy a faluba a 
kocsmába, nem vót benne semmi, ami jó lett vóna, csak ivott, 
döntögette magába a poharakot, utána is, hogy a Bogiva vót, osztán 
efogyott a pálinka, üres vót az üveg, vennyi nem tudott, mert píze 
nem vót, mer dógoznyi, azt nem akart, nem azé, mer cigánt nem 
alkalmaznak, csak azé, mer nem akart, bödös vót a munka, de innyi, 
azt mindig akart. Mibő igyon, má nem vót otthon píz sehol, tutta, 
hogy hol van, ha e van gyukva, de má ott se vót, oszt zavarta az 


anyámat kőcsönkérni, de má nem attak neki, mert tutták, hogy a 
négernek kő pálinkára. Megy, hogy Jolán néni, há nem tudok a 
gyereknek ennyi anni, csak egy ezres kőne. Menny e dógoznyi, 
nekem is abbó van, hogy én meg az uram dógozott, ingyen nincs 
píz. Csak egy ezrest, az semmi magának. Mondom, hogy nem adok, 
mer tudom, mire kő, nekem se ingyen van. Meghozom hónap. 
Mibő? Maj kérek a Szabó Marinénitő, akó még ét a Marinéni. Az se 
ad, mer monta nekem, amikó gyüttünk haza a templombó, hogy 
neked nem fog annyi, mer má annyiva tartozó neki, és nem is adott a 
Marinéni, mer ement kérni tőle is, csak az is aszt monta, hogy aki 
dógozni akar, az tud, csak az nem dógozik, aki nem akar, innen má 
pízt nem visző e, mer már hoznyi kőne, annyiva tartozó. Különben 
nem is vót má a Marinéninek, mer az ura má nem ét, oszt a fijai akkó 
keztek el inni. Oszt eszt meséte, amikó hazagyütt az anyám, akkó 
még anyámnak hittem, hogy nem attak, pedig kért mindenkitő, a 
néger meg ekezdett kiabáni, hogyhogy nem attak, mindig szoktak, 
fölrúgta a hokedlit, a kurva isten faszát, kiabát, mer má nagyon 
köllött neki a pálinka, a kurva isten faszára, hogyhogy nem attak, 
úgy vót, hogy megüti az anyámat, mer nem hozott pízt. Kijabát, meg 
káromkodott. Azé nem hoztá, te büdös kurva, mer nem rendesen 
kérté. Má majnem ütött is, amikó az anyám ekezdett kiabáni, hogy 
nehogy megiüss, te büdös oláccigán, az én házamba lakó, oszt kezet 
emesz rám, te dög, oszt megát a néger keze, űt egy darabig, oszt 
mongya, hogy kitanáta, hogy hogy legyen píz, hogy onnan kő venni, 
ahó van. Ez vót a néger esze, hogy arra vót, amit kitalát. 

Lopni, kérdezte anyám. Csak evenni, monta a néger, onnan, ahó 
sok van, csak annyit, amennyi nekünk kő, úgy is marad ott még elig. 
De mindenki tunni fogja, hogy mi vótunk, mondja erre az anyám, 
aki soha nem vót az anyám, akkó se, mikó a hasábó kinyomott, nem 
is tudom, mé az ő hasábó lettem. A néger meg monta, hogy azt is 
kitaláta, hogy ne a faluba, mer ott mindenki ismer, hanem máshol, 
meg hogy vannak neki emberek, akik segítenek, megmutassák, hogy 
hova kő mennyi, meg mikor. Az anyám meg erre má nem monta, 
hogy nem, mer köllött neki az a néger, oszt mindent megcsinát, amit 
mondott neki. Má este el is indútak, oszt vittek magukkal, oszt 
útközbe emonta a néger, hogy mi a dógom, ha nem csinálom, 


szétveri a fejemet, de én nem is mertem mondani, hogy nem 
csinálom, meg gondótam, hogy mi lesz nekem abbó, amit eviszünk, 
hogy meleg kabát. 

Messzebbre jártunk csináni, három-négy faluva messzebb, ahó 
nem tutták, kik vagyunk, mindenütt vót olyan, akit a néger ismert 
még a börtönbő, mer a néger többet vót börtönbe, mid ahány éves, 
má gyerek is ott vót a börtönbe, oszt mindenkit ismert, akiket meg 
nem ismert a börtönbő, azt a testvéreitő ismert, mer azok is mindig 
börtönbe vótak, no azok, akiket ismert, aszonta, azok a barátai 
monták, hogy hova kő menni. Vót olyan, akinek vót kocsija is, oszt 
még messzebbre tuttunk menni, vót, hogy egy hónapba eccer, vót, 
hogy háromszor is. A píz vót a legjobb, de vót, hogy mást is vittünk, 
tévét is, meg aranyakot. A néger tutta, hogy a parasztok mindent 
megvesznek a faluba, mer ócsón attuk, nem bánták, hogy honnan 
van, hogy egy másik faluba egy másik embertő van ehozva. Nem 
köllött féni, hogy beszének, ők is benne vótak, vót, aki monta is, mi 
kő neki, hogy fúrógép, meg mikró, meg telefon. Nem láccott rajtuk, 
hogy lopva vótak, nem vót ráírva, hogy ez most honnét van, olyan 
vót, mindha a bódba vette vóna, vagy a gyerekitő kapta. Mindenki jó 
járt, csak az nem, akitő hozva vót. Maj keresnek pízt, oszt vesznek 
másikot. Má egy éve is csinátuk, oszt senki nem gyütt rá, hogy mink 
vagyunk. Mindig máshova kő, monta a néger, akkó nem tunnak 
ekapni, nem tuggyák, hogy honnét vagyunk. Abba köllött vóna 
hanni időbe, akkó nem lett vóna baj, de a néger egyre jobban 
belegyütt, oszt az anyámnak is teccett, hogy van píz, és alig kő érte 
csináni valamit. Soha nem tud megáni az ember, monta a Mamika, 
hogy mosmá elig, mer soha nem elig, olyan az ember, hogy nem 
tuggya aszt mondani, hogy ennyi elig vót, hogy a Fiatalpapa is ilyen 
vót, hogy csak dógozni, még dógozni, még és még, oszt a végin a 
túlvilágra dógozta magát. Olyan vót, mind a néger, montam, 
hasonlítottak, csak a Fiatalpapa nem vót olyan fekete. Nevetett a 
Mamika, szerette, ha vicces dógot mondok. 

Amikó azt a papot rabótuk ki. Papot nem köllött vóna, monta a 
Mamika. Hát nem, montam, mer pont akkó vót, hogy a papnak vót 
valakije, jó, aszonták házvezető, de hát nem az vót, mer a katolikus 
papok nem tunnak olyanok lenni, mind az isten, hát nekik is kő a nő, 


és akkó úgy óggyák meg, hogy házvezetőnő, és azzal csináják. 
Mindig vitte is magával, amikó ment meggyónni, hogy abban a 
hónapban micsinát, hogy talákoztak ilyen katolikus otthonba, az egy 
szálloda papoknak, oda mennek, oszt viszik a házvezetőt, mer 
mindennap meg tunnak gyónni, meg is kő, mer ami ott megy, e 
tudom képzelni, de most nem vitte magáva, hiába vót úgy, hogy 
máskor mindig. Mé nem vitte magáva? Mer összegyütt a másik pap 
házvezetőnőjéve, vagy összevesztek, nem tudom, de otthon hatta, 
osztán én meg bemásztam a vécéablakon, mer kicsi vótam, bárhol 
befértem, úgy vót, hogy belűrő kinyitom a nagyablakot, ami az ucca 
felé van, mind máskor, hogy oszt a néger is be tuggyon gyünni, meg 
az is, aki monta, hogy ide kő betörni, mentem is oda az ablakho, osz 
má nyitom is, beugrik a néger, meg a másik ember, oszt dobáják be, 
amit látnak, gyertyatartók, meg ilyesmi, ezüstbő, a fiókokot 
rángatták, egyszer csak valami ajtó nyílik, fölkapcsója valaki a 
folyosón a villant. Mi a kurva isten, ki van itt, mondja a néger annak, 
akive vót. Te tuttad? Nem tuttam, mongya a másik, fét a négertő, 
hogy agyoncsapja, honnan tuttam vóna. Ez az asszon. Milyen 
asszon, kérdezi a néger. Aki úgy vót, hogy nem lesz itt, mer viszi 
magáva a pap, oszt mégis itt van, oszt fölébredt. A házvezetőnő 
otthon maratt, oszt észrevette, hogy vannak a pap szobájába, de nem 
ment oda, nem is kiabát, mer tutta, hogy mi történik, ha ezt csinája, 
mer vót olyan, hogy fölébrett a tulajdonos, és ahelyett, hogy 
hallgatott vóna, kiabáni kezdett és a rablók leütötték, hogy meg is 
halt, gyilkosság lett a vége, a rablók is rosszú járnak olyankor, nem 
csak az, aki meghat. Ez az asszon nem ezt csináta, hanem hítta a 
rendőröket, mer a papnak ott vót a telefonnya, nem vitte magáva, 
hallottuk, hogy sutyorog, hogy tolvajok és azonnal gyüjjönek ki. A 
néger meg monta, hogy gyerünk, és mi gyorsan kiugrottunk a 
nagyablakon az uccára, az anyám meg ott várt miket kint, ő vót 
hagyva, hogy lessen, oszt mongya a néger, hogy ott van az asszon 
bent, nem ment e a pappa. Nem? Nem, a kurva annyát, monta. De 
nem bántottátok, kérdezte az anyám. Nem. Biztos nem, mer ha 
bántottátok, a pap szeretőjit, akkó az a pap meg fog átkozni minket. 
Mennyünk má, kiabát az, aki itt ismerős vót a faluba, mer gyünnek a 
rendőrök, oszt ekeztünk szalanni, kifelé a falubó, át a fődeken, má 


egészen az Ipóná vótunk, és ott akartunk ebujni, amíg emennek, de 
megtalátak minket és ekaptak, nálunk vót minden, amit ehoztunk, 
nem tuttuk aszt mondani, hogy mi nem vótunk, mer ott vót egy 
szatyorba a bizonyíték, oszt akkó mindent montak a bíróságon, hogy 
hány helen, meg milyen értékbe. Oszt montam, amiko kihallgattak, 
hogy mé vót az egész, hogy én nem tehetek róla, mer agyonvert 
vóna a néger, ha nem csinálom, mer megvert, ha olyanja vót neki, 
hogy verjen, az anyámot is megverte, hiába kiabát, megverte, mer 
neki verni köllött, azt látta otthon, vagy sokat ivott, vagy meg 
keveset, oszt ütött. 

Fétem tőle. Mindenki fét tőle. Ha ivott, másnap nem emlékezett 
rá, hogy micsinát, hiába monta neki az anyám, hogy micsinát, 
aszonta, ő olyat nem csinát, mikor oszt meg lettek mutatva a fótok a 
testin, akkó csak hallgatott. Szégyőte magát. Ha mégeccer ilyet 
csinász, emegyek a rendőrségre, eviszem a gyerekeket is, oszt 
becsuknak. A néger nem szót semmit, mer tutta, hogy nem megy e, 
mer fé tőle. A szomszédba is hallották, amikor verekedett, meg az 
uccán is, ha ement valaki a házunk előtt, de senki nem mert szóni a 
rendőröknek, mer mindenki fét a négertő. Mindenki féti az életit, 
monta a Mamika, meg a rendőrök is olyanok, ha nem az uccán van, 
akko az nem tartozik rájuk, azok is fének, mer azoknak is van 
csalággyuk, meg gyerekeik. Ekerülik a helet, ahol veszélyes. Azé 
lehetnek ilyenek, montam, mind a néger, mer az egész azé vót, mer 
az oláccigán ott vót velünk. Én nem csinátam vóna ilyet, mer engem 
az édesapám nem így nevelt, hanem úgy, hogy majd olyan leszek, 
mind ő, de a néger behozta a rosszat a házunkba, meg behozta a 
bűnt, mer a néger nem cigán vót, hanem bűnöző, mindig is az vót, 
az apja is az vót, meg a testvérei is. De én a Mamikát, hát vele soha 
olyat, hogy rosszat, mer nekem ő olyan vót, hogy az anyám, mer 
azza nem is beszélek, aki szűt, mer minek beszéjjek egy olyan 
anyával, aki hatta, hogy az legyen a Bogival, ami lett, utána meg 
engedje, hogy vele is, hallottam, hogy mongya a négernek, hogy 
akkó engem is, mer hallottam, micsinátá, és nekem akkor az köll, 
amit vele csinátá, mer csak azé engettem, hogy csinád, hogy velem 
is, meg annyi kő nekem is, amennyit vele is csinátá, hogy most akkó 
itt vagyok, a néger meg nekiesett akkó az anyámnak, előtte kikűtte a 


Bogit, hogy mennyé a szobábó, má nem köllesz, a Bogi meg kigyütt, 
a néger ledöntötte az anyánkot az ágyra, oszt nekiesett. Hallottuk, 
micsiná, csak egy szoba vót, meg egy konyha, mer nem laktunk má a 
patakkanyarba, ahol a rendesapám fölnőtt, ahol evitte a víz a 
házakot, ha áratt. 

Kaptunk házat, mer kiutatak hivatalbó, de csak olyan házakot 
attak, amik kicsik vótak, mer egy öregasszon lakott benne, akinek 
nem vót senkije, de má régen nem vót, oszt olyan vót a ház, hogy 
tejjesen romos, fődes vót a palló, meg a vakolat nem vót má a 
vályagon, meg kicsi is vót, ott köllött a négernek csinányi a Bogiva, 
azon a kicsi helen, osztán jött az anyánk, mer neki is az köllött, amit 
a Bogi kapott, oszt mi azt is hallottuk, ahogy vele csináta, hát abba a 
négerbe vót erő, neki a pálinka nem úgy hatott, hogy ement vóna az 
ereje, inkább nagyobb vót. Kicsi vótam, de még én is gondótam rá, 
hogy milyen lehet, meg undorottam is, de az is eszembe jutott, hogy 
azé undorodok, mer nem velem csináják. Kisjánynak ilyen nincs a 
fejibe, monta a Mamika, pedig vót, mer meg vót mutatva, és akkor 
má ott vót. Ott vót a fejünkbe, amit láttunk, nem vót kiírva, mind a 
tévébe, hogy gyerek nem nézheti, minek ott is kiírni, minden gyerek 
tud mindent, ha kiírják, akkor biztos nézik, mer tuggyák, hogy az a 
jó műsor, hogy a gyerek nem nézheti, az azt jelenti, hogy meg kő 
nézni. Minden gyerek nézi, meg a telefonnyán is nézi, nem lehet 
őköt etiltani, és ha nézik, akkor az ott lesz a fejükbe, nem a játékokra 
gondó, hanem arra, amit ott látott. 

Mindenki egy helyen alutt, a tévé is ott vót, meg az is, amit a 
néger csinát, ott a szemünk előtt, ha nem aluttunk, csak a Kaliék 
kaptak olyat, hogy kőbő vót, a zsidó templomot az ucca végin, ahol 
régen a zsidók laktak, de most ott is parasztok vótak, csak a 
templom vót üres, azt kapták meg a Kaliék, az kőbő vót, mer a 
zsidók nem építettek vájagbó, pláne templomot nem. Az a ház a 
zsidóknak olyan vót, hogy nem köllött, mer má nem vót senki 
belőlük a faluba, osztán el is bontották a Kaliék, és a kövekbő 
építettek egy másik házat, mer csak egy nagy szoba vót a zsidó 
templom, meg be is ázott, mer jukas vót a teteje, meg aszittik, hogy a 
falakba arany van, mer aszt monták a parasztok, hogy a zsidók tele 
vótak arannya, és elásták ott vagy belfalazták, mer amikó evittik 


őket, monta a Mamika is, akko csak egy táskácskát tuttak vinni 
magukka, abba nem fér bele annyi arany, amennyi nekik vót. De a 
Kaliék nem talátak semmit, monta a Kali annya, vagy hazudott, mer 
nem akarta, hogy a többi ember, főleg a parasztok irigyek legyenek, 
hogy a cigánok megtanáták a zsidók aranyát. Úgyhogy a Kaliék 
azok úgy étek, hogy nem láccott, hogy megtaláták az aranyat, de 
abbó a templombó lett nekik kőházuk, mer nekik az járt is, mondta a 
Kali, mer az ő nagyapja vót a vajda, de nem az vót, csak a Kali 
monta, hogy az. 

A Kali is oláccigán vót, olyan fekete, mind a néger, akit az anyám 
hozott, mi meg nem. Nem lehettek vóna vajdák, mer vajda csak 
olyan lehet, aki közülünk van, az apám az lehetett vóna, meg ő olyan 
is vót, hogy tudott vóna igasságot tenni, mer tutta, mi a jó, meg mi a 
rossz, de az oláccigán az nem. Az oláccigánok olyanok vótak, hogy 
beszétek is cigánú, nem rendesen, csak fele magyar, fele cigán, mi 
meg nem tuttunk, azt se tuttuk, mit mondanak, ha úgy beszétek, 
csak egymást értettik, cigánú káromkottak, meg megették a döghúst, 
meg azt monták, hogy ők az igazi cigánok, a többinek 
engedelmeskenni kő, de mi nem engedelmeskettünk, nehogymá 
olyan mongya meg, mit csinájunk, aki a dögkútbó kihúzza a 
dögököt, oszt meg is eszi, mindegy, milyen betegsége vót az 
állatnak, kolera, száj-és körömfájás, nem számított, olyan, aki nem is 
tud rendesen magyarú. Közülünk senki nem engedelmeskedett a 
Kaliéknak, mer a Kaliékat senki nem szerette, a parasztok se, meg a 
cigánok se, mer a Kaliék annyira cigánok vótak, hogy még loptak is, 
mi meg nem akartunk cigánok lenni, mer mi magyarok akartunk 
lenni, hogy az vót, hogy magyarok leszünk, mer má magyarok is 
vótunk, olyanok, mind a parasztok, olyan házba laktunk, mind a 
parasztok, mer hivatalbó járt nekünk, kicsi vót, meg romos, de 
mégiscsak ház vót, nem egy vájaggunyhó a patakkanyarba. Az apám 
is magyar vót, paraszt, má ő sütötte a kenyeret a falunak, mer nem 
nézték má cigánnak, ha annak nézték vóna, meg se ették vóna a 
bódbó a kenyeret, mi má rendesen magyarok vótunk, de a Kaliékat 
mindenki cigánnak nézte, azok is, akik cigánok vótak, aszt monták, 
hogy ki csináta ezt a dógot, hogy kiásta a Marno Valinéni krumpliját, 
hát a cigánok, de mindenki arra gondót, hogy a Kaliék. Ki lopta el a 


Lajosbácsi biciklijét, hát a cigánok, oszt a rendőrök má mentek is a 
zsidótemplomho, és ott is vót a Lajosbácsi biciglije, a tazékba meg 
főtt a krumpli, amit a Valinénitő loptak e. 

Ilyenek vótak a Kaliék, nem azé kaptak kőházat, mer ők vótak a 
vajdák, hanem mer épp nem hat meg olyan öregasszony, akinek 
nem vót senkije, vagy ha vót, akkó Amerikába szökött, mer olyat 
csinát, ami miatt itt börtön lett vóna, vagy meg akart gazdagonni, 
meg is gazdagodott biztos, csak az anyját hatta itt nyomorogni, hogy 
nem is tutta, hogy mi van a gyerekive, meg hogy milyenek az 
unokái. Ittmaratt egyedű, ha arrébb köllött valamit tenni az udvarba, 
hát úgy köllött neki embert fogni az uccán, hijába vót neki fia, mer 
aki Amerikába van, az má senkinek nem a fia. Gyere má be, te, 
jánka, monta nekem az öregasszony, oszt rakjuk má arrébb a 
kukoricamorzsolót. Én meg bementem, oszt segítettem neki, mer én 
olyan vagyok, aki segít, oszt ha kaptam pár tojást, nem montam, 
hogy nem kő, mer köllött. De akkó, amikó a Kaliék kerűtek sorra, 
nem vót ilyen öregasszon, a zsidó templom meg ott vót üresen, hát 
odaatták, mer nem köllött senkinek. Olyan erős ház vót, monta a 
Mamika, nem köllött vóna hanni ebontani. Összeomlik, ha nem 
boncsák e, montam a Mamikának, az se jobb. Az se, monta a 
Mamika, meg hogy az ő háza is vajagbó van, de úgy á, mind egy 
szikla. Szikla, nevettem, összeomlik ez is eccer. Össze, ha nem 
laknak benne, de amíg én vagyok, nem fog, mer attó á egy ház, hogy 
laknak benne, ha nem laknak, mindegy, mibő vót. Azé tovább á, ha 
kőbő van. Ha nem laknak benne, mindegy, hogy meddig á, mer 
nincs mé áni. Hát a milyenkbe lakunk, mégis ránk fog dőni, 
montam. Mer olyan, mindha nem lakna ott senki, monta a Mamika, 
csak legalább akkó dőjön össze, amikó nem vattok otthon. Vagy csak 
az uram, mongyuk az mindig otthon van. Hogy nem unnya magát, 
kérdezte a Mamika. Unnya az, unnya, de inkább unnya, mindhogy 
dógozzon. 

Ott vótunk a konyhába, oszt mindent hallottunk, amikó a néger 
csináta a szobába, mer meggyullatt a pálinka az apámba. Nem is 
értettem, amikó engettik, hogy mindenki főzhet pálinkát, akkó mire 
gondótak, hogy eszükbe jutott-e az a sok ember, aki így végezte, 
hogy annak osztán nem csak egy halál lett a vége, hanem hát, hogy 


hazament az ember, oszt megverte a feleségit, meg falho vágta a 
gyereket, olyat is hallottam a tévébe, meg a Mamika is meséte, hogy 
tiszta állatok lettünk, hogy miket mond a tévé, hogy megöli a saját 
gyerekit, még az asszont is, hogy abba is benne van a pálinka, osztán 
nem is hiszi, micsinát, amikó fölébred a börtönbe, oszt kérdezi, hogy 
mi van az asszonnal, nem gyün-e meglátogatni? Nem emléksző, te, 
részeg marha, mongya az őr, hogy micsinátá? Mé, micsinátam, mé 
vagyok megin itt, amikó má tennap kiengettek? Nem emléksző, 
monta az őr, hogy szétvágtad az asszon fejit baltáva? Kiengettik a 
börtönbő, jó magaviselet miatt, hát akko jó vót, amikó nem ivott, mer 
a börtönbe nem vót mit, osztán kint micsinájon, mingyá iszik, má a 
buszmegállóba bemegy a kocsmába, van neki píze, mer dógozott a 
börtönbe, oszt ez van, hogy vissza a börtönbe, az asszon meg má 
halott, meg a gyerekek is, mer kettő le akarta fogni a kezit, azokat is 
agyonverte, csak a kisgyerek úszta meg, aki alutt a kiságyba, pedig 
miatta vót az egész, mer a marha aszitte, hogy az nem lehet az ő 
gyereke, hogy megcsata az asszon, hogy összefekütt más emberekke, 
mikor ő a börtönbe vót, de az a gyerek megúszta. Csak nem mesélik 
neki el, amikó főnyő, hogy mi történt az annyáva, csak nem, mer 
emlékezni nem fog, olyan kicsi vót. Nem véletlen gyanakodott a 
gyilkos ember, hogy kitő van, számógatta a hónapokot, ahogy ment 
haza a kocsmábó, meg hogy mennyi idős a gyerek most. Az asszon 
monta, hogy korábban gyütt vagy később, azé született akó, amikó 
született, de az embertő van, mer ő mássa nem, osz lehet, hogy 
mégis, mert ki tuggya, mi történik ott, aho nem lássa senki, de azé 
megőnyi, meg a gyerekeket is, oszt pont az maradt életbe, aki nem is 
az övé vót, aki miatt az egész történt. Nem is állat az ilyen, monta a 
Mamika, mer állat az ilyet nem csinána a kölkeive, az is olyan, hogy 
eteti, meg megvédi. Ha a kutyátó el akarod venni, beléd harap, még 
akkor is, ha te vagy a gazdája. Nem is az ember vót, montam, hanem 
a pálinka csináta. A pálinka olyan, hogy mindent megcsiná, olyat is, 
ami a Bogiva történt, meg velem, hogy e köllött menni velük lopni, 
pedig én nem olyan vótam, az anyám se lett vóna olyan, csak a néger 
vót olyan, mer köllött neki a píz, hogy inni, az anyám meg fét tőle, 
oszt aszt csináta, amit a néger akart. 


De én többet olyat nem, montam is a Mamikának, hogy csak 
akkó, ha neki kő valami nagyon, na, akkó megcsinálom, de csak 
miatta, de a Mamika azt monta, hogy olyat ő nem akarna, mer olyat 
nem szabad, megvan neki minden, ami kő, új dógok meg nem kőnek 
arra a kis időre, ami neki maratt. Mé mongya, Mamika, mé mond 
ilyeneket. Mer számóni kő, és ha számósz, akkó kigyün, hogy má 
nincs sok idő, monta, de nem gondóta, hogy még anná is kevesebb, 
mind amire gondót. A Mamika olyan vót, hogy figyet mindenre, 
arra is, hogy mi van velem, én meg figyetem rá, ha ementem a háza 
előtt, mindig bementem. Jó van, Mamika, jó van? Jó vagyok, jánka, 
nem iszó egy kis kávét, má ittam, Mamika, de azé iszok még egyet, 
oszt beszégettünk, mer szerettem hallgatni, amiket mond, oszt akkó 
a Mamika monta azt, ami régen vót, amikó még jánka vót, hogy 
milyen szeginek vótak, most a cigánok gazdagabbak, mint akkó ők 
vótak, én meg mesétem neki, hogy hogy rabótuk ki az embereket. 
Érdekőte a Mamikát, jobban, mind a sorozatok a tévébe, mer amit én 
montam, az ténleg megtörtént, nem csak ki vót taláva. 

Amikó ott az Ipóná ekaptak, nagyon fétem, hogy mi lesz, sötét 
vót, a rendőrök világítottak, oszt a négernek se vót olyan nagy 
pofája, mind otthon, csak hallgatott, a bíróságon meg aszt monta, 
hogy nem lopott, csak ott vót, a többiek loptak. Akó a bíróság úgy 
döntött, hogy nekem intézet, és én ott vótam két évig abba az 
intézetbe, mer má akkó emútam tizenkettő. Nem mondom meg, mi 
vót ott, mer olyan, hogy nem akarok gondónyi rá, de minden vót, 
ami nem köllött vóna, hogy legyen, mer jánka vót mindenki, mer ez 
olyan hely vót, oszt megtanítottak mindenre, amire nem köllött 
vóna, meg hogy hogy lehet a felügyelőkkel, meg az intézet többi 
dógozójáva jóba lenni, mer azok osztán olyanok vótak, hogy nem a 
fizetésé dógoztak ott, azt csak otthon monták, hogy ez mennyivel 
kényelmesebb munka, mintha a fődet túrnák vagy építkezésekre 
járnának, és kényelmesebb is vót, meg fizetés is vót, de a 
legfontosabb az vót, amit a fizetés mellé kaptak, hogy mindegyik 
büdös vót meg ittas is, meg kövér, de vótak nekik, akik megatták, 
amit akartak, a női felügyelőknek is, osztán még hogy mit kő 
behozni, na, azt is olyan áron tettik, hogy a végin télleg mindent 
mekkaptak, még pízt is. 


Osztán mikó má lehetett, a Ragyásmaris kivátott, az rokon vót, 
meg köllött neki, hogy legyen valaki nagyobb gyerek a kicsikke, mer 
közbe nagyobb is lettem, a Maris gyerekei meg kicsik, oszt valakinek 
köllött vigyázni rájok, mer a Maris nem akart, az apjuk meg nem is 
nagyon vót otthon, csak este. Azé jobb vót ott, mind amikó az 
intézetbe vótam, mer mehettem mindenhova, meg mégiscsak 
rokonokka vótam, nem idegenekke. Persze a Mucur, ez vót a Maris 
ura, hát azé azza vót, hogy bele köllött rúgnom, mer az is ivott, 
osztán összekevert mindent mindennel, vagy mindig is azt akarta, 
én meg tizennégy vótam, akkó még minden fogam megvót elő, csak 
a hátsók nem vótak, mer erohattak, de tuttam úgy enni, mer 
megtanúja az ember. Oszt a Mucurnak megteccettem, először csak 
olyakot csinát, amire nem lehetett azt mondani, hogy rossz, 
megfogta a kezemet, meg megsimogatta a hajamat, meg véletlen 
odadörgőte magát a testemhe, tuttam, mit akar, de má azt is tuttam, 
mit kő csináni, erre jó vót az intézet, nem ijettem meg tőle, amikó 
többet akart, csak gyütt, montam, ne gyüjjön, de nem tudott má 
megáni, vitte előre a teste, meg a pálinka, fogtam, oszt belerúgtam 
egy nagyot a két lába között, az meg kiabát, hogy hülye vagy, jánka, 
hülye vagy, szétverem a fejedet, azé vettünk ide, hogy eszt csinád, 
ezé? Meg tudom védeni magam, mondom, mer megtanútam az 
intézetbe. Oszt egy darabig ezután nem mert kezdegetni, mer fét, 
nemcsak hogy megrúgom, hanem hogy emondom, mer azt is 
megtanútam, hogy milyen jogaim vannak, oszt amikó ellenőriz a 
gyámügy, akkó emondok mindent a Mucurró, az meg mehet a 
börtönbe, mer hiába mongya, hogy nem az vót, nekem fognak hinni, 
nem kő még tanú se, be köllött érni neki a Marissa. 

De a Maris is olyan vót, hogy nem mindig lehetett vele, oszt akkó 
a Mucur efelejtette, hogy mi vót velem előtte, vagy hogy fé a 
gyámügytő. Mer Maris is ivott, mer szeretett, a gyerekek meg rám 
vótak hagyva, a Mucur meg gyütt haza a kocsmábó, vagy honnan, 
de részeg vót, a Marissal nem lehetett má megin, mer az is részeg 
vót, olyan részeg vót, hogy aszt se tutta, hó van, meg hogy ki az a 
marha, aki begyütt a házba, mer nem ismerte meg az urát. A 
Mucurnak megg villogott a szeme, hogy neki most ez kő, mer szétveti 
az ideg, ha nem tud valakive, forgatta a nyakát, oszt hát mer más 


nem vót, megin odagyütt hozzám, efelejtette, hogy fé tőlem, 
odagyütt, hogy akko velem, mondom, megin tökönrúgom, de maga 
elé tette a kezit, azé vót, amire emlékezett, meg ekezdett ölegetni, na, 
akkó montam neki, hogy a gyerekekke én vótam egész nap, mer a 
Maris pálinkáé baszik a szomszédba, akkó a Mucur keze megát. 
Baszik, azt kiabáta, hogy baszik, fölrázta a Marist, és adott neki, a 
Marisbó csurgott a vér, de a marha ember csak ütötte, annyira ütötte, 
hogy kiment a fejibő, hogy velem mit akart. És ez hányszor vót, 
kiabáta, hányszor vót, osztán mikor elverte, melléfekütt, és 
megcsináta, a Maris meg rítt, osztán csak szuszogott, efelejtette, 
hogy fáj neki, mer ez má jó vót, amit a Mucur csinát, jobb, mint 
amikó verve vót. 

A gyerekek ebbe nőttek fő, úgyhogy a kicsiny Mucurok, meg 
Marisok pont olyanok lesznek maj, mind az apjuk meg az annyuk 
vót, de én, montam magamba, hogy én ezekke a cigánokka nem 
akarok éni, mer én nem akarok se tolvaj lenni, se egy olyan asszon, 
aki hát úgy él, mind a Maris, hogy átmegy a szomszédba, amikó a 
szomszéd ember felesége emegy a bódba, oszt egy üveg pálinkáé 
szétrakja a lábát, az az ember meg ráugrik, oszt csinája, akkor nem 
mongya, hogy büdös cigán, most nem mongya, csak amikó a Maris 
kéri a pálinkát, akkó azé aszongya, hogy nem elig, hogy 
megbasztalak, büdös cigán, nem, mongya a Maris, a pálinkájé 
csinátam, megállapottunk, kinek kőne a maga löttyett fasza. 
Felejcsed e a pálinkát, monta az ember. Ha nem ad, többet nem 
csináhattya, meg az asszonnyal se lesz többet semmi, mer emondom 
neki, megvárom itt, meg magára varrom valamejik gyereket is, a 
Józsikát, az ugyis olyan fehérbőrű, hogy magátó van. Nem csinász 
ilyet, mer akkor agyonverlek. Az má késő lesz, monta a Maris, mer a 
felesége akko má mindent tunni fog, röhögött. Oszt a szomszéd má 
nagyon ideges vót, mer arra gondót, hogy ez megtörténik, meg fét, 
hogy mingyá hazagyün a felesége, úgyhogy végü kiöntötte a 
pálinkát a Marisnak, takaroggy, te ragyás, és kilökte az utcaajtón, a 
Maris ott el is esett, de mindig elesett, tele vót fóttal a combja. 

Nem olyan az az ember, főnevet két gyereket, monta a Mamika 
arró a szomszédró, akirő montam, hogy micsinát, mer ő mindenkirő 
azt gondója, hogy nem olyan, hanem jobb. Pedig olyan, montam, 


meg hogy én is kerűtem nála rossz helyzetbe, mikor átmentem, hogy 
kőne egypár tojás. Milyen tojás, mongya az az ember. Hogyhogy 
milyen tojás, mer nem gondótam arra, amire ő gondót, de mingyá 
mongya is, hogy milyen, mer ha nekem olyan is jó, akkó nem köll a 
feleségit megvárni, mer ő is oda tuggya anni. Vén marha, montam 
neki, hogy mit akar tőlem, nem lássa, hogy hány éves vagyok? Az 
cigánná má jó, mondja, meg kapdosott utánam, nem figyetem rá, 
hogy mit mond még, hogy mit ad érte, ha csinájuk, hazamentem, 
mer fétem tőle, azt meg nem akartam, hogy belerúgok, mer a 
rendőrök is aszt gondóják, mind a Mamika, hogy ez egy rendes 
ember, én meg csak egy cigán vagyok. A Mamika nem is gondója, 
montam neki, hogy mennyi rossz van a parasztokba, csak nem 
mongyák e, mer cigánnal akarja csináni, az meg olyan, hogy nem 
számít, ha meg a cigán emongya, aszongyák, hogy csak hazudik. A 
cigán olyan, ha nem lop, hazudik, pedig igazat mondok. 

Nekem nem az anyám vót az anyám, mer az csak olyanra tanított, 
ami rossz, és még jó, hogy nem én vótam a Bogi, mer akkor még más 
is lett vóna, ami, ha az apámba nem gyullad fő a pálinka, akkó nem 
lett vóna, de akkó a néger se jön oda, ahó mi vagyunk, marad ott 
Birinkén, vagy a börtönbe a többi négerre. A Maris, kérdezte a 
Mamika. Nem, a Maris se vót az anyám, mer ő nem vót senkinek az 
anyja, a saját gyerekeinek se, mer azokkal is én vótam, amikó nem 
vótam iskolába, mer még járni köllött, mer kijött egy ember, hogy 
mé nem járok, mondom, hogy öreg vagyok aho én má, de az az 
ember azt monta, hogy tizenhatéves koromig járni kő, és ott jártam a 
parasztokkal, hatodikos vótam, mer mindig megbuktam, mer nem 
segítettek a tanárok, monták, hogy nem kő semmit csinánom, csak 
beírják mindenhova az egyest. Osztán a végin áttettek kisegítő 
osztályba, amikor lett olyan osztály, mer minden cigán oda kerűt, a 
tesvéreim is, akiket a néger tesvére váltott ki az intézetbő, meg a 
Bogi kisjánya is, mer a Bogi azt otthatta a néger tesvériné, mer az 
meg odakőtözött hozzánk, a mi házunkba egy emberre, olyan kis 
ember vót, de az is nagyon fekete vót, soha nem szót, mer a néger 
tesvére mondott meg mindent. Azt meséte eccer a néger tesvére, 
hogy csendes ember, meg kicsi is, de az ágyba olyan, hogy mindent 
tud, és akkora van neki, mind a combja. Odakőtöztek a mi 


házunkba, hogy addig ott fognak lakni, amíg a néger meg az 
asszony, aki szűt, így szoktam nevezni a Mamikának, hogy az 
asszony, aki szűt, ki nem gyün a börtönbő. De utána se kőtöztek e, 
mer jó vót nekik ott, a néger meg hiába szabadút, nem tudott a 
seggin maranni, ment, hogy píz, meg píz, az kő, oszt megin bekerűt. 
Valaki azt meséte, hogy ott má nem csak lopás vót, hanem súlyos 
testi sértés is, és én ezt a négerrő e tudom képzeni, mer minket is 
bántott. Kár az ilyet kiengenni, mer nem fog dógozni, oszt éni kő 
valamibő, ha meg nem dógozik, akkó nem marad más, mind a 
bűnözés, visszakerű mindig, de míg kint van, ki tuggya, hány 
embernek tesz rosszat. 

A Bogi meg otthatta a gyereket, főment Pestre, hogy itt mindenki 
olyannak tarcsa, amilyennek tartották, hogy fótos. Főment Pestre, 
hogy ott más lesz, mer senki nem tuggya azt, ami itthon történt, oszt 
tiszta lappa kezdhet. Nem tuggyuk, mi csiná ott, de jót biztos nem, 
mer Pesten, ezt monták, hogy ott olyanok a cigánok, hogy mindent 
megcsinának, amit nem kőne, uccán rabónak, má a gyerekek is, meg 
árúják a kábítót, meg vannak olyan cigánok, akik befogják az 
olyanokat, mind a Bogi, osztán kiviszik külfődre, oszt ott hasznáják 
őket, hogy kurvák legyenek, de nem annak annyi pízt se, hogy 
hazagyüjjönek, még látogatóba se. Itt is vót a faluba valaki, nem 
mondom ki a nevit, mer nem akarom, hogy megtalája az az ember, 
akinek dógozott, hogy úgy szökött meg, mer mindenre 
kényszerítették, olyakot köllött csinányi, amit soha nem akart vóna, 
mer fájt, és amikó mondta az embernek, aki odavitte, hogy ezé azé 
több járna, az ember összeverte, hogy egy életre jegyezze meg, hogy 
ezé mi jár, hát pont ez. Az vót a szerencséje, hogy vót egy ismerőse, 
aki abba a városba dógozott, de rendesen egy gyárban, Cürikbe, 
vagy hol, oszt az adott neki annyi pízt, hogy haza tudjon gyünni, és 
egyszer megszökött, északa ment e vonatta, de nem mert alunni, 
mer fét, hogy az ember utána kűd valakit, hogy visszavigye. Vót 
neki jánya is, az meg, a franc se tuggya, hol él, nevelőszülőkhö lett 
adva, pedig ő nem mondott le róla soha, az az ő jánya, az ő vére, 
meg az apjáé, de apja az nem vót má akkó se, amikó megszületett, és 
ő nem olyan, mind az, aki engem szűt, aki haggya, hogy evegyik a 
gyerekit, és úgy nőjön fő, hogy semmit nem tud róla, de mégis olyan 


lett, mer nem mer érte menni, mer fé, hogy útközben mi lesz vele, ha 
megtalája az az ember vagy annak az embernek, Laci, így mondta, a 
Lacinak az ismerőse, vagy megtuggyák, hogy hol él a jánya, oszt 
rajta ának bosszút, mer ezeknek semmi nem drága, bármit 
megcsinának, még egy gyerekke is. Most még mindig így él, hogy 
nincs neki jánya, meg embere se, és nem is lesz, mer kinek kő olyan, 
akit az únióban hasznátak. Ezt egy ember monta, hogy úniós kurva. 
Ement a háza előtt ennek az embernek, mer úgy tudott bódba 
menni, oszt kikiabát az udvarbó az ember, hogy úniós kurva, a 
magyar fasz nem kő. Azé kiabát, mer nem akart emenni vele, amikor 
monta, hogy mit akar tőle, hogy ad érte pízt is, de ez a nő má olyat 
nem akart, mer vót egy nap azután, hogy megszökött és idekőtözött, 
hogy látta, hogy gyün vele szembe a vérző Krisztus, és azt mongya 
neki, hogy mosd le, jányom, a vért a testemrő, és akkor ő lemosta, és 
a tiszta megváltó azt monta neki, hogy kövess, és ő azóta követi a 
Jézust, találkozott olyan emberekkel, akik szintén találkoztak a vérző 
Krisztussal, és monták, hogy a Megváltó mindenkit megment, és 
megtisztít a bűneitő, mer neki minden ember egyforma, ez a nő, akit 
az uccába az az ember úgy nevezett, hogy únióskurva, most má 
régen tiszta lett, meg lett mentve a bűntő. Ilyenek a parasztok, 
montam a Mamikának, hogy hánnyák a keresztet a templomba, de 
nem mernének talákozni a Krisztussa, mer kapanyélle törné le a 
derekukot. 

Nem vót nekem más anyám csak a Mamika, ő monta meg nekem, 
hogy mit hogyan kő, hogy rendbe legyenek a dógok. Mindig 
maradjon legalább húsz forintom a hónap végére, monta, úgy 
csinád, jánka, először ne kérj senkitő, add meg, amive tartozó, vagy 
dógozd le, ha nincs pízed, osztán minden hónapba maraggyon 
legalább húsz forintod. De hiába monta, mer nem maradt, mer kevés 
vót, annyira kevés, amibő nem lehetett kigyünni egy hónapig, mer 
csak olyan munkát kaptam, amijé alig fizettek, az ember meg, az 
uram, nem dógozott, és kőccsön köllött kérni, hogy legyen mibő 
venni a gyerekeknek, mer éhesek vótak, és nem akartam olyat, amit 
nem szeretnek, mer lecsot akartak, a paprika meg drága vót, mert 
még alig mút el a tél, már nem fűtöttünk, mer nem vót fa, meg az 


ablakok is olyanok vótak, hogy begyütt a hideg, fáztak a gyerekek, 


legalább vót egy kis lecso, mer az kölött nekik. Nincs neked eszed, 
jánka, ilyenkor nem eszünk lecsot, ilyenkor még az orvos se eszik 
lecsot, pedig az eszedi a pízt mindenkitő, olyat eszünk, ami ócsó, a 
krumpli, az most ócsó, főleg, hogy tőlem viszed e, oszt nem fizető 
érte, tanújá má valamit abbó, ahogy én csinálom. Tanulok, Mamika, 
tanulok. Nem tanúsz semmit, mer cigán vagy, annyi az eszed, mind 
egy cigánnak, nem tucc a hónapra gondónyi, csak arra, ami máma 
van. Minek gondójak arra, ami hónap lesz, elig vót ezt a mámát 
megcsinányi, legalább vót finom lecso. De hónap nem lesz semmi, 
arra is gondónyi kő, hogy mibő esző hónap. Akkó hónap együvök a 
Mamikáho a krumplijé, oszt akkó lesz paprikáskrumpli, nem? A 
Mamika meg nevetett, hogy hó tanútak meg a cigánok így 
gondókonni. Lássa, Mamika, a cigántó is lehet tanúni, hogy ne 
roncsuk e a mai napot azza, hogy milyen lesz a hónap. Nem lehet 
úgy éni, mind a Fiatalpapa ét, hogy mindig tervezett valamit, hogy 
mi lesz, oszt mi lett, az lett, hogy jó meghat, amikó nem tervezte, 
mer aszitte, hogy majd marad idő, egyszer maj éni. Csak most lehet 
éni, Mamika, majd nem lehet. 

Nagyon szerettem a Mamikát, akkor is, ha megszidott, hogy 
haggyam a Fiatalpapát békibe, mer halottakró vagy jót, vagy 
semmit, pedig nem montam róla rosszat, csak arró beszétem, hogy 
mé sütöttem lecsot. Szerettem, pedig sokszor megszidott, hogy 
rosszú csinálom, mer tudom, hogy azé monta, mer azt akarta, hogy 
jó csinájam, mer ő tutta, hogy tudom jól csináni is. Szerettem, és a 
Mamika is szeretett engemet, mer nem vót neki más, aki rányitott 
vóna, mer már mindenki meghat, még az Öregmamika is meghat, de 
az jobb is, hogy meghat, mer vele nagyon nehéz vót, mer ement neki 
az esze, oszt nem tutta, hogy kicsoda. Van olyan, hogy efelejti az 
ember, hogy kicsoda, meg aszt is, hogy a többiek kicsodák, aszt 
monta nekem egyszer, hogy fé attó az asszontó, aki ott lakik a házba, 
ahol ő is, ott gyün-megy, el akar lopni valamit. Az a jánya, hajja, az a 
jánya, attó nem kő fényi, mer csak jót akar. Nekem nincs is jányom, 
monta, mer ő még nem is ment férhő, nem emlékezett arra, hogy mi 
történt vele, meg a saját jányára, meg a férjire se emlékezett, pedig 
én is ismertem az Öregpapát, hát nagyon jó ember vót, nem olyan 
vót, mind az Öregmamika, soha nem kiabát, ha az Öregmamika 


kiabát, csak hallgatott, oszt csináta, amit különben is csinát vóna. 
Hagy mongya, ha én is kiabánék, monta, akkó nem tunnék semmit 
megcsináni, mer mind a ketten csak kiabánánk. 

Olyan ember vót, hogy amikó gyütt az erdőrő, oszt odaért 
hozzánk, adott nekünk egy marék cseresznyét, belemarkót a 
hátizsákjába, kértek, hát persze hogy kértünk, finom májusi 
cseresznye vót, meg éhesek is vótunk. Ott átunk, meztelen az uccán, 
ahova az anyánk kizavart, mer nem kő, hogy bent legyünk, alig van 
hely, oszt gyütt az Öregpapa, akkó még Józsi bácsinak hítuk, mer 
még nem vótam a Mamika jánya, hogy itt egy marék cseresznye, 
akasszatok a fületekre is, monta, és nevetett. Mi akasztottunk is, 
cseresznyefüggő, jó nézett ki. Öregpapa hátranézegetett, nézte, hogy 
áll az a piros függő rajtunk. No osztán, mikor még a cseresznye ott 
vót a fülünkön, de az Öregpapa má etünt, akkó gyütt egy másik 
ember, na, az milyen hülye ember vót, asz mongya, hogy hol 
loptátok aszt a cseresznyét. Nem loptuk, mondtuk, hanem a Józsi 
bácsi atta. Nem hiszem e, van annak onokája, hogy kinek vigyen, 
nem fog az tinektek anni, majd szólok anyátoknak, hogy loptátok, 
mer belőletek is tolvaj lesz, minden cigán tolvaj, monta, de belőlem 
nem lett tolvaj, csak egy kis ideig, de az is a néger miatt vót, nem 
azé, mer én olyat akartam csináni. Persze ha mindig azt monggyák 
rád, hogy tolvaj vagy, hát a végén könnyen tolvaj lesző, néha csak 
úgy, hogy börtönbe kerűsz, mer aszt monggyák, te csinátad, oszt 
nem te csinátad, de a börtönbe megtanúsz mindent, meg olyan 
barátok is lesznek, amilyen barátok vótak a négernek is, mer ő is a 
börtönbe szette össze azokat, aki segítettek neki lopnyi. Most is ott ű, 
osztán majd megin olyanokkal gyün össze, akikke csak rabóni lehet, 
nem olyanokka, akik azt mongyák, hogy gyere, néger, dógozni. 

Dógozni az az ember soha nem fog, azt fogja hazunni, hogy nem 
vették fő, mer cigány, aszt hazutta akkó is, mikó az anyámho 
kőtözött, de engem is fővettek az öregotthonba mosogatni meg 
takarítani, pedig cigán vagyok, nem mongya senki, hogy nem eszek 
abbó a tányérbó, mer a cigán mosogatta e. Pedig van neki szakmája 
is, nehézgépkezelő. Aszongya, hogy ement Vácra is, ott egy 
útépítésre, de monták, hogy má van nehézgépkezelő nekik, és nem 
lesz újabb nehézgép, mer ennyi elég, amennyi van. Osztán 


hazagyütt, hogy megin nem vették fő. Marha részeg vót, úgy láccik, 
a kocsmába adtak neki, ott nem számít, hogy cigán. Biztos vót píze 
valahonnét, lopott valakitő Vácon. Nem vettek fő, a kurva annyokat, 
a kurva annyokat, kiabáta, hogy dögőjönek meg, hogy rohaggyonak 
e, nem kő nekik a cigán, mer má van elig, azt is csak azé veszik fő, 
mer ócsó. Paraszt is annyit kap, monta anyám. Mi a lófaszt vitatkozó 
velem, aggyá inni valamit, hallod, aggyá má! Monta az anyám, hogy 
nincsen mit. Hogy a kurva istenbe nincsen, itthon vagyok, oszt kő 
nekem, akkó mi a lófasznak gyüttem haza, ha nincs, minek? A Bogi, 
hó van, kérdezte akkor az anyámtó, akit nem tartok anyámnak, mer 
hát milyen vót, mit nevelt rajtam, hát semmit, még az orromot se 
törűte meg, odaszáratt a takony a számra, mer nem törűte meg, 
olyan ruhák vótak rajtunk, hogy evesztünk bennük, akkorák vótak, 
meg éheztünk, meg fáztunk, meg lopni vitt. 

Nem vették fő, mer cigán, ezt pont egy cigán nem hiszi e, mer 
mindenki lássa, kik dógoznak az utakonmeg az építkezéseken, az 
mind cigán, aki ott dógozik, aszt meg mind fővettik, őt meg nem 
vettik fő, mer cigán, azt hazuggya, pedig csak nem akar dógozni, 
soha nem is akart, mer nem dógozott neki az apja se, meg a nagyapja 
se. Nem olyanok vótak, mind az én rendesapám. Az olyan vót, hogy 
má senki nem tartotta cigánnak, kezibő evett a falu, még a pap is, 
meg a tanárok, akik beírták az eggyest, ha csendbe ülök az órákon, 
nem csak a parasztok. Oszt monta is az apám, hogy a Bogibó lesz 
maj ápolónő, belőlem meg lesz maj orvos, mer olyan világ ez, hogy 
attó, hogy cigán vagy, lehet belőled bármi. Mikó meghat, aszitte, az 
lesz a kisgyerekbő, aki akkó született, mikó ő meghat, hogy ügyvéd, 
aszitte, az lesz, ami nem lett, mer nem úgy van, hogy belőle pék lett, 
ahho képest, hogy az apja meg az annya semmik nem vótak, 
semmibő valaminek lenni, az nagyon sok, az nagy lépés, de onnét 
má orvosnak lenni, nem olyan sok, mer az má olyan, hogy valamibő 
valaminek lenni. Nagy lépés, gondótam magamba, de még nagyobb 
lépés onnan továbbmenni, mer pék lehet az ember még a kisegítő 
osztálybó is, de orvos az csak akkó lehet, ha mindenbő ötös, és még 
akkó se biztos, mer vót olyan a faluba, aki az akart lenni, oszt 
mindent megcsinát, meg tiszta kitünő vót, a végén, mikó ement a 
fölvételire, aszt monták, hogy nem kő, oszt egy évre rá megin ement, 


oszt aszt monták, nem kő, az az ember meg annyira elkeseredett, 
hogy innéttő csak ivott, elitta az ötös tudását, oszt a végin, hát az 
lett, hogy semmi se lett, csak halott, mind az én rendesapám is. Ha 
nem ha meg, akkor lehet, hogy sikerű valami, legalább a Boginak az 
ápolónő, de meghat. Hiába döntött úgy, hogy mi lesz a gyerekibő, 
mer az életirő más döntött, és utána má mindegy vót, hogy mit 
gondót a gyerekeirő, mer má nem vót, aki gondója. 

A Mamika azé is szeretett, mer olyan vót, hogy tutta, hogy a 
néger vitt bele a rosszba, hogy én nem olyan vagyok, mer én tudom, 
mi a másé, és semmit nem vettem vóna e. Jó, vót az a pálinkadolog, 
de az más vót, arró nem is tehetek, aszt is tutta a Mamika, hogy nem 
magamé csinátam, csak beleszerettem abba az emberbe, különben az 
is paraszt vót, meg az uram is, de az uram olyan vót, hogy há még a 
négerné is rosszabb, mer ez még e se ment otthonró, még lopni se, 
csak a tévét nézte, amikó vót áram, mer vót, hogy nem vót, mer nem 
fizettük, osztán olyan vót, hogy csak annyit fogyaszthattunk, 
amennyit megvettünk, az meg gyorsan efogyott, hát persze hogy 
efogyott, amikó az ember mindig nézte a tévét, hogy nem tutta 
megunnyi azt a sok hülye sorozatot, tele reklámmal, hogy mit vegyé, 
neki meg nem vót mibő venni valamit, meg e se ment otthoró, mer 
fét az emberektő, csak a tévétő nem fét, mer ott kicsik vótak az 
emberek, meg ha hangos vót, lehalkította. 

Olyan ganaj ember, hogy montam neki, hogy a Mamikának van 
az a tíz zsák búza, tegnap hozta a Gézabácsi traktorral, oszt csak a fal 
mellé rakta, mer az vót benne a szállításba, házho vót szállítva, nem 
házba, azt be kőne neki vinni a szecskásba, mer ott tartotta a 
Mamika a búzát, ott vót a daráló is, csak bevinni, osztán 
beleöntögetni a vashordókba, annyi a dolog, oszt nem lesz ott csak a 
Mamika meg én. Jó, maj megyek, monta, és ment? Hát nem ment, 
eccer osztán mégis odagyütt, hogy berakná a búzát a szecskásba, az 
mút héten vót, mondom, nem most, mer akkó má nem vót mit, mer 
behordogattam én a gyerekkel, meg a Mamikáva, mer nem lehet 
otthanni, hogy becsap a fal alá az eső, oszt szétázik az egész, oszt 
megdohosodik. Mit esznek akkó a tyúkok, meg mit eszik a malac, 
nem, a malac az semmit, mer nem vót má, monta a Mamika, hogy 
sok az nekem, jánka, tudom, hogy segítesz, de úgy is sok, meg cigán 


vagy, nem tucc dógozni. De megtanulom, Mamika, megtanulom. A 
mútkor is, amikó montam, hogy megkapájuk a kukoricát, akkó is, mi 
vót. Mi vót, Mamika, csinátam rendesen. De másnap, mikó 
kimentem, hát látom, hogy az a sor, amit te csinátá, na, ott osztán 
minden második elfonnyatt, mer kivágtad, osztán visszaállítgattad. 
Aszittem, Mamika, hogy gyökeret ereszt, aszittem. Dehogy hitted, 
annyira nem vagy hülye, csak nem akartad, hogy lássam, hogy 
kivágtad. Jó, nem akartam, mer nem akartam, hogy a Mamika 
szomorú legyen, hogy ne aszt lássa, hogy má megin milyen jó, hogy 
rendbe lett téve a kukorica, ha akkó lássa, hogy kivágtam, akkó egy 
napig se örű, hanem csak mérges, hogy má megin micsinátam, csak 
jobban alutt a Mamika, hogy arra gondót, hogy milyen szépen virít 
az új kukorica. Szomorú vót a Mamika a kivágott kukoricák miatt. 
Beszéni nagyon tucc, monta, csak dógozni nem. 

Jobb lesz, ha nem lesz malac, monta a Mamika, mer má a 
kukorica se lesz így elig. De akkó finom hurka se lesz, meg kóbász 
se, meg nem lesz mibő kocsonya, csak olyanbó, ami a bódbó van, az 
meg nem olyan, hogy jó. Nem csinálok kocsonyát, mer abbó keveset 
nem is lehet, ha meg sokat, akkó ki eszi meg? Hát, Mamika, 
megesszük mi a Bernikéve. A Bernike olyat nem is eszik meg, mer 
olyan, amilyen, meg cigán is, de nagyon tud válogatnyi, olyan étet, 
amibe benne van a malac körme meg a bőre, biztos nem eszi meg. 
Megeszem én a Mamikáva. De mindig mindent neked aggyak oda, 
amikó az én pízembő van, meg az én időmbő. Jobb valakinek 
odaanni, mind senkinek, Mamika. Nem tudom, monta a Mamika, ha 
az nincs ott, aki ténleg hiányzik, akkor elig, ha valaki ott van, vagy 
soha nem lesz elig, mer má mindig egyedű van. A Mamika nincs 
egyedű, meg nem is lesz egyedű, mer itt vagyok én is. De neked is 
kő más, neked is, mer nem elig, ha velem vagy, mész ahhoz a 
marháho, akiho menni szoktá, akiho ehortad a pálinkát. Megyek, 
Mamika, de visszagyüvök mindig. Vissza, mer kő valami. Ha nem 
kőne, akkor is visszagyünnék, először van a visszagyüvés, utána 
hogy kő valami, ha má visszagyüttem. Nem, monta a Mamika, akkor 
nem gyünné vissza, senki nem gyün vissza, hiába csinálom meg azt, 
amit a gyerekek a legjobban szerettek, amikó még itt laktak, más 
életük van nekik, nem érzik má ennek a lekváros buktinak a szagát, 


amikó sű, nem emlékeznek, vagy annyira nem emlékeznek, hogy 
haza is gyüjjönek. Egyedű vagyok, csak ez a kutya van, de ez is má 
olyan süket meg vak is, hogy semmire nem jó, csak kerűgetem az 
udvarba. Azé ugat, montam. Ugat, meg má megszoktam, hogy van, 
főzök neki is, mer nem bír mindent megenni, oszt néha emondom 
neki, hogy Bodri kutyám, hegyezd füled, hagy beszéjek mosmár 
veled. Nem is Bodrinak híják, Mamika. Tudom, de úccse hajja, mit 
mondok, ez meg megmaratt az iskolábó, meg a Tintásüveg, kifojt a 
tinta, oszt a fóttya megmaratt, az is, még most is tudom kívűrő. Én 
nem emlékszek semmire, montam neki. Azt azé tudod, hó tartottam 
a pálinkát. Azt tudom, montam, de má nincs. 

Mindent tuttam, hó van a Mamikáná, de én a másého ténleg nem 
nyútam vóna, főleg ahho nem, ami a Mamikáé vót. A pálinka az azé 
vót, mer az uram má nem vót semmire se jó, hiába montam neki, 
hogy másmilyen legyen, olyan, ami nekem is jó, még aszt se akarta, 
amit mindenki akar, ha meg amikó akarta, nekem nem vót jó, mer 
nem tud az ember egy olyan ganajjal ilyet csináni, azé csak kő, hogy 
tarcsa az ember a másikot valamire, a Mamika is monta, hogy olyan 
vót a Fiatalpapa, amilyen vót, de azé mindent megcsinát, oszt azé 
lehetett őtet szeretni. De azon a ganajon mit szeressek, nem akart má 
tőlem semmit, meg én se akartam tőle. Oszt hiányzott, hogy nem 
akar senki, oszt ott vótam, még fiatal vótam, hogy ne legyen az, ami 
jó, hát arró én nem mondhatok le. Ki kő birni, monta a Mamika, a 
papok is kibirják. A papok, mondom, hát a papok nem birják ki, meg 
senki se birja ki, csak az, aki má rákos, oszt nem tud másra 
gondónyi, csak hogy fáj neki. Mindenkinek kő valaki, amikó az nincs 
meg, akkó minden rossz, a jó is rossz, az is rossz, hogy ott vagyok a 
Mamikáná, mer finom a kávé, a gyerekei hozták külfődrő, de az se 
jó, csak attó jó, hogy akarok menni az emberhö, attó jó minden kávé, 
a rossz is. Eszt a dógot nem lehet pótónyi. 

Oszt én kerestem, hogy legyen valaki, hogy ne legyen nekem 
rossz, mer ha nekem rossz, az a Mamikának is rossz, meg a 
Bernikének is rossz. Kerestem má egy ideje, oszt láttam azt az 
embert mindig a kocsmába, oszt akit mindig lát az ember, abbó 
választ, azt az embert, mer megszokja, hogy az van. Én akkó abba az 
emberbe beleszerettem, mer szerelmes fajta vagyok, má 


gyerekkoromba is ilyen vótam, még a néger is olyan vót, hogy bele 
tuttam szeretni, álmodoztam róla, hogy lesz nekem is olyan 
négerem, mind annak a nőnek, aki megszűt, meg az intézetbe is vót 
egy olyan, akibe beleszerettem, meg az iskolába is vót, meg később a 
faluba is vót, nem csak az, akihő hozzámentem. Én annyira 
szerettem másokot is, csak nem tutták, mer nem mindig montam e, 
meg olyanokat is szerettem, akik más nő emberei vótak, hát nem 
mertem mondani, de mindig gondótam rájuk, oszt aszittem eccer, 
majd meglesznek, mer megtuggyák, hogy szeretem őket, és én 
köllök nekik, nem az, aki van, mer aki van, az rosszabb, mind én. De 
nem lettek meg, mer nem köllöttem nekik, végű oszt lett ez a 
ganajember, ténleg egy jó van benne, hogy nem cigán, de rosszabb, 
mind a cigánok, oszt nem vót má velem má mióta, ha vót, én má 
nem akartam, hogy legyen, mer nem éreztem semmit, csak hogy 
gyün rám, hogy hántam vóna, úgy undorottam. Még fiatal vótam 
ahho, hogy ez legyen, hogy ne legyen senki, csak az, akit nem 
akarok, és beleszerettem abba az emberbe, mer ő vót ott, meg én 
vittem neki pálinkát, amikó más nem vitt, oszt őneki is teccettem, 
oszt ez má szerelem vót, mer csak az kő hozzá, a két ember, olyan 
eccerű, amikó megvan, oszt mégis milyen nehezen gyün össze. 

Oszt az az ember annyira ivott, ez vót neki a hibája, de 
mindenkinek van hibája, hogy nem vót neki elég a nyugdíja arra, 
amennyi köllött vóna neki, hogy elig legyen, mer má nyugdíjas vót, 
le vót százalékóva a pálinka miatt, mer annyit ivott, hogy mindenét 
föléte a pálinka, a máját meg az epéjit, meg a szívéve is baj vót. Nem 
tudom, ki gondóta, hogy jó lesz az embereknek, ha szabad otthon 
pálinkát főzni, kinek jutott eszibe, hogy csak összeszeded a barackot 
a kerbe, meg a szilvát, ami ingyen potyog le, vagy megmondod a 
gyerekeknek, hogy kapkoggyák össze, oszt csinász a konyhába 
pálinkát. No persze, ez az ember annyit ivott, hogy nem tudott vóna 
pálinkát főznyi, mer mindig részeg vót, meg nem vót neki a főzőre 
se píze, osztán má pálinkára se, meghat az annya, amíg az vót, addig 
két nyugdíjbó ihatott. Hiába monta neki az öregasszony, hogy ne 
igyá annyit, mer emegy az eszed, meg beteg lesző, meg mé nem lett 
feleséged, hogy lettek vóna unokáim, ennek az embernek ez nem 


számított, hogy mit mond, osztán meghat, oszt nem mondott 
semmit, de a píz is kevesebb lett. 

Nincs mit inni, monta, én meg nem mertem a Mamikátó kérni, 
mer a Mamika úgyse adott vóna, mert tutta, mire kő, és ő arra nem 
adott, mer a Mamika nem szerette ezt az embert, meg azt monta, 
hogy csak kihaszná, pedig van nekem gyerekem, kettő is, meg van 
nekem uram, megg itt van ő is. No, ezé köllött nekem azt ellopni, mer 
ha adott vóna pízt, akó veszek a kocsmába vagy a Misko Janibácsitó. 
Oszt melléöntöttem, amikor azokat a marha nagy műanyagkannákat 
emegettem, meg nem vót ott a tőcsér, ha a Mamika odatette vóna a 
tőcsért, akkó csak akkor vette vóna észre, amikó tőteni akar belőle, 
de nem vót tőcsér, és én melléöntöttem, és a Mamika megérezte a 
szagot, mer ő nem szokott belőle önteni, csak ha gyütt valaki fát 
vágni, akkó. A tőcsér a hibás, hogy a Mamika előbb észrevette, mind 
köllött vóna. De ez csak egyszer vót, vagyis többször vót, de másho 
nem nyútam, pedig nyúhattam vóna, mer tuttam, hol a píz, meg hol 
van a Mamika nyaklánca, meg a függői, aranybó, de soha nem 
nyútam vóna olyanho, ami a Mamikáé. Akkó se vittem vóna e 
semmit, ha meghat vóna, mer a Mamikát még olyankor se loptam 
vóna meg, pedig akkó má, ha nem é, nem kő neki az a nyaklánc, mer 
hol horgya, a sírba? Biztos etemetnék vele, mer eszokták, gondótam 
eccer, meg hogy mennyi arany van a temetőbe, hogy annyi, mind a 
zsidóknak vót. Ha eccer valaki kiássa, gazdag ember lesz belőle, 
nyaklánccal meg gyűrűkkel fizet a kocsmába, minek a fődbe az a sok 
arany, kinek jó. Senkinek. 

A Mamika azé szeretett, mer egyedű vót addig, amíg mi nem 
kőtöztünk ide az uccába, az Örzsinéni házába, ahonnét kihalt az 
Örzsinéni, előtte az ember, aszt nem tudom, hogy híták, az 
Örzsinéni ura, osztán az Örzsinéni, nem köllött senkinek a ház, mer 
nem vót senkije, nem vót nekik gyerekük. Ismertem az Örzsinénit, 
olyan sován, magas asszon vót, mindenkive veszekedett, főleg 
utána, hogy az ember má nem ét, mer egyedű vót, meg ivott is. 
Haragudott azé, mer nem vót gyereke, vagy csak olyan bolond vót, 
vannak bolond emberek, akik csak kijabáni tunnak, oszt mindenki 
menekű előlük, oszt azok meg anná jobban kijabának, mer nem 
szereti őköt senki, nem tunnak olyanok lenni, mind a Mamika, akit 


mindenki szeret. Amikó bekőtöztünk, má ki vót fosztva a ház, 
ellopták a cigánok, ami vót benne, ágy meg asztal, meg egy öreg 
sporhelt, az maratt. Ki visz e egy öreg sporheltet, marha nehéz, meg 
észre is veszik, oszt főjelentik azok, akiknek szintén köllött vóna a 
sporhelt, csak nem merték ehozni. Odakőtöztünk, az ember befekütt 
az ágyba akó, oszt nem is ket onnan fő, azóta se, csak ha pisányi 
köllött menni, meg enni. Előtte nem vót ilyen, vagy ilyen vót csak 
még szerettem, oszt nem láttam benne azt, ami benne vót. 

A Mamika egyedű vót, mer meghat a Fiatalpapa, után az 
Öregpapa is, egy darabig vót az Öregmamika, amikó még tudott 
gondókonni, ő nem szeretett, mer aszonta, hogy buta vagyok, hogy a 
tyúknak több esze van, mind nekem, nem érek semmit, mer semmit 
nem tudok, meg a gyerekeim is buták lesznek, mer a gyerekek 
olyanok lesznek, mind az annyuk, meg az apjuk, nincs tőlem mit 
tanúni, meg az apjuktó se, a tyúkbó is tyúk lesz, monta. Ilyen vót, de 
én nem hattam magam, montam neki, hogy Öregmamika, lehet, 
hogy buták lesznek, mer csak olyanok lesznek, mind én, nem lesz 
belőlük olyan, amire az én rendesapám gondót, de legalább velem 
marannak, mer mos mi van a Fiatalmamika gyerekeive, hiába vótak 
olyan marha okosok, hogy mindenki monta, hogy nagyon azok, még 
az iskolaigazgató is aszonta, hogy nem vótak anná okosabb 
gyerekek itt az iskolába, mióta ő az igazgató, az meg nagyon régen 
van, mer mindig is ő vót, má senki nem emlékszik olyanra, hogy ő 
nem vót, a legöregebb tanítónőt is ő vette fő, nem csak a 
legfiatalabbakat. Vótak róla dógok, hogy kiket vett fő, meg mé, meg 
mé van az, hogy alig van férfitanár, de a Mamika aszonta, hogy az 
nem igaz, mer az igazgató úr olyan, hogy nagyon rendes, amikó az ő 
fia rosszú lett az iskolába, az ölibe vitte át az orvosho, hogy 
gyógyítsa meg, elájút, oszt az igazgató rázta a kezive, hogy gyerek, 
ébreggyé, oszt nem köllött meggyógyítani, mer mire az orvosho 
értek, meggyógyút magától, szerencsére, mer itt a faluba, mindig 
olyan hülye orvos vót, aki semmit nem tudott meggyógyítani, ha 
valaki nem náthás vót, azt rögtön bekűtte Vácra a kórházba, annyira 
fét, hogy nem tuggya megmondani, mi a baja, oszt meghal. Kábítós 
vót, aszonták, mer neki hivatalbó járt a kábító, nem köllött fizetni 
érte. 


A falukba úgy van, hogy jobb, ha magátó meggyógyú az ember, 
mer különben az orvostó meg is halhat, a kórházba is, mer ránéznek, 
oszt lássák, hogy honnan van, ahonnan meg van, ott nem érnek 
semmit az emberek, nincsen rájuk írva, hogy milyen okos gyerekei 
vótak, a Mamika is úgy néz ki, mind mindenki itt a faluba, csak a 
gyereki néznek ki másképp, de azok nincsenek itt, mer hogy is 
mutatnának itt olyan ruhába, amijenbe járnak Amerikába. A kórház 
is életveszély, nemcsak a körzeti, beviszi a mentő, oszt a hullaszállító 
hozza vissza másnap, pláne ha cigán vagy, az még rosszabb, nincs 
olyan orvos, hogy a cigánt meggyógyíccsa, ha meggyógyú, csak azé 
van, mer véletlenű. Amerikába más, mer láttam a sorozatokba, hogy 
ott van néger orvos, ott nem kő fényi, ha néger az ember, mer azok 
segítenek, de cigán orvos az nincsen, csak az édesapám gondóta, 
hogy lesznek, hogy én is az leszek. A Mamika ezen mindig nevetett, 
hogy az apád is hülye vót, ha aszitte, csak kenyeret sütni tudott, de 
hülye vót, nem ivott vóna annyi pálinkát, hogy meghajjon, ha nem 
lett vóna hülye. A Mamika ne mongyon ilyet az édesapámró, 
montam, mer az nekem szent, mer csak ő maratt nekem, meg a 
Mamika, de ha a kettő között kő választani, akkó én őtet választom, 
mer az ő véribő vagyok. 

A cigán olyan, hogy nem lehet neki akármit mondani, monta a 
Mamika, hogy mindenen megsértődik, oszt kígyótbékát kijabá a 
másikra, meg elátkozza, hogy dögőjön meg mindene, meg utána 
hajjon meg ő is, hűjjön ki a bele meg a bőre, pedig én nem mindenen 
sértőttem meg, csak azon, amit az apámró mondott, mer olyat nem 
mondhat, még ő se, mer én se mondok az ő apjáró olyat, mer tudom, 
hogy az apja, de az Öregmamikának megmontam, hogy mi van 
azokkal a gyerekekke, akikrő az az igazgató is, aki megmentette a 
Mamika egyik gyerekit, az is monta, hogy ezek előtt a gyerekek előtt 
nagy jövő áll. És akkó ementek, még csak gyerekek vótak, má 
ementek Pestre, hogy ott tanújonak, hogy még okosabbak legyenek, 
oszt hogy ott mennyi rossz érte őket, senki nem tuggya, mer nem 
beszétek róla, mer csak azt köllött mondani, amikó hazagyüttek, 
hogy mennyire jó ott, meg a Mamika is aszt monta mindenkinek, 
hogy nagyon jó helyen vannak, a tanárok nagyon figyenek rájuk, 
mer szeretik őköt, mer jól visekennek, meg jó is tanúnak. Oszt csak 


nem vót valami jó, mer az vót, hogy evégeztik az iskolákat, úgy 
végeztik, hogy dicsérette, ahogyan az igazgató is monta, olyan 
munkát kaptak vóna, amilyet akarnak, de alig marattak Pesten, má 
azon vótak, hogy emennek külfődre, hogy oda vigyik azt az 
okosságot, ami itt termett a faluba, azé ez nem éri meg az országnak, 
montam, mennyibe kerűtek. Nem tuttak mást csináni, monta a 
Mamika. Haza is gyühettek vóna, montam a Mamikának. Haza nem, 
monta a Mamika, mer olyat itt nem kő csináni, amit tanútak. Mi vót 
az, kérdeztem, mer nem tuttam, hogy mi, ő meg monta, hogy mi, de 
nem tuttam, hogy az mi, akkor meg is értettem, hogy olyan tudásra 
itt a faluba nincs szükség. Ementek Amerikába, mingyá a tanulás 
után, legalább Pesten marattak vóna, vagy Vácon, ha má nem itthon, 
de nekik nagyon e köllött menni. Oszt, hogy ott micsinának, azt nem 
lehet tunni, az biztos, hogy csak nagyon ritkán gyünnek, és akó se 
maradnak sokáig, meg olyan gyerekeik vannak, akik nem tunnak az 
udvaron pisányi, mer fének a kakastó, meg a gunártó, meg nem 
mernek bemenni az udvaron vécébe, mer asziszik, bele fognak esni, 
jó, én is montam nekik, hogy az alatt a juk alatt van egy nagy alagút, 
tele szarral, oszt bele fognak fullanni, no azután pláne nem akartak 
menni. Hát ilyenek lettek, meg magyarú se tunnak, hiába akarna a 
Mamika mesét mondani nekik, mer azt ők egyáltalán nem értik, 
mirő szó. Hétmérfődes csizma, meg égigérő paszuj, nem tutták, mi 
az, én se tudom, mit jelent, de legalább értem. Szép, ügyibevaló legin 
vót ez a királyfi, meséte a Mamika a Bernikének, abbó a könyvbő, 
amit még a gyerekeinek vett, mer csak neki tudott meséni, mer ő vót 
ott, szép, megakatt az ember szeme rajta, az is vót, amit a tejbe 
apríccson, de mikó mié, mié nem, de a szomszéd kiráj nem atta neki 
a jányát, pedig az hajlandóságot mutatott iránta. 

Jó, a Bernikének is megvan a baja, mer úgy született, hogy 
megszorút a nyakán a kődökzsinór, oszt aszt monták, nem kapott 
egy percig levegőt, és akkó epusztút neki valami az agyába, járt is 
osztán iskolába Pestre, hogy megtanicssák dógokra, de amikó 
hazagyütt, mindent efelejtett, vagy má Pesten se tutta. Nem tud 
óvasni, meg számóni se, ha a Mamika monta neki, hogy mennyé 
bódba, oszt hozzá nekem ezt, meg azt, akó meg köllött mutatni, mi 
van a dobozon, oszt tudott hozni, főleg ha szép kép vót, de elóvasni 


nem tudja, hogy mibe mi van. A Bernike se ért mindent, de ha a 
Mamika mondott neki olyat, hogy kirájfis meg kirájjányos mesét, 
amibe nagy lagzi vót a végin, meg sokat ettek, azt nagyon szerette, 
tutta, mire kő várni, mer tutta, mi lesz a mese vége, és az a fontos, 
nem az, ami közbe vót, hogy ilyen szerencsétlenség, meg olyan. Meg 
a Bernike akkó is ott vót, a külfődi gyerekek meg nem vótak ott. 
Tuttam, amikó emennek, a Mamika sokat rí, hogy olyan neki, 
mintha nem vóna unokája, meg nem vóna gyereke se, mer ténleg 
nem vót, azé is szeretett minket, mer mi olyanok vótunk, hogy ott 
vótunk. Még monta is, hogy a Bernike soha nem fog főnyőni, mer a 
kődökzsinór miatt, hogy nagy lesz, mer nagydarab lett a Bernike, 
csak a fejibe nem nyő fő soha. Nem, montam, a Mamikának, meg azé 
én így is szeretem őtet, mer ő ilyen, nem lehet máshogy szeretni, ha 
ilyen. Abba is van jó, hogy nem nyő fő, monta a Mamika, mer akkor 
ő örökké velünk lesz. Hát velünk is vót, a Mamikának mosmá 
biztosan örökké. Úgyhogy montam az Öregmamikának is, hogy 
hiába mongya, hogy buták, mer van, amiben jobbak az ő onokáiná. 
Mibe jobbak, mibe jobbak, kérdezte az Öregmamika, oszt olyan 
gőgös vót a hangja. Abban, montam neki, hogy vannak. És ahhoz 
képest, aki nincs, az is több, aki olyan, mind a Bernike. Az 
Öregmamika akkó hallgatott, oszt nem gyütt elő azzal, hogy mennyi 
pízük van Amerikába, meg milyen házuk, csak hallgatott, mer tutta, 
hogy igazam van, mer mindegy, mi van Amerikába, mer csak az 
van, ami itt van. 

Jó vót, hogy odakőtöztünk, előtte a temetőné laktam, mer ott vót 
a Ragyásmaris meg a Mucur háza, hát onnét csak ejönni vót jó. Mer a 
házba is hallottam, amikó temettek, meg fétem is a halottaktó, hogy 
átgyünnek. A halottak má nem bántanak, monta mindig a Mamika, 
csak attó kő féni, aki é, de én fétem a halottaktó, hogy odagyünnek, 
oszt evisznek magukka, gyünnek a csontok, nem csak egy, az egész 
temető, meg még olyanok is, akiktő még életükbe is fétem, ott megy 
elöttük a pap, olyan fekete ruhába, az vezeti őköt, oszt kiabának, 
hogy megindút a fájdalom, a sírodho érté, a csontok énekőték, vót 
nekik kaszájuk, mer úgy gyünnek vissza, kaszáva. Nappa temettek, 
éjje meg fétem, hogy kigyünnek, ahogy a bugarak kigyünnek a 
fődbő. Meg az is vót ott, hogy amikó ement az esze nekik, a 


Marisnak meg a Mucurnak, akó vót, hogy kizavartak a házbó, akó is, 
amikó tél vót, mink meg bebújtunk hátra, ahó régen az istálló vót, de 
most nem vót benne semmi, egy kis szalma legfejjebb. Szalma vót, 
ott bújtam össze a gyerekekke, bujjunk össze, mind a szegin ember 
malackái, montam nekik, mer ezt monta az édeasapám is, amikó 
még vót, és fáztunk, oszt összebujtunk, én vótam nekik az annyuk, 
mer nem vót nekik se. 

Ott hallgattuk összebujva, hogy kiabának, osztán ha megunták, 
énekőtek, száz forintnak ötven a fele, üvőtötte a marha, erre a Maris 
is, hogy egye meg a fészkes fekete fene, ténleg ement az eszük, a 
kecskének nagyszakálla van, anyósomnak nagypicsája van, nem 
lehet az ember fábó, osztán hogy szeretlek, Maris, osztán hogy tossz 
meg, Mucur, tossz meg, ezt kiabáta a Maris. Megtoszott a 
szomszédember, mondja a Mucur, megtoszott, mi? Meg, mondja 
erre a Maris, adott érte pálinkát, és akkó a Mucur megin ekezdett 
kiabányi vele, te büdös kurva, a gyerekek kitő vannak, azok kitő, 
tőled, te marha, tosszá má meg. A Mucur meg úgy csináta, hogy 
verte is közbe a Marist, hol a pálinka, hova raktad, a Maris meg 
üvőtött, hol azé, mer aszonta, jó, hol meg, hogy ez fáj, ez fáj, te 
marha. Marha vagyok, mer olyan vagy, megőnélek, de nem akarok 
börtönbe menni, micsinász te velem, te mocsok, hogy lehánnám a 
pinádat, mer az olyan, hogy mindenki belelőgattya. Nyomjad, 
Mucur, nyomjad. Te kurva, te ribanc, monta a Mucur, most aggyad 
nekem is, amit másnak attá, mer ez az enyim. Tosszá, Mucur, tosszá! 

Azé engem is kicsit kivert a víz, mer mégiscsak az vót ott, a sok 
kiabálás mögött, ami jó. Nyomjad, Mucur. Te büdös kurva, téged 
mindenki megtoszhat, de most az enyim vagy, és szétbaszom a 
pinádat. Basszad, basszad, monta a Maris, tosszá má meg. A 
gyerekek ott bőgtek a szalmán, ahol régen biztosan kisbornyúk 
hevertek. A bornyú anyja is külömb vót, mind ezek az anyák, mind 
az enyim is vót, akik csak szűtek bele a világba, oszt azt csináták, 
amit csinátak, mink meg ott hevertünk a szalmán a kicsikke, mer 
azok nem is tutták, mi van, csak én tuttam, mosmá tuggyák azok is, 
mer aki így nyő fő, megtanúja, de akkó még csak azt kértik, hogy 
nem mesész nekünk, oszt montam nekik valamit, mindegy, hogy 
mit, mer nem figyetek, csak azt akarták, hogy hajják, hogy valaki 


beszé. Ecce vót egy báránka, oszt Karcsinak hítták, oszt szerettik, 
mer má aluttak, nem köllött a mesét mondani, hogy mi lett azza a 
báránkáva, meg oszt bent is csönd vót, én meg arra gondótam, nem 
akarok cigán lenni, osztán hallottam megin a halottakot, hogy 
gyünnek értem, mind máskor is, kaszával a csontok. 

Ahogy lehetett, ekőtöztem, mer vót ez a gyerek, nem őtet 
akartam, de ő vót, akkor aszt kő akarni, aki vót, a Mamika is monta, 
hogy meg lehet szeretni azt, aki lesz, nem kő az a nagy szerelem, 
mer egyik is olyan, mind a másik, ha nem bánt, meg csinája, amit 
csináni kő, hogy gyerek, meg nem iszik annyit, akkó jó, mer nem 
akar senki mást, csak azt, hogy ez legyen, oszt minden emberbe 
megvan az, ami ehhő köll. Hozzá kő szoknyi ahhoz, ami lett, mer 
nincsen más, csak az, ami van. Csak egy szekeret lehet tónyi. Nekem 
meg ez lett, ez a gyerek, a Csaba, az vót a neve, most is az, de nem 
tuttam, hogy milyen, amikó még csak az vót, hogy ez van. 

Különben soha nem bántott, nem olyan vót, mind a néger, csak 
nem csinát semmit, olyan ganaj vót, hogy még bántani se. Út a tévé 
előtt, oszt nézte a sorozatokat, meg a reklámokat is, meg mindent, jó 
olyan szerelmes sorozatokat nézni, én is leűtem néha, ha vót időm, 
meg befeküttem az ágyba is, oszt vártam, hátha arra gondó, hogy 
megfog ott, ahó meg kő, mer a tévébe is az van, de nem fogott meg, 
mer nem akarta megemerni a kezit, csak űt, oszt nézte a képet, csak 
azt csináta, mer aszonta, beteg neki az idege. Mondta, hogy rosszú 
van, ha emberek közé megy. Mi van akkó, kérdeztem, de aszt 
vártam, hogy rám csúsztassa a kezit, oda, ahol jó érezni, hogy ott 
van. Hát olyan, monta, hogy kiveri a veríték, meg szédű. De akkó 
nem veri ki a veríték, amikó megeszi a gyerekek elő az ebédet, akkó 
nem szédű, mindent megtalá, nem lehet edugni, ha a gyerek kapott a 
Mamikátó valamit, egy csokit, azt is megtaláta, oszt megette, ha a 
gyerek nem látta, akkó, ha efogyott, visszaűt a tévéhö nézni. Mire 
gondósz, kérdeztem tőle, mé, mire kőne, monta, nem gondolok 
semmire. Rám, montam. Rád se, monta. 

Amikó együttem a temetőtő, akkó még gondótam, más lesz, mer 
kicsit más is vót, meg az is jó vót, hogy má nem köllött hallgatni, 
ahogy a pap temet, meg nem köllött fényi, hogy a halottak 
kimásznak a sírbó, oszt evisznek. Jó vót egy darabig az Örzsinéni 


házába. Biztos bánta, hogy egy cigánnal, mer én cigán vótam, 
szégyőte, de paraszt nem lett vóna neki, mer nem vót semmije, hiába 
dógoztak annyit az apja is, meg az annya is, nem vót nekik semmi, 
csak erőköttek, de nem tuttak összedógozni semmit, nem olyanok 
vótak, mind a Fiatalpapa, mer az tutta, hogy mit kő dógozni, mit kő 
űtetni, amibő píz van. Meséte a Mamika, hogy mennyi píz vót akkó, 
hogy aszt vettek, amit akartak, meg vót nekik minden, ami csak az 
orvosnak vót, olyan is, ha monták a gyerekek, hogy most ez Pesten 
ennyibe meg annyiba kerű, akkó csak odaatták nekik aszt a pízt, oszt 
megvettik maguknak. De az én uram annya meg apja csak kijártak a 
mezőre, oszt kapátak, meg kaszátak, de píz nem vót belőle, oszt a 
gyereküknek se tuttak anni. Mibő is tuttak vóna, a semmibő nem 
lehet, meg nem is tutták taníttatni, mer a gyerek nem is akart tanúni, 
semmihö nem értett, semmire nem lehetett hasznáni. Ekűtték 
Gyarmatra iskolába, mer mindenkit ekűttek, de nem tanút meg ott 
semmit, oszt a végin visszagyütt, pedig még a cigánok is evégeztik, 
még a néger is nehézgépkezelő vót, neki is vót szakmája, de ennek 
az embernek nem lett.Montam is a Mamiknak, micsinájak vele, 
mindegy, mit mondok, egyik fülin be, a másikon ki, mindha nem is 
beszétem vóna. Legalább nem ver, monta a Mamika. Jobb vóna, ha 
verne, legalább csinána valamit, olyan, mind a gaz, csak nyő, oszt 
issza a vizet, de nem mozdú meg, ha belerúgok, akkó se. Legalább 
csak vizet iszik, monta a Mamika, az legalább ingyen van. Még csak 
az kőne, hogy pálinkát, hát akkó má ténleg, az mi vóna, milyen élet, 
de így is semmilyen. Hiába kérdezek tőle valamit, nem mond 
semmit, nem is tud má beszényi, olyan, hogy néma. Mé lett nekem 
ez, mé büntetett az isten, pedig én nem tettem senkinek rosszat, nem 
vagyok olyan, mind az Örzsinéni vót. 

Ott van neked, mondta akkó a Mamika, a Bernike, meg a másik 
gyerek is, aki meg rendes, nincs neki hibája, a Timike, abbó a 
gyerekbő lesz valami, monta, mer akkor az látszott, hogy lesz, nem 
is nézett ki cigánnak, azé vót jó, hogy a Csaba nem vót cigán, mer 
örökőte azt, hogy nem úgy néz ki, mind az, akire mingyá, ahogy 
ránéznek, aszongyák, hogy vigyázzá, ez cigán, tedd a bukszádra a 
kezedet, meg teccő, de nem köllesz nekem, mer a cigán csak kurva 
lehet, mer úgy van a cigánokná, hogy annak aggyák a pinájukat, aki 


épp ott van, nincs olyan, hogy az ura. Nem, a Timirő ezt nem 
gondója senki, mer neki nem cigán kivű semmi, csak a vére, kívű 
apja, de belű olyan, mind az a nő, aki engem szűt, de akkó még nem 
tuttuk, csak később ütött ki belőle a vér. Mer a vér olyan, hogy hijába 
neveled, akkó is előgyün eccer. 

Maraggy vele, monta a Mamika, a ganaj emberre, mer az úgy 
rendes dolog, meg majd, ha most rossz, jó lesz később, változik 
minden. Mamika, ez má az, ami később van, montam, ez má csak 
rosszabb lesz, mer évrő évre rosszabb vót. Nekem köllött az a másik 
ember, mer hiányzott az ember, mer én nem vagyok olyan, hogy 
egyedű. Mikó jánka vótam, akkó is mentem az iskolai bálba, oszt ott 
vót, hogy körbeátunk, oszt énekőtük, kívű a fiúk, belű a jányok, 
hogy sóder, sóder a lábam alatt, aki itt a legszebb, tőlem puszit kap. 
Tuttam, kitő akarok, de én mindig egyedű marattam, mer a cigánnak 
senki nem akart csókot anni. Arrébb lépett, hogy úgy látsszon, a 
másikho ért, és hiába vót ott má valaki más, nem lépett vissza 
hozzám, az se, akitő akartam, mer senki nem akar a cigántó ilyet, ha 
lássák, de mikó sötétbe mentünk haza, oszt az a gyerek pont arra 
lakott, az micsinát, hát érzem a kezit a lábaim között. Sötétbe csak én 
köllöttem neki. Akartam, hogy legyen ott a keze, de nem 
hagyhattam, mer én nem vagyok kurva, oszt montam neki, hogy te 
mit gondósz rólam, hogy mikó meg sötét van, ezt lehet velem 
csinányi. Aszonta, hogy lehet, meg még aszt is, hogy szeret, de csak 
a lábam közé akart nyúni, mer a klubba ott még szembe se akart áni 
velem, mer kiröhögték vóna a többi gyerekek, hogy mi van, a 
cigánnal milyen vót, büdös vót a szája. Ellöktem a kezit a sötétbe, 
mer nekem ne tegye oda az ilyen, de átfutott rajtam valami, hogy 
megfogott ott valamit, mer én ténleg olyan vótam, hogy szerettem, 
ha szerelmes vagyok, és ezé lett az az ember is, aki miatt a pálinka 
köllött, hogy vigyem neki, mer akkó abba vótam szerelmes, az meg 
olyan, hogy az ember mindent megcsiná a másiké, a pálinkát is. 

Montam is a Mamikának, hogy csak azé az emberé, azé köllött azt 
csinányi. Legalább olyan embert tanátá vóna, monta a Mamika, aki 
nem olyan, mind akit tanátá, mer az milyen, hogy a pálinka miatt le 
van százalékóva, meg járnyi se tud rendesen, csak az asztalho az 
üvegé, oszt má megy is vissza a sezlonra, meg öreg is hozzád, mer 


hány éves, annyi, hogy sok, és még többnek is néz ki. Én meg 
montam a Mamikának, hogy csak ilyen jut, mer cigán vagyok, meg 
nincs nekem má fogam, az egész kirohatt a szájambó, oszt így kinek 
kőnék, hiába vagyok még olyan, hogy nagyon akarok, meg még 
fiatal, mer fiatal vótam, engem nem akar olyan, aki kinéz valahogy, 
nekem meg mgg is tetszett ez az ember, néztem ott a kocsmába, 
ahová ejárt, oszt addig néztem, hogy megteccett. Csak az tud 
megtecceni, aki van, aki nincs, az nem, az csak a tévébe van, a 
sorozatokba, de ez az ember rendesen vót, mindennap, mindennap 
ugyanott, nem köllött keresni, mindha várt vóna rám, hogy mikó 
gyüvök, oszt én mentem is, amikó a kocsmába, oda, amikó a házáho, 
oda. 

Iraktorista vót korábban, de lett neki betegsíge, meg nem is 
engettik má a traktorra, csak ha nagyon köllött, vagy a többi 
traktoros má nem vót ott, mer ementek valahova máshova dógozni, 
ahol többet fizettek, no akkó még, de azóta má akkó se, má le van 
százalékóva száz százalékkal, de a százszázalék se vót elig a 
pálinkára. Százszázalékos ember vagyok, monta a kocsmába, oszt 
nagyot nevetett, meg akkó a többiek is nevettek, meg hogy akkó ez 
fölhívás, hogy ki hoz neki pálinkát, a többiek meg monták, hogy te 
mikó fizetté. Amikó meggyün a nyugdíj. Nem fizetté akkó se, mer 
megattad a tartozásod, oszt nem maratt semmi. De mennyit 
fizettem, amikó még a traktoron vótam, monta. Arra meg ki 
emlékszik, mer mikó vót. Az ember meg monta, hogy mitcsinájon, 
ha má nem annak neki traktort, mer le van százalékóva, meg mosmá 
hiába is annának, mer nem tunná benyomni a pedálokat, annyira 
szarráment a lába, tiszta érszűkület, meg azé vót másvilág is, akkó 
régen, soha nem kérdezte, hogy mé mindig ő fizet. Nem mindig te 
fizettéé mondta valamelyik. Pedig ő fizetett, mer emlékezett rá, 
monta máskor nekem is, hogy csak elővette az ezreseket a 
munkásnadrág zsebébő, oszt szót a kocsmárosnak, hogy akkó 
minden haverjének tőccsön, az meg tőtött. Addig, amig van pízed, 
mindenki barát, monta a Mamika, de ha nincs má, egy se marad. 
Oszt annak az embernek ténleg nem is marat a végin valaki, aszt 
hiszem, én vittem neki egy pohárral, mer megsajnátam, hogy akar 
inni, oszt nincs neki, mer akkó már tetszett nekem, meg vót is pízem, 


mer az almásba vótam akkor almát szenni, abbó. Oszt tudott örűni 
annak, hogy kapott, mingyá meg is fogott, belemart a testembe, de 
montam, hogy azé ezt most nem kő csináni, oszt hazamentem vele, 
ott má engettem, hogy csinája. Akkó má úgy vót velem, hogy má 
régen nem vót jó senkive, mer nem vótam senkive, úgyhogy nagyon 
akartam, úgyhogy mindentő jó vót, a kezitő is, oszt mikó má 
háromszor is, meg őneki is jó lett, monta, hogy hozzak inni, montam, 
hogy hozok, mer még vót pízem, oszt gondótam, ha hozok, ez is 
olyan lesz, mind a néger vót, hogy még akarja csináni, mer én 
akartam vóna, egész este, meg éjje is. Nekem, ha ez megvan, akkó 
minden jó, akkó má nem kő semmi. De ő nem úgy vót, neki köllött a 
pálinka, akkó is, ha velem vót. 

Azt a pálinkát, monta a Mamika, arró, amit eloptam tőle, vagy 
nem loptam, csak bementem, amikó a Mamika a temetőbe vót, 
láttam, hogy emegy, szalattam, hogy kész legyek, mire visszaér, mer 
má nem sokáig van ott, olyan régen meghatak má az Öregpapa is, 
meg a Fiatalpapa is, hogy nem maratt sokáig. Kitette a virágokat, 
meg ement, öntözőkannáva hozott vizet, van ott csap, oszt má gyütt 
is vissza, nem ádogát a sírná, mind régen, néha megkapáta a sír 
körű, vagy kihúzta a gazokat. Gyorsan bementem a kamrába, no, 
mivan kutya, jó vagy, még szótam a kutyáho, mer a kutyát is 
szerettem, az része vót a Mamikának, oszt tőtöttem belőle, azokbó a 
marha nagy műanyagballonokbó, de mellément, mer nem vót ott a 
tőcsér, be meg nem akartam menni a házba, mer én nem akartam, 
hogy a Mamika asziggye, valamit ellopok, hogy a konyhafiókbó 
kiveszem a pízt, amit a krumplié kapott attó, aki tudott érte fizetni. 
Tuttam, hogy ott van, nem is vette vóna észre, ha kiveszek keveset, 
mer csak úgy bele vótak dobáva az ezresek meg ötszázasok a fiókba, 
de az a Mamikájé, nem az enyim. Azt a pálinkát, monta a Mamika, 
az Öregpapa főzte még, amikó ét, a Fiatalpapa má nem, mer nem 
úgy van, hogy úgy hanak az emberek, hogy először az öreg, asztán a 
fiatal, hogy amíg az öreg é, addig nem kerű sorra a fiatal, nem, mer 
először meghalhat a fiatal, és meg is hat, az öreg meg még ott maratt, 
hogy gondókoggyon a pálinkán, amin nem gondókodhatott, amikó 
még a Fiatalpapa ét. 


Hát az olyan vót, monta a Mamika, hogy nagyon szerette őtet a 
Fiatalpapa, olyan vót, hogy mindent megvett neki, hogy főmentek 
Pestre, oszt ementek a rokonokho, mer azé a rokonoknak is jó vót 
látni olyat, aki otthon é, nem ott, ahol ők étek, mer ők is otthon 
akartak vóna éni, de itt marattak, mer itt vót a munka. Jó vót látni 
olyanokot, akiket má akkor is láttak, amikó gyerekek vótak, meg 
persze jó vót, hogy egy nagy kenyeret is vittek, akkó még nem az én 
édesapám sütötte, hanem othon sütöttik a Mamikáék a kenyeret, 
meg vittek egy szakajtó tojást, mer nem megy az ember üres kézze, 
oszt monták, hogy milyen jó helen laknak, hát olyan hel itt a faluba 
nincsen, mé lenne, hát nem kő emeletet építeni, mer van elég hel, 
meg alig van ember. Hát itt marha sok van, monta a Fiatalpapa, 
emberbő, meg házbó. 

Mentünk a rokonokho, monta a Mamika, meg hogy, no, milyen 
rokonok vótak, hogy az asszony összegyütt a lépcsőházba egy 
orvossal, mer oda járt takarítani, oszt hát összetakarítottak egy 
gyereket, alighogy megszűte, má börtönbe is kerűt, nem a főorvos 
miatt, mer különben aszonták, hogy főorvos vót, mer úgy jobban 
hangzik, hogy fő lett csináva, de nem akarkitő, meg nem is a férjitő, 
hanem egy főorvostó. Főcsináta a főorvos, monta a Mamika, és 
nevetett, de ilyené senki nem kerű börtönbe, mer ezt lehet, hanem 
mer máshol is takarított, oszt mi lett, evitte a dógokot, amiket tanát. 
Annyi minden van itt, gondóta, észre se veszik, ha hiányzik valami, 
de észrevettik, mer akinek sok van, arra a sokra is nagyon tud 
figyeni, de ő eszt nem tutta, evitte, elatta, oszt rá lehetett bizonyítani, 
hogy ő vót, no, ez má milyen asszony, oszt nem is vót cigán. Amikó 
emonta ez az ember, a rokon, hogy mi vót, má jó be vót rúgva, mer 
mindenki iszik, aki ember, csak az én uram nem, mer az a csokit 
szereti, azt is szereti, amit a Mamika kűd a Bernikének, az italt nem. 
Hát akkó a Fiatalpapa monta ennek a rokonnak, hogy az én 
feleségem ilyet, biztos a várostó van, hogy ilyen lett az Ilonka, mer 
nem ilyennek nőtt föl, ha otthon marad, olyan maratt vóna, mind az 
ő felesége. A rokon meg monta, hogy iszik még egy pohárra, mer 
másképp nem lehet evisenyi, ami történt. Igyá, Bandi, monta a 
Fiatalpapa, mire a Bandi meg, hogy de jó neked, Janikám, mennyire 
jó, hogy neked ilyen asszony jutott. Az biztos, hogy a Mamikáró 


ilyet nem is lehetne eképzeni, mer a Mamika szerette a Fiatalpapát, 
néha azé biztos gondót arra az orosz tisztre, meg hogy Moszkvába 
mennek vele, de má csak néha, meg az orosz má halott is vót. 

A Fiatalpapa meg amikó ementek a rokontó, mentek a Korvinba, 
és vettek ruhát, azt, amit a Mamika akart, mer a píz ilyenkor nem 
számított, és a Fiatalpapa akkor kihúzta magát, mer olyan büszke 
vót arra, hogy vett a Mamikának ruhát, meséte a Mamika, hogy nem 
is ő örűt a ruhának, hanem az ura. Azt gondóták, ha főnyőnek a 
gyerekek, meg megkapnak mindent tőlük, amit megkaphatnak, mer 
a Fiatalpapa nagyon tutta, mibő lehet pízhez jutni, na, akkó vesznek 
a gyerekeknek is házat Pesten, meg maguknak is, oszt nem 
dógoznak soha többet, csak jáccanak az  onokákkal, mer 
megérdemlik, azé dógoztak, azé nem tuttak jáccani a gyerekekkel, 
csak azt mondani, hogy megyünk kapányi a fődekre, mer harmadost 
vállaltunk, meg felest, meg fóliázunk is, meg a tyúkoknak is kő enni 
annyi. A Fiatalpapa tutta, mibő van píz, oszt lett is, ezé tutta 
megvennyi azt, amit a Mamika akart a Korvinba, de má neki hiába 
lett, csak annyi jutott belőle, hogy megszámóta, és monta, hogy ma is 
mennyit kerestünk, mer nem tuttak ekőtöznyi Pestre, mer meghat, a 
kőtözés előtt. Meghát a gyerekek se marattak Pesten, minek kőtöztek 
vóna, ha életbe marad. 

Nem az van, amit akar az ember, az van, ami lesz, monta a 
Mamika, hogy nem ezt tervezték a Fiatalpapáva, másra gondótak, 
hogy lesz, mer az neki olyan vót, hogy köllött, hogy mindig 
tervezzenek valamit, mer kő olyan, hogy mit akar az ember. Nekem 
is kőne arra gondónyi, mit akarok, nem csak éni bele a vakvilágba, 
ezt monta, meg hogy az a részeges traktoros, aki má rég nem 
traktoros, má menni se tud, öreg is, meg mindig iszik, csak akó nincs 
pohár a kezibe, ha kiesik belőle, az egy senki, azzal csak rosszú 
járok, mer azza jó nem lehet járnyi. Majnem ő is megharagudott rám 
a pálinka miatt, erre is gondójak, s ha ő megharagszik, hova megyek, 
mer annak az embernek nem én köllök, csak egy olyan ember, aki 
visz neki pálinkát, ha ráakasztanád a Bundásra az üveget, a kutyát 
úgy hítták, akkó az is jó vóna neki, mer leakasztaná róla, nem is 
tunná, hogy nem te hoztad. Megsimogat, montam. A Bundást is 
megsimogatná, monta, a pálinka miatt, meg hogy azt a pálinkát, aszt 


még az Öregpapa tette e, mer ő még akkó ét, amikó etette, ha a 
Fiatalpapa is él, akó nem biztos, hogy eltehette vóna, mer a 
Fiatalpapa mindent irányított, hogy mit, hova kő tennyi, monta is az 
Öregmama, ha nem hal meg, akkó ők vannak most a temetőbe, mer 
olyan nehéz vót vele együtt, mer ha nem úgy vót, ahogy akarta, 
akkó csak hallgatott, oszt nem szót egy szót se, még a gyerekekhe se, 
mer ilyen természete vót. De amikó az unokatesvére emonta, hogy 
milyen lett a felesége a városba, hogy a főorvos, a lopás nem 
érdekőte az unokatestvért, csak a főorvos, mer lopni aszt lehet, mer 
arra nem megy rá a házasság, meg a család, nem így van, Janikám? 
De így van, monta a Fiatalpapa, meg hogy nem gondótam vóna, 
hogy ez lesz, amikó még gyerekek vótunk, oszt a háború után 
tőtényeket meg puskákat gyűjtöttünk a réten. Hát nem, monta a 
rokon, oszt eszükbe jutott, hogy milyen jó vót akkor, hogy senki nem 
tuggya, mi lesz, nem akkó, amikor akkó van, de azé rosszra, pláne 
ilyen rosszra, mind a főorvos, senki nem mer gondóni, meg az 
Ilonka olyan szép jánka vót, hogy mindenki irigykedett, hogy ezé a 
rokoné lett. Mit tud ez a rokon, hogy az övé lett, mondogatták, hát a 
Pestet tutta, mer az a jánka oda akart menni, mer neki az ura csak 
egy lépcső vót, hogy ejusson Pestre, aszt nem gondóta, hogy a végin 
Márianosztrára kerű, ami majnem ott van, ahó született. Még iszok 
egy pohárral, monta a rokon, nem iszó, Jani? Nem, mer vezetek, oszt 
a jogsi, nem kockáztatok. Haverok a rendőrök, nem lesz semmi. De 
Ipolydamásdon nem. Ipolydamásd, má efelejtettem, hogy ilyen falu 
is van. Oszt monta a Fiatalpapa, hogy majd emúlik ez is, mer 
minden emúlik, a rossz is, meg még van a vásárlás, hogy menni kő, 
akkó ementek a Korvinba, és a Mamika azt kérhetett, ezt má 
montam, de nekem nagyon tetszik, mer ilyet én még soha nem étem 
át, azt vett, amit akart, főleg azután, hogy mit tudott meg a 
Fiatalpapa a rokona feleségirő. Mindent vehetett, csak annyit 
mondott a Fiatalpapa, hogy de csak olyat, ami kő. Olyan vót a 
Fiatalpapa, monta a Mamika, hogy mindent odaadott neki, amit 
akart vóna, mi kő, föggő, szoknya, ing, cipő, mindent, csak hát nem 
tudta elig ideig anni, mer hát meghat korábban, mind köllött vóna. 
Az Öregmamikáék így osztán életbe marattak, és az Öregpapa 
főzhetett kedvire pálinkát, amennyit akart, nem vót ott a Fiatalpapa, 


hogy azt mondja, hogy mi a lófasznak annyi pálinka, meg azt nem 
tuggya maga meginni, ide fognak járni venni a falubó, mindenféle 
részeg. Ezt monta vóna, mer ahó sok pálinka vót, ott odajártak az 
emberek regge, hogy akkó ócsóbb, mind a kocsmába, meg közelebb 
is van, amig elérnek a kocsmáho, vagy a kisbódho, má van egy kis 
meleg a gyomrukba, jobban megy az út a bódig. A Fiatalpapa nem 
ivott pálinkát, ebbe olyan vót, mind az uram, montam is a 
Mamikának, hogy mikó választottam, majnem etalátam. Majnem, 
jánka, majnem, monta a Mamika és nevetett, a pálinkába etalátad, 
másba meg nem. Kiabát vóna a Fiatalpapa az Öregpapával, a 
pálinka miatt, főleg, hogy neki nem jutott ilyen az eszibe. Az 
Öregpapa meg mondta vóna, hogy itt van a fődön a barack, csak 
össze kő szenni, kifizeted a főzetést, annyiba van, meg a szilva, az is, 
csak megrázod vagy megvered a fát, oszt ott van, csak főzetni kő, azt 
kifizeted, oszt mennyive többet ér, mind a semmi, ami csak a fák 
alatt rohad e. 

A pálinka érték, az mindig érték lesz, és ebbe az Öregpapának 
igaza vót, mer amikó meghat, vót vagy három hekto pálinka, amibő 
a Mamika fizette az embereket, ha gyüttek fát hasogatni, vagy 
meghozták a búzát, vagy megszántották a ház mögött a fődet. Itt 
van, Lajoskám, monta a Mamika, egy üveg pálinka, elig lesz? Elig, 
elig Mamika, meg ezt nem lássa az adóhatóság meg a fináncok, és 
nevet, mer a feleségire gondót, náluk az vót az adóhatóság, este 
kiforgassa az ember zsebeit, hogy keresett-e valamit pluszba, oszt 
eteszi, mikor másnap a kocsmába akart fizetni, nem vót má semmi a 
zsebibe. Má megin nem hoztá pízt, Lajoskám, há nem fizetnek a 
szántásé, a Lajos meg ott vót megzavarodva, hogy há hova lett a píz, 
amit tegnap keresett, de a pálinka olyan, hogy az csak akkó nincs, ha 
ő megissza, meg is itta mindig, oszt azé se vette észre, hogy az 
asszon kiveszi a zsebibő a pízt, mer má alutt, amikó ez vót, mer 
annyira berúgott a Mamika pálinkájátó, mer fél liter, az má nem 
kevés, főleg ha eccerre van megíva, mielőtt hazament a 
gépállomásró, mer ott köllött hanni a traktort, oszt ahogy leszát, 
kibontotta az üveget, oszt úgy itta, mindha vizet inna, olyan szép, 
világos pálinka is vót, tiszta, gyümőcsbő lett csináva, nem cukorbó, 
olyan vót, hogy érezni lehetett rajta a szilva ízit, mind a gyógyszer, 


olyan vót, mondogatta is máskor a Mamikának, hogy akkó megin az 
a pálinka lesz az ára, mer az olyan, hogy csak jó tud lenni tőle az 
ember. 

A pálinka az érték, monta az Öregpapa, mindig is érték vót, a 
zsidók tutták, hogy aranyba kő fektetni, mer az arany mindig arany, 
ezé bontották e a zsidótemplomot a Kaliék, azt monta mindenki a 
faluba, hogy megtaláják az aranyat, amit odagyuktak a zsidók, de ha 
meg is taláták, nem monták el senkinek, és úgy csinátak, mind előtte, 
mikó még nem taláták meg, hogy a dögkútból ettek. Ezé nem 
érdemes gazdagnak lenni, hogy semmi nem vátozik, csak úgy ész, 
mind korábban, de ha nem úgy ész, akkó meg rádkűdik a 
rendőröket, hogy mé tunnak a Kaliék most a bódba húst venni, oszt 
a rendőrök megtaláják az aranyat, amit kiszettek a falakbó, mind a 
Lajosbácsi biciglijét meg a Valinéni krumpliját. A zsidók aranyba 
tettik a pízüket, monta az Öregpapa, de mi nem vagyunk zsidók, 
akkó mibe fektessük, meg se ismerjük, hogy mi az arany, hát akkó 
olyanba kő fektetni, amit fölismerünk, az meg nem más, monta az 
Öregpapa, mind a pálinka. Pálinkába kő fektetni a megtakarítást. Az 
Öregmama meg monta, mer olyan vót kicsit az is, mind a Fiatalpapa, 
ami neki nem teccett, az rossz vót, meg amit nem ő talát ki, az rossz 
vót, monta, hogy mit akar, öregen elinnya az eszit, mire az Öregpapa 
monta, hogy ő mindig csak egy pohárkáva iszik regge, neki az pont 
elig, és eddig is ihatott vóna kettőve, de nem iszik, mer neki egy kő, 
neki ez most csak a befektetés miatt érdekes, hogy legyen a nehéz 
időkre valami tartalék, oszt ez olyan, hogy ennek csak fölfelé megy 
az ára, és mindig e lehet anni, akkor is, ha má píz nincs is, akkó is 
aszondod, hogy ezé a dologé adok egy liter pálinkát, a másik meg 
mongya, hogy ez megéri neki, mer a pálinka mindig érték, ha 
megissza, azé, ha nem, azé, mer ő is e tuggya cseréni valamire, 
olyanra, amit szivesebben megiszik, vagy ha gyomorbeteg, vagy 
májbeteg, akkor valami másra, a patikába is adnak érte gyógyszert, 
még fő se kő iratni, mer a patikába gyógyszer az van, de pálinka 
nincs, és mibő igyon akkor a patikus, mer a patikus is iszik, akkó is, 
ha nő, másképp nem is birná abba a marha gyógyszerszagba, meg 
ott is hatta az ura, a gyerekek meg má ekőtöztek, mi csinájon 
esténként. Gondóni kő a hét szűk esztendőre is, monta az Öregpapa, 


nagyon hitt istenbe, a háború óta, mer megmenekűt azé, oszt mindig 
mondott valamit a Bibliábó. Ezé lett az a sok pálinka, amit én 
evittem az új embernek, nem mindet, mer a Mamika is hasznáta a 
szántásé, meg amikó gyütt egy ember, és fővágta neki a fát télire, 
evittem, mer nagyon szomjazott rá, én meg az emberre vótam 
szomjas, mer otthon má nem vót ember, csak galiba, aki csak azé vót, 
hogy legyen mit kerűgetni a házba, meg aki miatt nem lehetett 
eférnyi rendesen az ágyba, mer ott terpeszkedett. Ami nem kő, az 
csak útba van. 

Az Öregpapa pálinkájábó még mindig van, kérdezte az új ember, 
mer híre vót annak a pálinkának, hogy orvosság. Abba a pálinkában 
vót benne az Öregpapa emléke, monta a Mamika, mindig eszembe 
jut róla, meg az is, hogy hány évig nem vót édesapám, mer a 
háborúba evittik, oszt még utána se engettik haza, hiába maratt élve, 
hogy azé neki nem fizet senki kártérítést. 

Van még belőle, kérdezte az ember, montam, hogy van, akó 
hozzá má belőle, mer az olyan, hogy abba csak gyümőcs van, a 
gyömőcs meg egésséges, monta, és rám vágott a bottyáva, mer bottal 
járt, ha járt, érszűkület vót a lábába a pálinkátó, ez olyan rossz, 
monta, hogy bottal kő járni, hogy inni kő, mer aszonta, efelejti, hogy 
van ez a rossz, ha ihat. Oszt hiába vót olyan sok, a végin efogyott az 
Öregpapa pálinkája is, minden efogy eccer, ha csak evesző belőle, és 
nem raksz hozzá, oszt mi lett, hogy aszonta az az ember, hogy hol a 
pálinka, mondom, efogyott. Efogyott? E. Ha nem hozó, monta, ne is 
gyere, akkó minek gyűsz, csak, hogy itt legyé? Nem szerető, 
kérdeztem tőle, ő meg monta, hogy csak úgy szeret, hogy pálinkáva 
együtt. Pálinka nékű nem, kérdeztem tőle. Pálinka nékű én semmit 
nem szeretek, monta. Akkó én nagyon bőgtem ott, hogy nincs 
honnét vegyek, akkó meg monta, hogy kérjek pízt a Mamikátó. A 
Mamikátó? Más úgyse ad, monta, ha köll nekem, akkó köll a pálinka 
is. De én nem akartam kérni a Mamikátó, mer szégyőtem magam a 
pálinka miatt, hogy elloptam, de végű mégiscsak kértem, de azt 
montam neki, hogy a Bernikének akarok venni valami szép ruhát, 
mer azt láttam a piacon, hogy árúnak. Bernikére adott, pálinkára 
nem adott vóna, ezé köllött a Bernikét mondani. 


Minden csütörtökön vót piac, minden vót, amit akart az ember, 
még hurka is, nem csak ruha, eccer a Mamika monta, hogy hozzunk 
hurkát, mer nincsen malac, amibő lenne, és úgy megkívánta a 
hurkát, egondókodott, oszt aszongya, a hurka emlékit. Montam, 
hogy montam, hogy nem kőne a malacot ehanni, mer hogy néz ki az 
udvar üres disznóóllal, olyan, hogy pusztulat, az egy pusztulat, ami 
ott van, hogy a Mamika is azt fogja megényi, hogy minden pusztú, ő 
meg olyan öreg lesz, amilyen lett, és csak azt lássa, hogy nincs a 
disznóólba semmi, nincs benne azoknak a malackáknak a hangja, 
hiába megy oda, nem tuggya megvakargatni a malac nyakát, mer 
annyira szerette a malacot, meg a malac is őtet, hogy má, ha hallotta, 
hogy gyün, ahogy csukódott az ajtó, má akkor főtette a lábait az ól 
rúdjára, mind egy kutya, oszt várta a kapirgálást. Olyan okosak, 
monta a Mamika, mind egy kutya, mer tuggyák, ha gyüvök, lesz egy 
kis moslék is. Nem csak a mosléké csináták, Mamika, hanem mer 
szerettik is magát. Lehet, hogy nem csak azé csináták, de a kettőt 
nem lehet eválasztani, olyanok, mind a te embered a Szobi úton, 
hogy nem köllesz neki, csak pálinkáva. Most ezt nem kőne mondani, 
montam, meg hogy a Mamikának könnyű, mer ő megtaláta azt, aki 
köllött neki, én meg nem. Azé nem vót olyan eccerű, senkinek nem 
eccerű, de a malacok ténleg, mind a kezesbárányok. 

Ilyenek vótak azok a malacok, amiket osztán levágtak karácsony 
előtt, jó malac vót, errő beszégettek, míg vagdosták a húsokot, meg 
csináták a hurkát, de lett másik, minden évbe új, oszt az új is olyan 
lett, mind az előző, de most nem vót ott mozgás, meg nem adott 
hangot semmi, beomlott az ól teteje, má hány éve, hogy esik be az 
eső, oszt ott ázik a disznó helye, de má ázhat. Disznó nincsen, 
mondom, de a hurka meg kőne. Hát, kőne, monta a Mamika. De 
milyen hurkát annak a piacon, olyan, hogy abba csak rizsa van meg 
feketebors, nincs benne semmi olyan, hogy jó, régen meg nem ete 
vóna, feketeborsos rizsa. Hát a disznó drágább, mind a rizsa, monta 
a Mamika, de azé megsüssük, és ahogy sűt, ténleg vót neki olyan 
szaga, mind amikó a malacok még vótak, disznóvágás után 
vacsorakor. Jó, akkó még vót káposztaszag is, de mindenki a hurkát 
várta, a gyerekek is, monta a Mamika, azokró a gyerekekrő, akik, ha 
gyünnek nagyritkán, akkor se esznek abbó, amit a Mamika főzött, 


mer zsíros, meg olyan edinyekbe fő, amilyenbő nem tunnak enni, 
mer emosva is koszosnak lássák. Olyan, mind régen, monta a 
Mamika, olyan a szaga, az a bélnek a szaga, meg olyan barna a 
tepsibe, meg olyan jó meleg, monta, amikor ettük, meleg vót ténleg, 
meg jó is vót, akkor is, ha rossz vót, mer az is tud jó lenni, ami rossz, 
ha gondolatban jó, mer olyan emlék van ott, hogy jó, hogy szalannak 
a gyerekek, meg boncsák a malacot, viszik be a sonkát, meg az 
oldalast is, meg osztán a szalonnákat, mennyi időre elig, monta a 
Mamika akkor régen, még ősszel is lesz belőle, egészen a következő 
vágásig, meg hogy így kő ényi, hogy gondónyi arra, ami lesz, mer 
csak azé tud az ember jóllakni nyáron, mer télen gondót arra, hogy 
majd nyáron is éhes lesz. Hallod, jánka, hallod, mit mondok, hogy 
hogy kő csinányi? Hallom, Mamika, montam, de nekem soha nem 
vót disznóm, hacsak a hülye uramot nem számítom, azt meg kár 
levágni, mer abbó senki nem enne egy falatot se, legfejjebb a Kaliék, 
de csak akkó, ha bedobnám a dögkútba. 

Má úgy ét a Mamika, hogy az vót neki, hogy mi nem vót. Nem 
vót a Fiatalpapa, osztán nem vót az Öregpapa, osztán nem vót az 
Öregmama, na, az jó, hogy nem vót, mer nagyon nehéz vót vele, 
akkó is, amikó még vót esze, de amikó esze se vót, no, akkó a 
Mamika minden este átőtöztette hálóingre, oszt megölelgette, 
megpuszilgatta, mégiscsak az annya, úgy fektette le, oszt az 
Öregmama meg főkapta a bottyát, Júdás csókja nem kő, monta, és 
nagyot rásuhitott a Mamikára, annyira fé tőle, hogy ellensíg. Utána 
má nem mert a Mamika hátat fordítani neki, mer ő meg attó fét, 
hogy agyoncsapja, oszt nem csak bolond lesz, hanem gyilkos is. Jó 
vót, hogy végre meghat, mer sokáig nem akart, mer az eszive az is 
ement, hogy meg kő má halni, mer olyan öreg vagyok. Má arra se 
emlékezett, hogy öreg, ha tutta vóna, hogy hány éves, má régen 
meghalt vóna, de nem tutta. Meg fét is mindenkitő, oszt a félelem is 
olyan, hogy életbetarcsa az embert, mer mindig figyeni kő, hogy ki 
az az ember ott körülötte, nem akarja-e ellopni a pízit, mer azt tutta, 
hogy van píze, mindennap odament a kasznyiho, benyút az 
Öregpapa gatyái alá, oda vót gyukva a píz, oszt megszámóta, kéccer 
is megszámóta, arra még vót esze. Oszt a végin mégiscsak behunyta 


a szemit, oszt azt monta, hogy nem mondott semmit, csak meghat. 
Nem vót kár érte, mer nem ért má semmit az élete, neki is rossz vót. 

Amikó meghat, utána má nem fétem odamenni, az jó vót, hogy 
nem köllött fényi, de a malacok azé hiányoztak, azok jó lett vóna, ha 
vannak, mert lett vóna az a jó fokhagymáskolbász, olyat a bódba 
nem annak, mer nem akarják, hogy az egész bót fokhajmaszagú 
legyen, olyan csak a Mamikáná vót, meg olyan májashurka, amibe 
benne vót a malactartó is, daráva, nem csak az abátlébő öntöttik bele 
a zsírt, abba benne vót minden, ami köllött, a máj is bele vót daráva, 
ez vót a faluba a legjobb hurka, ezt még az Öregpapa monta, azé 
ilyen, mer így a legjobb, ami a piacon vót, nem is hasonlított rá, csak 
kivülrő. Azé vót egy kis disznószag, amikó sűt, és a Mamika monta, 
hogy ez azé arra emlékezteti, hogy milyen vót, amikor itt még annyi 
éhes száj vót, hogy sok, és fősoróta, hány, meg mennyit köllött ennek 
a soknak főzni, most meg csak egy van, ő, de ő se éhes, mi kő neki 
ennyi évesen, alig mozog, mer má nem tud úgy, mind régen, fáj neki 
a dereka, sokat vót az hasznáva, jánka, nagyon sokat, monta, meg a 
lábai is, mitő éhezzen meg, ha nincs mitő, csak azokra az emlékekre 
éhes az ember, monta, amiket főhoz ez a szag, mer az ember orra tud 
emlékezni, az nagyon vissza tud gondóni mindenre, meg hogy 
biztos a gyerekeinek is eszibe jut ott Amerikába, hogy milyen vót, 
amikó azt ettik, azt a szagot, ami a gyerekkorukba vót, és akkó 
biztos szomorúak, hogy nincsenek itt, ahogy a Mamika is szomorú, 
hogy nincsenek, csak ott persze nincs az a szag, amit a Mamika azé 
itt érez, amikor süti a hurkát. Milyen lehet úgy éni, hogy nem ott ész, 
ahol otthon vagy? Nekik má ott van az, hogy otthon, montam. Vagy 
sehol, monta, sehol nincsenek otthon, itt se, ha hazagyünnek, meg 
ott se. 

Ettünk, amíg meleg vót, mer melegen jobban hasonlított, de 
mosmá kihűt, a végin a maradékra monta, hogy vigyem haza, mer 
ezt még a kutya se bírja megennyi, mer ott vót a kutya, ismertem, 
hiába vótam cigán, nem ugatott rám, mer olyan vót, hogy szeretett, 
ha nem ilyen lett vóna, akkó nem tudom ehoznyi a pálinkát, de 
olyan vót, hogy megszokta a szagomat, meg tutta, hogy én jó, hogy 
vagyok a Mamikának, meg a Bernike is jó, hogy van. A Timike nem 
járt oda, mer a Timike olyan vót, hogy nem járt sehova, csak 


iskolába, de úgy ment neki, hogy még a nyócadikosok búcsúztatóját 
is ő monta, egy cigán. Hát eszt senki nem gondóta vóna, hogy lesz 
ilyen, oszt olyan verset írt, hogy mindenki rítt, aki ott vót, mind az 
édesapám temetésin is, mer annyira vót benne érzés, oszt a végin 
csak egésségügyibe tudott menni Vácra, oszt azt se csináta meg, 
hiába veszekettem vele, hogy legalább a papír legyen meg, mer 
gyütt egy oláccigán, oszt megmutatta neki, hogy ócsó kábítókkal 
hogy lehet lenni jól, oszt a Timinek annyi lett, hogy mos se tudom, 
hó van, hogy ez lett abbó a jánkábó, aki búcsúztatta az iskolát 
nyócadikba. Mer csak cigánok vagytok, monta a Mamika, nem tanút 
tőletek semmit, csak a rosszat, azt nem, hogy nem repű be a 
sűtgalamb a szájatokba, hogy mindené dógozni kő, és én akkó 
tényleg nagyon éreztem, hogy cigán vagyok, hogy ríttam ott rá a 
konyhakőre a Mamikáná, hogy mé vagyunk mi cigánok. Hogy hiába 
akarunk, mi nem tudunk mások lennyi, csak cigánok. 

Evittem a pálinkát annak az embernek, aki nem vót cigán, azé 
lettem tolvaj, azé csinátam olyat, hogy evittem valamit a Mamikátó, 
a parasztember miatt, nem azé, mer cigán vótam. Azé, mer cigán 
vótam, soha nem loptam vóna, elig vót akkor, amikor a négerre, mer 
köllött csinánom, mer aszonták, hogy csinájam, de aszt se lehetett 
vóna csináni, ha a parasztok nem veszik meg ócsón, amit 
összeszedtünk, de a végin az lett, ami lett, tudom, milyen vót utána 
az intézetbe, aki egyszer odakerű, az má nem lesz olyan, amilyen 
vót, ott van az emléke a fejibe, oszt nem akar többet oda 
visszakerűni. De a Mamika megbocsátott, mer olyan vót, hogy nem 
tudott senkire haragunnyi, azokra se, akik rosszat tettek neki, mer 
vótak olyanok, hogy evettik a pízit, oszt soha nem atták meg, meg 
kértek tőle mindent, oszt soha nem hozták neki vissza. Én is kértem, 
mer nekünk nem vót, neki meg vót, a kaszát, hogy le lehessen 
kaszányi az udvarba a füvet, mert olyan nagy vót, hogy egy gyerek 
eveszett vóna benne, meg a biciglit, hogy a Bernike e tuggyon menni 
a bódba, hogy a Mamikának is hozzon dógokot. Jó, köllött 
mondanyi, hogy hozzam vissza, mer efelejtettük, de visszahoztam, 
mások meg evittik a kukoricamorzsolóját, oszt nem is hozták vissza, 
ekerűtik a Mamika házát, a Mamika meg nem ment utána, hogy azé 


az az övé, inkább morzsóta kézzel a kukoricát, má nem kő sok, 
monta, meg nincs is, mer kikapátad, amikó kapátunk. 

Azok ekerűtik a Mamika házát, pedig vót közöttük rokona is, de 
én mindig gyüttem, persze tartoztam neki, mer kérnem köllött, mikó 
efogyott a pálinka a kamrábó, oszt nem tuttam má lopnyi belőle, az 
embert meg nagyon akartam, de ő nem akart, csak pálinkával 
együtt. Olyan vót vele, hogy nagyon tudott kedveskenni, mikó má 
megitta a pálinkát, oszt mindent csinát nekem, ami jó vót, olyanokat, 
amilyeneket az uram soha nem csinát, mer azt monta, hogy ő 
undorodik, de az nem olyan, amitő lehet undoronni, mer ha 
szereted, akkó azt csak jónak érzed, hogy a nyelvivel, nem olyannak, 
hogy nem kő, meg nem is tutta vóna mással csináni, mer az a más 
má nem működött a pálinkátó, néha nem is tuttam, mitő, néha azza 
is sikerűt, az is jó vót, minden jó, ha az ember akarva van. 

Én csak bódog akartam lennyi, azé köllött az ember is, mer e 
tuttam képzeni, hogy szeret, meg én is szeretem, meg mindent 
megcsinálok neki, amit akar. De annak az embernek nem én 
köllöttem, monta a Mamika, csak az, ami velem jár, csak az, amit 
viszek neki, a pálinka. Ő má nem tudott senkit úgy szeretni, 
ahogyan én szerettem őtet, csak az italt, oszt amikó olyan kedves vót 
velem, nem ő vót kedves, csak a pálinka, amikó kiment belőle, akó 
olyan vót, mint a vadállat, hogy hozzá nekem, mer agyonváglak. 
Hol van az az ember, aki este vótá, kérdeztem tőle, ő meg monta, 
hogy kialutta magábó, és emete a kezit, nyút a botho. Arrébb léptem, 
nem tudott utánam gyünni, csak az asztalt ütötte meg. Mi vót este, 
kérdezte. Nem emléksző? Nem, monta. Akkor neked kár is csináni. 
Nem tuttam, milyen az, hogy az mind megtörtént, ami történt, oszt ő 
meg nem is tud róla, csak arró tud, hogy pálinkát kő szerezni. 
Hozzá, monta, oszt felémlépett, meglendítette megin a botot, oszt 
ütött. 

Kérdezte a Mamika, hogy mi az a fót ott az arcomon, mondom, 
nekiestem a szekrénynek, dehogy esté, mongya a Mamika, megvert 
az a bolond ember. Hallgattam. Ha nekem ilyet csinát vóna az uram, 
monta, hát én nem hattam vóna, ráadásul ez nem is az urad, csak 
egy ember, nem tartozó neki semmive. Szeretem, Mamika, szeretem, 
montam neki. Dehogy szereted, csak teccik, hogy odamászkász, mer 


egy büdös kurva vagy, aki nem tud otthon űni a valagán, mindig 
akar mennyi. Nem vagyok kurva, Mamika, mer csak odamegyek, 
másho nem járok, odamegyek ingyen, én viszek neki, azé hogy 
kőjek. Nem kőne odamennyi, ahho a ganajhó, fiatalon se ért semmit, 
akkó is csak ivott, azé nem lett neki felesége, kinek kő ilyen ember. 
De akarok menni, mer nekem kő, mindig olyan, hogy rágondolok, az 
van a fejembe, meg hogy szerzek valahó pálinkát, csak szeressen. 
Szeressen, szeressen. Enné azé csak van jobb, még a kocsmába is. 
Nekem ő köll. És amikor a Joci vót, az mi vót, kérdezte a Mamika, 
mer ezelőtt az ember előtt vót a Joci is, oszt hát odajártam, az is ivott, 
de neki vót rá píze, nem köllött lopni. Oszt eccer aszongya nekem a 
Joci, hogy mosmá nem szeret, mer mást szeret. Kit szeretsz, 
kérdeztem tőle. Nem mindegy? Rám csak annyi tartozik, hogy má 
nem engem. De hogyhogy nem, ha eddig szeretté, hogyhogy má 
nem? Ha előtte szeretté, most is kő, mer mi változott, semmi! Te se 
szereted má az uradat, monta a Joci. Hát nem, mer az nem olyan má, 
mind vót, amikor az uram lett. Te se vagy olyan má. Hogyhogy nem 
vagyok má olyan? Meguntalak, érted, most vedd má észre magad, 
nem köllesz, nem értesz magyarú, mennyé innen a büdös picsába. 
Ezt monta, oszt lökdösött ki az ajtón, át az udvaron, mer nem 
akartam menni, maranni akartam, mer én szerettem, oszt lökött a 
végin ki a bejárati ajtón, rávágott a kezemre, amivel az ajtóba 
kapaszkottam, beestem az árokba. Vissza ne gyere, mer széthasítom 
a fejed a baltával, monta, oszt bevágta az uccaajtót. 

Oszt látom, amikó fölátam, a járda mellett az árokba, ahova 
estem, fölállok, oszt látom, hogy ahogy én megyek el az uccán, 
hátranézek, nem nyissa-e ki az ajtót a Joci, hogy visszahíjon, hogy 
meggondóta magát, hát látom, a másik iránbó, a falu felő, gyün a 
román kurva, hát azza kezdett a Joci, a büdös román kurva, mé nem 
maradt ott a francba, Romániába, minek köllött idegyünnije, hogy a 
Jocit evegye tőlem, és ez má nem is az első ember vót neki a faluba, 
mer nem számított neki, hogy az ki, csak hogy legyen valaki, meg a 
ház, mer köllött neki valahó laknyi. Na hát az, montam a 
Mamikának, az ténleg kurva vót, mer mindenkit megkaparintott 
magának, aki köllött, azt az embert is, mind a Joci, aki má másé vót, 
aki má az enyim vót. Evenni, ami a másé, az lopás, olyat én nem 


csinálok, csak a román kurva csináta a házé, hogy legyen hol lakni, 
mer nem vót neki semmije, csak egy táskával gyütt ide. 

Különben a Joci is paraszt vót, mer nekem parasztok vótak, akiket 
szerettem, cigánt soha nem szerettem, van ilyen, hogy pont azt nem 
szereti az ember, amilyen, vagy csak véletlen vót, hogy paraszt vót 
mindegyik, de nekem olyan nem köllött, aki cigán, pláne nem 
oláccigán, mer ott vót a néger, olyan nekem nem kő, olyan kő, aki 
nem olyan, amilyenek ők, mer én se akartam olyan lenni, mer nekem 
az édesapám má nem is vót olyan. Oszt a végin mégis olyan lettem, 
meg a Timike is olyan lett, mer ezek az emberek, akik nekem lettek, 
rosszabbak vótak, mind a cigánok, csak a bőrük vót fehér, de nem 
vér vót a szívükbe, csak egy kanna moslék. Cigánnak köllött lenni, 
hogy azoknak is enni meg inni tuggyak anni, lopni is köllött, meg 
kőcsönkérni. 

No, akkó megyek e a Jocitó, oszt fáj a kezem, mer megcsavarta, 
meg a fejem nekiverődött az uccaajtónak, utána meg a járdának, oszt 
akkó megfordútam, hátha visszahíi, hogy meggondóta magát, és a 
román kurva má ott vót előtte, az uccaajtóná. Hová mész te, 
kiabátam a képibe, mé nem mész vissza a kurva Romániába, 
ahonnan gyütté. Nincs ott nekem állás, dógozni gyüttem ide. Neked 
az dógozás, mondom a román kurvának, hogy más emberive 
összekeverecc? Van neked urad, mongya nekem, neked minek kő 
még ember, nekem meg nincs, mer ehagyott. Ehagyott, mert tutta 
rólad, hogy egy büdös kurva vagy. Mer ténleg ehatta az ura, az is 
román vót. Haggyad a Jocit, hallod, mer én azt szeretem. De az nem 
szeret tégedet, mondja a román kurva, mer engem szeret, mennyé 
vissza az uradhó, oszt ne gyere az uccába se, a Jocinak csak azé 
köllötté, mer más nem vót. Nem vót, nem vót, kiabátam, az meg 
monta, hogy csak azé vótam, mer csak én vótam, más meg nem vót, 
de mosmá itt van ő, őt meg a Joci ténleg szereti, mer az alvégbe 
lakott egy házná, oszt mégis megtanáta. Megtanát téged, megtanát, 
mer a kocsmába rámásztá, montam, asziszed, nem tuttam, mindenki 
monta, meg rámásztá másra is, csak a Joci nem lökött e, mer olyan 
hülye az, hogy nem lökött e magátó, hatta, hogy behálózd, te büdös 
kurva. Oszt akkó vót, hogy ekaptam a haját a román kurvának, 
hosszú haja vót neki, kiengedve, mind egy jánynak, mer azt akarta, 


hogy a Joci asziggye, fiatal, de má öreg vót, má negyven vót, oszt a 
hajával rántottam e a fődre, hogy nem hagyod azt az embert, aki az 
enyim, mer neked minden kő, a magyarok munkája is, meg az 
embere is, meg a háza is, oszt vertem bele a betonjárdába a fejit, akkó 
odaszaladt a Joci, mer hallotta a kiabálást, oszt ekapott, lerángatott 
róla, oszt gyüttek a rendőrök is, mer a román kurva mingyá híta is 
őket, hogy majnem megőtem, evittek. 

Az asszony kórházba kerűt, meg főjelentett, oszt fölfüggesztettet 
kaptam, három évre, mer a gyerekek miatt, aszonták, hogy 
bekerülök, ha valamit csinálok. Nem kerülök, mer én nem vagyok 
olyan, montam a bíróságon Vácon, hogy én má vótam intézetbe, 
olyan helyre én mégeccer nem fogok, nekem más életem lesz, nem 
leszek olyan, mind az, aki megszűt. Azé, monta a bíró, most csak 
kevésen mút. Azé, bírónő, mer ement az eszem. Ha lekközelebb 
emegy, monta, má nincs visszaút, mer le kő űni a mostani büntetést, 
utána meg azt, amit még kapok azé, amit még ekövetek, ki se 
kerülök a börtönbő. A gyerekeim életire megesküszök, hogy nem 
lesz ilyen, montam, és elengettek. A gyerekek örűtek, mikó 
hazagyüttem, hogy hazagyütté, mamika, mer nekik otthon én vótam 
a mamika, csak az uram nem örűt, nem örűt a hülye, pedig nékülem 
éhendöglene, aszonta a ganaj, hogy büdös kurva, ott a gyerekek 
elött. 

Ezé nem maradhattam a Jociva, montam a Mamikának, ezé 
köllött másba szeretnem, mer a Jocit evette tőlem a román kurva. 
Bolond vagy te, jánka, mondta akkó a Mamika, hogy ilyet ne csinájá, 
mer börtön lesz a vége, oszt mi lesz akkó a Bernikéve, ki fog neki 
enni annyi, az a ganaj urad az nem tud, oszt csak monta, hogy ilyent 
nem szabad csinányi, hogy kő lennyi az embernek annyi esze, hogy 
ne csinája, mer semmi jó nem lesz az ilyenbő, csak rossz, még 
szerencse, hogy a Joci időbe érkezett. De ez azé vót, montam, mer 
nem tuttam micsinányi, mer annyira fájt a szívem, hogy tejjesen 
ement az eszem, és ténleg megőtem vóna, ha nem gyün a Joci, 
megőtem vóna, szévágtam vóna a kövön a fejit szerelembő. Olyan jó 
vót csinányi, olyan, hogy tuttam, hogy ezt kő, és hogy ez jó, mer a 
román kurva megérdemli. Mer szerelembő őnyi, az nem bűn, 
montam a Mamikának. Őnyi mindig bűn, monta, nincs olyan, hogy 


nem bűn, benne van a tízparancsolatba, hogy ne őj. Oszt amikó a 
háború vót, montam a Mamikának, hogy az Öregpapa ott vót a 
háborúba, akkó szabad vót őnyi? Akkó se vót szabad, monta, de 
kötelező vót, mer parancsba vót adva, ott át a tiszt pisztojjal a hátuk 
mögött, oszt lelőtte aszt, aki nem lőtt az ellenségre, és ő akkó kisján 
vót, és arra gondót, hogy gyüjjön haza az ő apukája, ne maraggyon 
ott a háborúba, ne ő hajjon meg, hanem az ellenség, mer az ellenség 
az ellenség, nem gondóta, hogy annak is van egy jánkája, vagy kettő 
is valahol ott, ahol ő él. Mindegy, micsiná, csak gyüjjön haza, erre 
gondót, és mennyit rítt magába, éjszakákot át, hogy nincs neki 
apukája, mer evittik a frontra, nem vót, aki kézenfogja, meg 
megölelje, meg aszt mongya neki, hogy isten éltessen a 
születésnapján. Csak levelet írt, az is mikó érkezett meg, már rég 
nem vót születésnapja. 

Oszt megőte az ellenséget, kérdeztem tőle, de azt monta, hogy 
nem tuggya, mi vót ott, mert az Öregpapa errő soha nem mesét, mer 
nem akarta emondani, hogy mi vót ott, meg mikó osztán evittik 
Szibériába, hogy ott dógozzon étlen-szomjan, hogy mikó hazaért, 
monta a Mamika, nem ismerte meg a saját apját, mer nem olyan vót, 
mint, akit várt, nem olyan, akire gondót, hanem olyan vót, mind egy 
ismeretlen ember. Oszt monta neki, hogy kisjányom, itt vagyok, ő 
meg nem mert odamennyi, mer olyan vót az az apa, tiszta csont, 
mind a halál, és fét tőle. Gyere ide, kisjányom, monta neki az 
Öregpapa, aki akó még nem is vót öreg, csak úgy nézett ki, mind egy 
öreg, a Mamika meg nem mert, és akkó az Öregpapa ekezdett rínyi, 
mind egy gyerek, leűt a hokedlire, és ott, hogy csak azé bírta ki azt, 
ami ott vót, monta, hogy megölelhesse az Öregmamikát, meg a 
Mamikát, aki még akkó kisjány vót, olyan sűdő forma. Hazagyütt 
oda, ahol otthon vót régen, és most nem ismerik meg, mer 
megváltozott, és megváltozott a felesége is, meg a jánya is. 
Evesztette azt, hogy otthon. Rítt akkó az Öregpapa, két napig rítt, de 
nem mondott semmit, hogy mit köllött azé csinányi, mennyit köllött 
azé szemvenni, hogy végű hazagyühessen, meg hogy előtte köllötte 
őni. 

Nem tudom, mit mondott neki az Öregmamika, monta a Mamika, 
mer oszt két nap múva abbahagyta, nem rítt tovább, hanem kigyütt 


az udvarra, oszt ekezdett dógoznyi. Hol a kapám, aszt monta, az 
Öregmamika, meg hogy ott van hátú, a színyal sarkába, odament, 
oszt mekkalapáta, lassan, mer gyenge vót még, megreszete, és 
ekezdett dógoznyi a fődeken, meg a szőllőbe, meg a pincéné, meg a 
téeszbe, mindenütt, ahó köllöt, segített a Fiatalpapának, amikor 
monta, hogy segíccsen, nem monta semmire, hogy nem. Csinálunk 
egy járdát az udvarba, monta a Fiatalpapa, az Öregpapa meg fogta a 
lapátot, oszt keverte a betont, és egészen addig dógozott, míg a 
végin oszt meghat, de tovább vót élve, mind a Fiatalpapa, még tíz 
évvel is tovább, hiába kínozták meg a háborúba, meg Szibériába, 
abba a marha hidegbe kabát nékű, hiába éheztették, mer később azé 
mondott valamit róla, akkó, amikó má mindenki efelejtette, hogy 
háború vót, akkó neki eszibe jutott, hogy mi vót a fronton, hogy 
hogy hatak meg az emberek, mind a legyek ősszel, hullottak, csak 
annyi vót egy ember, hogy ekezdett rohannyi, kiabáva, oszt lőttek, 
és má nem kiabátak, oszt olyan vót a főd, mindha vér esett vóna az 
égbő, nem eső. 

Mesét még arró, nem, arró má a Mamika mesét, hogy az oroszok 
micsinátak a faluba, hogy hány asszonnyal vót meg az, ami az 
Öregmamikáva nem vót meg, meg a Mamikáva se. Megvót, mer 
azok a katonák kivótak éhezve mindenre, mer má évek óta nem 
látták a feleségüket, úgy vótak, hogy lehet, hogy hónap meghanak, 
akkor legalább az vót, hogy vótak nőve. De velük nem vót olyan, 
mer egy tiszt, orosz tiszt vót, az megvétte őket, mer nagyon 
megszerette őket, mer hasonlítottak, meséte a Mamika, hogy ezt 
monta az orosz, hogy hasonlítottak az ő anyjára, meg a tesvérire, 
akik ott marattak egy faluba Oroszországba, mikor mindenkit 
evittek katonának, mer meg kő védeni az országot, mer olyanok a 
németek, hogy mindent el akarnak foglani, kő nekik Oroszország is, 
hogy német legyen. Az orosz tiszt meg mesét, hogy arra gondó, 
hogy milyen lehetett az ő annyának ott abba a faluba, meg az ő 
jánytesvérinek, amikó e vót foglava az a falu, és arra gondó, hogy 
vót ott egy magyar katona, és az nem engette, hogy báncsák őket. 
Ezé védi meg őköt, mer az ő csalággyát is biztos megvétte valaki. 

Oszt gyütt egy nap, amikó ementek az oroszok tovább harcónyi, 
és nem gyütt vissza ez a tiszt, hogy meglátogassa a Mamikát, pedig 


aszonta, hogy eviszi Moszkvába, hogy eviszlek te, jánka, az olyan 
nagy város, hogy olyat még nem láttá, akkora házak vannak, hogy 
belelóőgnak a főhőbe, aszt nem hiszem, monta a Mamika, de úgy van, 
monta az orosz, hogy a legfölső emeletrő rá lehet látni a fölhőre, 
megsimogatta a Mamika haját, coffba vót kötve, kettőbe, mer szép 
sűrű haja vót, és a Mamika akkor errő álmodott, hogy ott fog ezzel a 
tiszttel sétányi Mokszkvába, és lesz egy nagy ünnepség, oszt jön az 
Öregpapa, olyan szép egyenruhába, mind amilyen az orosz tisztnek 
van, és főkapja, és megcsókógassa, hogy hát itt vagy, Annuskám, 
meggyütté, má mennyire vártalak. De az orosz tiszt nem gyütt 
vissza, hiába várta a Mamika. Biztos meghat, monta a Mamika, 
biztos meghat, mer az annyira szeretett engem, ha nem hal meg, 
visszagyün, oszt evisz. Meghalt, néztem, mikor hozták a hullákat 
vissza, a Garam mellett vót az összecsapás, sok halott, de én csak 
aszt néztem, hogy nincs-e benne az, akit vártam vissza, és nem vót, 
és akkó nem sajnátam a sok másikokot, csak örűtem, hogy az nem 
hat meg, de meghat később, később biztos meghat, azé nem gyütt 
vissza értem. Misa, monta a Mamika. Emlékszik a nevire? 
Emlékszek, monta, meg hogy visszagyütt vóna, ha gyühet, meg 
hogy hol halhatott meg, mer itt a Garamná még ét. 

Két nap után, hogy hazagyütt a fogságbó, monta a Mamika, az 
Öregpapa ekezdett dógoznyi, és akkó olyan lett, mind régen, 
amilyenre emlékeztem, és akkó megin tuttam őt szeretni, 
visszagyütt a szaga is, nem vót má halottszaga, mind mikó 
meggyütt, csak az vót a baj, hogy közbe én má nem vótam az a 
kisján, aki vótam akkor, amikor ement, abbó az időbő hiányzott, 
amikó főnyőtem. 

Őt embert, kérdeztem. Nem őt. Nem vót olyan, aki embert ő. 
Olyan vót, aki olyat nem csinát vóna, inkább meghal, de azé jó, hogy 
nem halt meg, és hazagyütt. Úgy fétünk, ha levél gyütt, hogy mi lesz 
benne, hogy hősi halált halt, vagy hogy drága kisjányom, édes 
feleségem épségbe vagyok, remélem tik is. Azé csak megőte valaki 
azt a sok embert, aki meghat a háborúban, azt az orosz tisztet is, mer 
azé nem gyütt vissza magáé, mondom, a Mamika meg hallgatott. 
Mások csináták, monta, az Öregpapa aszt nem csináta. Őnyi bűn, 
monta, hogy mennyek e a papho gyónni, mer olyat csinátam, amit 


meg kő gyónni, meg hogy jó, ha tuggya az ember, hogy meg kő 
gyónni, mer akkó nem csiná olyat, mer tuggya, hogy meg kő 
mondani a papnak, oszt hijába van rács ott a gyóntatószékbe, csak 
látod, hogy ott a pap, oszt a pap nem olyan, hogy isten, aki nem 
látszik, a pappa mindennap talákozó, oszt tudod, hogy tuggya, 
micsinátá. Menny e hozzá, mikó gyóntá utojjára, nem is emléksző, 
emész, oszt lekközelebb már tudod legalább, hogy mikó gyóntá 
utojjára, mer azza kő kezdenyi. Ehhő a papho, mondom, aki olyan, 
hogy végigjárja az asszonyokat, akiknek nincsen uruk a 
templomuccába, meg azokat is, akiknek ement az ura dógozni, mer a 
pap egész nap ráér, csak a misén kő ott lenni este, meg ha temetés 
van, akkó van dolog, ráér, amikó a többi ember nem ér rá, oszt 
csudákoznak, hogy este az asszon nem akar velük, hogy is akarna, 
amikó má délelőtt megvót a pappa. Ne mondj ijeket a papró. Mé, a 
Mamika is tuggya, mindenki tuggya. Tudom, tudom, de akkor is ő a 
pap, monta a Mamika, e kő fogannyi, hogy ilyen, meg nem a pap a 
bűnös, hanem azok az asszonyok, akik oszt úgy mongyák litánia 
előtt a rózsafüzért, mind a szinészek, olyan hangosan. Közbe meg 
arra gondónak, mondom, hogy mit lehet a pappa csinányi az ágyba. 
Üdvözlégy, mária, malaszttal vagy teljes, na, nekik mit jelent a 
malaszt, Mamika? Hát a papot, mert ők a máriák ebbe az imába. 
Bolond vatte, jánka, oszt nevetett. Ő nem mondott vóna ilyet, mer 
csúnyát mondani az bűn, de ha én montam, mindig nevetett, nem 
különbözünk annyira, csak van, aki kimongya, van, aki meg hallgat 
róla, de gondó rá, pedig rágondónyi is bűn. 

Vót olyan, mikó elsőáldozó vótam, lista a bűnökrő, oszt vót 
benne, hogy szemérmetlent gondótam meg cselekettem, akkó még 
nem cselekettem, csak gondótam, oszt aszt e kellett mondari, a pap 
meg megjegyezte. Nevettem én is, oszt montam, hogy én ahho a 
papho nem megyek. Amikó még vótam nála, emlékezett rám, mer 
meggyóntam, hogy kisjányként mikre gondótam, még a négerre is, 
pedig aszt utátam, emlékezett, oszt aszonta, hogy három miatyánk, 
két üdvözlégy, meg át kő hozzá menni a papházba, akkó lesznek 
megbocsátva a bűneim, ha átmegyek, ott lesz a végső felódozás. Azt 
csak te gondolod, hogy azt monta, mer ilyet a pap nem mond 
senkinek. Hát nem gondótam, montam a Mamikának, mer ténleg 


aszt monta, de én nem mentem át a papházba, mer tuttam, mit akar. 
Három miatyánk, két üdvözlégy, meg mennyek át a papházba. Mi 
van a fejibe? Hogy nem az isten, az biztos, mer még a 
gyóntatószékbe is az jut eszibe, hogy mit akar a papházba csinányi 
velem. Oszt utána meggyónnya egy másik papná, hogy micsinát, a 
másik pap meg nem csodákozik, mer ő is azt csináta, helyet 
cserének, osztán az a masik gyón, hogy ő kive. A pap mindenkirő 
mindent tud, ezé is tuggya, hogy melyik asszonho kő menni, ezé 
mentek e papnak, nem az isten miatt, ahhoz nem kő papnak lenni, 
de tunni, hogy melyik asszonho lehet menni, azt má csak egy pap 
tudhassa. 

Én nagyon félek az istentő, főleg mióta édesapám meghat, meg 
mer laktam a temető mellett a Ragyásmarisná, mer isten a halál, oszt 
olyan fekete alak, oszt van kaszája, és együn értem, de a pap nem fé, 
mer ő meggyónnya, oszt má el is van rendezve a bűne. Azt gondóta, 
hogy mer cigán vagyok, meg mer olyanokra gondótam kisjányként, 
amiket meggyóntam neki, akkó má mindent megcsinálok, amit 
mond nekem, mer én olyan vagyok, de nem vagyok olyan, azok a 
parasztok olyanok, akik beengedik őtet a templomuccába, még 
messzire se kő menni neki. Azok olyanok, hogy még a pappa is, meg 
gyereket is szűtek neki, meg a zsidónak is, a Miseknek, aki meg pízt 
adott érte, meg házat épített nekik, oszt vót, hogy egy asszonnak vót 
három gyereke is, mindegyik másik apátó. Egy attó, aki meghat a 
fronton, egy a Misektő, az zsidógyerek vót, meg egy a paptó, mer 
akkó még az a pap fiata vót, amikó nekem monta, akkó má olyan 
öreg vót, má nem tudom, mit akart vóna tőlem. Inkább nem is 
gondolok rá, hogy mit, mer én úgy néztem a papra, mindha nő 
lenne, mer szoknyába járt, oszt nekem az olyan lett vóna, mintha egy 
öreg nőve köllött vóna. Inkább nem gondolok rá, hogy mit akart 
vóna, mer má biztos nem vót mive akarnyi. 

Kérdezte is a Mamika, mit akart vóna tőled, má olyan öreg. Nem 
tudom, mer nem mentem oda, de vót olyan, hogy vót egy ilyen öreg 
ember, az csak szagógatott, meg a nyelvivel csináta, mer mással má 
nem tudott. Azé mégiscsak egy büdös kurva vagy te, jánka, hogy 
ilyeneket csinátá. Köllött a píz, azé csinátam, nem vagyok kurva, az 
nem, meg szerettem is az öreget, nem vót rossz ember, csak ténleg 


azt akarta, hogy kicsit simogassam, neki má az elig vót, meg hogy 
megfoghasson, meg monta, hogy lihegjek neki, mer aszt is szerette, 
oszt mi vót ezt megcsinányi, semmi, meg jó vót látni, hogy örű, vót 
valami jó neki az életibe. Meg azt különben nem is tutta senki, mer 
azé jártam, hogy rendberakni, hogy más is vót, azt csak én 
tuthattam, mer az öreg má nem tanákozott senkive. Nem is tudott 
kimenni, a gyerekeinek, akik azé gyüttek, meg nem merte vóna 
emondanyi. Csak oszt az vót, hogy a gyerekei ekeztek haragunni 
rám, mer aszonták, hogy eszedem az öreg pízit, meg megszámóták, 
oszt hiányzott, de nem szettem e, ő atta oda azé, amit csinátam. Meg 
hogy vót neki kétmillió a bankba, oszt az se vót meg. Hát én arró 
nem tuttam, a bankba meg nem is atták vóna oda nekem, hiába 
vittem vóna meghatalmazást. Cigánnak még meghatalmazássa se 
aggyák oda a másik ember pízit, mingyá telefonának a gyerekeinek. 
Ha ténleg vót ott kétmillió, azt valamelyik gyerek vitte e, csak nem 
szót a másiknak, mer nem akarta megfelezni a kettőt, mer az akkor 
csak egy, pedig az lopás a másikkal szembe. 

Kiabátak velem, hogy mer én eveszem az öreg pízit, mondom, 
nem veszem e, de azt nem akartam elárúni, mit akart tőlem mindig 
az öreg, mire fizetett, mer szerettem őtet, nem akartam, hogy a 
gyerekei tuggyák, nem akartam, hogy rosszat gondójonak róla, mer 
az az öreg nem vót rossz, csak akart valami jót még az életibe, és 
ilyet csináni nem bűn, ami jó, az nem lehet bűn, mer az nem rossz, 
de a gyerekek olyanok, hogy az má nem jár az öregnek, örűjön, hogy 
enni kap, pedig aszt a dógot mindenki akarja, az is, aki má nem 
tuggya csináni. 

A kétmillió hol van, kérdezte az egyik, a másik lapított, biztos az 
vette fő. Én nem tudok olyanró, hogy kétmillió, montam, meg mer 
cigán vagyok, azé nem vagyok tolvaj, nem nyúnék senki dógáho. 
Nem azé vagy tolvaj, mer cigán vagy, monta most a másik, aki addig 
lapított, aki eszedte az öreg megtakarítását, hanem azé, mer köll a 
gyerekeidnek. Köll, de elig, amit megkeresek, mer nekünk nem köll 
sok, nem akarok semmit, hasznát ruhát ad az önkormányzat, meg ad 
mást is, fát a tűtéshö, mer akkor még adott. A gyerek Vácon, az mibő 
van, mer a Timike akkó má Vácon vót, amikó ez történt. A jánka 
ösztöndíjjal van Vácon, montam, annak nincs ára, mer ingyen van, 


fizeti az állam. Ösztöndíj cigánoknak, kiabáta az egyik gyerek, a 
tolvaj. Cigánoknak, direkt azé, mer cigánok. Ez aztán jó állam, hogy 
elig csak cigánnak lenni, hogy ösztöndíjat kapjon, oszt a cigánnak 
arra van esze, hogy megszerezze, de arra nincs, hogy dógozzon, 
inkább kéri a segélyt, mer az neki jár, mer cigán, meg ellopja a 
másikét. Nem montam, hogy jól is köllött tanúni, mert jól köllött, 
csak akkó fizettek, nem montam, mer akkó má tuttam, hogy merre 
megy a Timikének az élete, és nagyon fájt nekem, és én is úgy 
vótam, hogy ténleg nem érdemli meg a cigán azt a pízt, mer mire 
megy el, hogy annak az oláccigánnak odaadja, hogy szerezzen neki 
kábítókat. 

Ne haggyad, monta a Mamika, hogy az legyen vele, ami lett. Te 
vagy az annya, meg felelős vagy érte, monta, hogy mennyek utána, 
meg kő állítani, hazahozni, ha Vácon ekurvú. Osz úgy csinátam, 
ahogy a Mamika monta, mer igaza vót neki, én nevetem fő, nem 
hagyhattam, hogy az legyen, ami lett. Mentem utána, mer nem 
akartam olyan anya lenni, mind aki engem szűt, hogy mindegy, 
hogy az uccára vagyunk kicsapva meztelen októberbe is. Vót egy 
rokonom, a Dilo, az ott ét Vácon, mondom neki, hogy nézzük meg a 
jánkát, az meg monta, hogy nézzük. Oszt kerestük mindenfele, mer 
má iskolába nem járt, a Dilonak vótak emberek, akik monták, hogy 
merre látták, mer Vác nem akkora, mind Pest. Oszt odamentünk, 
amikó kigyütt egy hejrő, hát má nem is hasonlított arra, aki akkó vót, 
amikó még a nyócadikosokat búcsúztatta, olyan ruha vót rajta, hogy 
a segge is kilógott, meg tetováva vót a keze. Az a Timike, kérdezte a 
Dilo. Az, mondom. Oszt otthon a Mamikának is montam, hogy 
láttuk, de csak messzirő, mer nem mertem köze menni, mer ott vót 
az oláccigán, és fétem tőle. A jányod fontosabb, mind egy oláccigán, 
mind az életed! De fétem, hogy a jánkát is báncsa. ha odamegyek. 

Néztük a jányt, mesétem a Mamikának, mer másnak nem tuttam 
emeséni, oszt a Dilo olyan vót, hogy mindig hülyéket mondott, má 
gyerekkorában is, azé is hítták dilonak, hogy ez a jánka, na, ennek 
vége, elaggyák az araboknak, kecskékkel fogják együtt tartanyi, csak 
akkor mosdassák meg, amikor annak az arabnak köll. Az olyan 
népség, ott nem számít, hogy ez a jánka olyan, hogy tanút, annak 
neki drogot, oszt jó is érzi magát ott a kecskék között, megtanú 


mekegni, és ha kő, odagyukja a seggit, mind a kecskék. Nem igaz, 
amit mondsz, mondom neki, mindig hülyéket beszété, most is csak 
olyakot tucc. Pedig ez lesz, vagy elaggya külfődön, soha nem fogod 
látni, most nézd meg rendesen, mer ez az utolsó alkalom, hogy 
lássad. Odamegyek, hazaviszem, montam, olyan méreg lett bennem. 
Nehogy odamenny, monta a Dilo, mer ott az oláccigán, oszt leszúr, 
mer annak a Timike érték, nem haggya, hogy evidd tőle, má oda is 
van igérve valakinek, csak még nem gyüttek érte. De odamegyek, 
montam, oszt az ideg má elöntött, hazaviszem, inkább legyen belőle 
otthon senki, mind az, ami majd lesz. Nem mehecc, monta a Dilo, és 
megfogta a kezemet, mer megő. Elríttam magam, oszt montam, 
hogy legalább ott a másik, a Bernike, az legalább van nekem. Még 
van, monta a Dilo, de úgy fogsz járni, hogy a másik meg majd meg 
fog hani, mer akik ott a fejükben olyanok, hogy hibásak, azok 
rövidebb ideig ének, neked kő majd etemetni, ott fogsz maj rínya, 
amikó a fődet lapátojják rá, a koporsóján fog dübörögni a főd, oszt 
egyedű maracc. Hülye vagy, montam neki. Ez a büntetés, monta, 
mer nem köllött vóna gádzsoho menni feleségű, mindennek van 
következménye, ennek ez, hogy így fogsz járni. Hogyhogy, mi lesz a 
jánkával, mondom neki, mé beszész má hülyéket? Mé kőne neki 
előbb meghani, amikó olyan, mind mink, csak gondókonni nem tud? 
Mondja, hogy óvasta, mer ő mindig óvasott, benne vót valami 
egyesületbe, vagy pártba, nem azok között vót, akik ellopták a 
támogatásokat a cigánoktó, oszt vettek maguknak mercédeszt meg 
aranyakat, hanem azok között, akik nem lopták el, mer nem is 
kaptak, azt meg nem lehetett ellopni. Monta, hogy tuggya, kik 
loptak, oszt megnevezett olyan vezetőket, akik ténleg mercédesszel 
járnak, meg olyan öltöny van rajtuk, hogy többet ér, mind a házunk, 
ami az öregasszonytó lett a mienk, hogy az mind abbó van, amit az 
állam ránk akart kőteni. Őket bízták meg az elosztással, és hát el is 
osztották. De a Dilo olyan vót, hogy a rendes cigánok között vót, és 
óvasott mindent, olyan dógokat, amiket nem köllött vóna, arró is, 
hogy mi lesz a Bernikéve. 

Ha óvasta, akkó se köllöt vóna emondani, én se montam neki, 
hogy mindenki hülyének tarcsa a faluba, akinek csak azé nem ment 
el az esze, mer meg se gyütt, meg hogy az a jánka, akit feleségű vett, 


az má terhes vót, amikó evette, de nem tőle, hanem egy másik 
embertő, azé nem hasonlít rá az a gyerek, aki elsőnek született, 
koraszülött, ezt monta a jány, hogy hat hónapra, oszt három kilo 
fölött vót, a Dilo ehitte, mer senki nem monta neki, mer most csak 
jobb mindenkinek, ha nem tuggya, mi az igasság, oszt egy életen át 
szeretheti aszt az asszont, meg a gyerekeket, aszt is, aki nem tőle lett. 

Nem hittem el, hogy igaz, amit a Dilo mondott a Bernikérő, de 
azé csak bántott belű, mer bánt, ha nem is hiszed, má ott van 
benned. Eccer hazagyütt a Mamika fia külfődrő, oszt hozott nekem 
sokmindent, mer látta, mennyit törődök a Mamikáva, hogy legyen a 
gyerekeknek ruhája, mer neki vót, ők olyankó má nem hordanak egy 
ruhát, ha nem tetszik, hanem vesznek egy másikot, a régit meg 
kidobják, de most az jó, hogy odaadhassák nekem meg a jányoknak. 
Na, az mondta, ja, és hozott olyan kávét is, amilyen itt nincs a bódba, 
csak külfődön van, meg olyan kekszet, hogy má a csomagja olyan 
vót, hogy finom. Na, akkó mondom, megkérdezem a Mamika fiát, 
mer az mindent tud, nem csak magyarú, de angalú is, meg németű 
is, hogy hogy van ez a meghalás a Bernikéné. Akkor aszt monta, 
hogy lehet, hogy van olyan, de a Bernikének nincs olyan baja, ami 
miatt olyan vóna. Akkó nagyon megörűtem, mer montam neki, hogy 
annyira fájt a szivem, hogy a Bernike meghal, és nekem köll 
etemetni, hogy alunni se bírtam. A Bernikét meg mikor láttam, egy 
halottat láttam, és akkó is rítam. Minek csinálod, mamika, kérdezte 
tőlem a jánka, én meg nem mertem mondani neki, hogy látom a 
koporsóba, hogy ott fekszik, virágok között, hogy én meg feketébe, 
oszt csak folynak a könnyeim, rá a koporsóra, meg mindenkinek 
folyik, mer a Bernikét mindenki szereti, mer a Bernike mindenkihö 
jó. De mosmár jó, hogy nem kő erre gondónyi, meg a Dilo mindig is 
Dilo vót. Hát az, monta a Mamika fia, mer emlékezett rá még 
gyerekkorábó, hogy mentek együtt a moziba, mer akkó még vót a 
faluba mozi, és akkó indiános filmek vótak, és a Dilo monta, hogy a 
cigánok indiánok, oszt ezt el is hitte mindenki a cigánok közül, mer 
indiábó származnak, és a parasztok a filmbe a fehérek, a rosszak, 
mer minden filmbe az indiánok vótak a jók, a fehérek meg marha 
szemetek, leődösték az indiánokat, még a gyerekeket is, meg a nőköt 
is, meg a bölényeket is, hogy akik életbe marattak, azok meg 


hajjonak éhen. És monta a film után a Dilo a parasztoknak, hogy má 
megin milyenek vótatok, ha nem fogjátok megbecsűnyi az 
indiánokat, végetek, mer a végin mi fogunk győzni. Jó, most a 
filmben vesztettünk, de maj lesz egy rész, az utolsó, amikor az 
indiánok győznek, és akkó nektek végetek, mindenkit kivégzünk. De 
nem lett ez a film, az az utolsó rész, mindig csak olyan vót, hogy az 
indiánokat kiirtották, meg elhajtották a fődjükrő. 

Ilyen vót a Dilo, monta a Mamika fia, osztán csomagót, oszt ment 
vissza Pestre, onnan meg repülővel külfődre, ahol lakott, 
Amerikába, a gyerekek nem vótak vele, a Mamika unokái meg a 
felesége se, az otthon maradt, hogy vigyázzon a gyerekekre, meg 
evigye őket iskolába. A Bernike nem fog meghani, ezé érdemes vót 
hazautazni neki, mer ezt nekem nagyon fontos vót mondani, mer 
hiába történik valami, hogy nem lesz senki mellettem, a Bernike 
akkó is ott lesz. A Mamika is monta, mer nagyon szeretett, és én 
olyat, ami történt vele, soha nem tuttam vóna csinányi, mer az 
ember olyat az annyával nem tud, és nekem a Mamika a mamikám 
vót, ő vót az anyám, nem ő szűt, de mindent tőle tanútam, hogy mit 
kő csinányi a kukoricáva, meg hogy kő spórónyi, ha van mibő. Ha ő 
nincs, akkó má én se vagyok, mer annyira köllött, hogy 
megtámogasson, amikor köllött, amikó az vót, hogy nem vót píz, 
mer ekűttek az almásbó, mer nem kő nekik munkás, mer vót elig, 
hoztak Romániábó vagy az ukránoktó ócsóbbat, mer még úgy is 
megérte nekik, hogy szállítás, meg helet anni nekik éjszakára. Hogy 
érheti meg, mennyit kapnak, mi se kaptunk semmit, akkó ők 
mennyit kapnak? 

Én a Mamikát szerettem. Amikó megtuttam, hogy mi vót, az nem 
lehet, montam, de lehet, mer az lett, monta az ember, akitő 
hallottam, oszt akkor nagyon rítam, mer nem gondótam vóna, hogy 
ilyen lehet, s ha lehet, akkó a Mamikáva lesz, aki mindenkihö jó vót, 
ahho is, akihö nem köllött vóna, pedig montam, hogy nem vagyunk 
egyformák, van olyan, aki rossz. Monta, hogy a jó mindenkibe ott 
van, csak nem gyütt még elő. A rossz van ott, Mamika, a rossz. 
Minek a rosszra gondónyi, ha lehet a jóra is, monta. 

Azt mindenki tuggya, hogy olyat én soha, mer bennem nem vót 
rossz, meg tuttam, hogy nekem kő a Mamika, mindig kő. Mer ki 


csiná a Bernikének tortát? A Mamikának csak azt montam, hogy én 
nem tudom, hogy kő csináni, a Mamika meg monta, hogy biztos 
tudod, csak nincs otthon cukor meg tojás, meg liszt. Hallgattam, mer 
igazat mondott, hogy nincs. Hallgattam, és néztem rá a Mamikára. A 
Mamika meg nézett rám, nézett, oszt azt kérdezte, liszt se? Liszt se, 
mondom, de ha vóna, akkó se tunnám, mer nekem azt otthon nem 
tanították meg, mer amikó köllött vóna, az anyám a börtönbe vót, a 
Ragyásmaris meg olyan részeg vót mindig, hogy sűttojást se tudott 
megcsinányi, dőlöngét a sporhelt előtt, a tojás meg égett a lábasba, 
keverd má meg, kiabát a Mucur, aszt csinálom, te állat, monta a 
Maris, mer ténleg azt hitte, hogy aszt csináta, a végin én mentem 
oda, kivettem a kezibő a fakanalat, ő meg csak dőlönkét, és keverte a 
kezive a levegőt. Akó hozzá legalább a bódbó lisztet meg tojást, 
monta a Mamika, de mondom, nincs mibő hozzak, Mamika, mer 
olyan a szeginség, hogy nagyon rossz, mer nincs mibő venni még 
lisztet se, mer annyi sincs, oszt a Mamikának meg tojnak a tyúkok 
ingyen, csak azé, mer ott vannak az udvarba. Asziszed, enni nem kő 
nekik anni, asziszed, az nem píz? Nem píz, mer a kukorica meg ott 
van a ház mögött a fődön, ott terem magátó, ha meg így van, akkó 
minek hozzak olyan tojást, ami a gyárbó gyün, oszt nincs is sárgája 
neki, meg tele van műtrágyáva, meg orvosságga, meg a Mamika 
mindig sok lisztet hoz a bódbó, meg segített is a Bernike hazatónyi a 
málnáskocsit, azon vót tíz kilo liszt, meg tíz kilo cukor, biztos van 
még belőle. De az kő nekem is, monta a Mamika, amikó majd 
gyünnek a gyerekek, akkó sütök nekik piskótát meg méteres 
kalácsot. De mikó gyünnek, kérdeztem a Mamikát. Amikó ráérnek, 
sokat kő dógoznyi, ott nem olyan az élet, hogy szabadság, mindig be 
kő menni, mer a semmibő kő valakinek lenni, olyan helen, ahol 
senkit nem ismersz, csak úgy néznek rád, hogy ki ez a betolakodó, 
nem annak annyi pízt, mind azoknak, akik odavalósiak, meg messze 
is vannak, nem úgy van, hogy a szomszéd falubó hazagyünni, 
ahonnan még gyalog sincs egy óra. De a Mamika addigra, mire 
efogy, megin kap pízt, oszt tud venni másik lisztet, a tyúkok meg 
tojnak. Hát most nem annyira tojnak, nem tudom, mi van velük, ez a 
hülye hideg idő, nem tudom, hogy lehet még március végin is ilyen 
hideg, hogy ekeztek kirügyezni a fák, oszt megfagy az egész, arra is 


gondónyi kő, hogy idén nem lesz mibő baracklekvárt főzni, ki kő 
tartani annak, amit tavaly csinátam. Nem kő nekem baracklekvár 
bele, montam, jó lesz a szilva is vagy a ribizli. No jóvan, akkó 
fölírom, má annyiva tartozó, hogy soha nem tudod megannyi. A 
mútkor visszahoztam ötezret, Mamika. De két nap múva meg kérté 
tízet. Mer efogyott, ha nem adom vissza az ötezret, akkor még 
maratt vóna. Akkó se maratt vóna. De akkó csak ötöt köllött vóna 
kérnem. De tucc számónyi, jánka. Jártam iskolába. Hát jártá, de csak 
ennyit tanútá meg, eszed nem lett több. Azé mindig tanulok, 
montam a Mamikának, mer figyelek arra, amit a Mamika csiná, abbó 
tanulok. Akkor fölírom, monta, mer azé nekem sincs ingyen. Jó van, 
Mamika, eccer, ha majd lesz píz, megadom, ha majd emegy a Csaba 
dógoznyi. Emegy? Eccer csak emegy. Mé menne, ha eddig se? Ha 
nem kap enni, csak ekő. Annak van szakmája? Van, hát tanút 
Gyarmaton valamit. Oszt mit tanút? Nem tudom. Evégezte? Dehogy 
végezte, mit tud ez evégezni. Oszt mi lett belőle? Naplopó, montam, 
és akkó a Mamika nevetett, meg hogy ismerte az annyát meg az 
apját, azok mindig mentek a fődekre, hogy nem az vót, hogy azt 
látták a gyerekek, hogy nem csinának semmit. Van olyan, Mamika, 
hogy neki épp az nem teccett, amit az apja meg az annya csinát, mer 
csak dógoztak, de nem tuttak pízt keresni, ezé köllött Gyarmatró is 
hazagyünni neki, legalábbis aszt monta, oszt pont azé nem akar 
olyan lenni, mer látta, micsinának, mer én se akarok olyan lenni, 
mind az anyám, hogy tolvaj, meg olyan, aki edobja a gyerekeit, és 
nem is lettem az, mos ne mongya, hogy a pálinka. Nem mondom, 
monta a Mamika, meg hogy jó kifogtad te, jánka, tényleg nem 
könnyű, hogy vannak a gyerekek, meg még az az ember is. Ha 
aszondom neki, hogy verjen be egy szöget, hát olyan, mintha a 
falnak mondanám, de tán még a falba is több akarat van, oszt előbb 
beveri magába a szöget, mind az a ganaj ember. Ha addig ejut, hogy 
kimegy a kamrába a kalapácsé, behozza, oszt leteszi, de nem csinája 
meg, amit mondtam, hogy csinája, ott hever a kalapács hetekig, má 
nem is emlékszik, minek hozta be. Oszt este meg akar velem, vagy 
má nem, de régen még az is vót, hogy akart, hát tényleg, mit 
mongyak erre. Akart, mer egész nap nem csinát semmit, mondom 
neki, haggyámá, te ganaj. Há mié aggyam neked oda magam? 


Aszongya azé, mer a feleségem vagy. Megvattok házasodva, 
kérdezte a Mamika. Hát nem. Akkó nem is vagy a felesége. Hát pont 
ezt montam neki, hogy el se vetté feleségű, hát neki ezen az alapon 
nem jár semmi, pont csak annyi jár, ami bárkinek járna, aki férfi a 
falubó. Bárkinek, te hülye, te menné bárkive, mongya, amikó tőlem 
vannak a gyerekek? Mennék inkább, mind veled. Osztán csak gyütt, 
mondom, felébred a Bernike, aszongya, nincs is itthon, mer Pesten 
van, mer akkó má ott tanút, a Timike meg má alutt. Oda is ehajja, 
hogy mit akarsz. Akkor is kő, mer néha kő. No, jóvan, akkó gyugd 
be, montam, oszt csinád gyorsan, hogy tuggyak alunni. Nem 
mondta, hogy így nem akarja, úgy begyukta, oszt egy perc, oszt vége 
is vót. 

Ha csak ennyi, kár vele veszekennyi, monta a Mamika. De kő, 
mer hátha ettő, akkó még aszt gondótam, hogy ettő, ha nem 
engedem, másnap beveri azt a kurva szöget, de nem verte be. Ne 
beszéj csúnyán, jánka. Az, hogy kurva, az nem csúnya, Mamika, csak 
az csúnya, hogy istenfasza. Hát, de bolond vagy te, jánka, monta a 
Mamika, oszt ment, hogy fölírja, oszt megsüti a gyereknek a tortát. 
Nemsokára hazagyün, mer itt a hétvége, oszt akkó elengedik, együn 
egyedű, mer nem tudok főmenni érte, mer nincs annyi píz. 
Lemegyek elé a buszmegállóba, tudom, mikor gyün a busz, amive 
meggyün, előbb megyek, mer bemegyek szembe a megállóba a 
Karcsiho, ott vannak emberek mindig, oszt hallok dógokot, hogy mi 
vót a faluba, meg ki hat meg, meg kive ment e a Gabi felesége, hogy 
a Gabi azóta nem gyün a kocsmába, mer szégyeli, hogy ő így járt, 
pedig ekapta őket, ott vótak hátú a garázsba, oszt mind a kettőnek 
everte a hátát egy vascsőve, mer az vót ott, az ember be is kerűt a 
kórházba, de nem merte a Gabit főjelenteni, mert tutta, micsinát, oszt 
nem akarta, hogy a felesége is megtuggya, ezt mongyák, hogy a 
Gabi ezé nem gyün, osz hallom a busz hangját, megyek, mondom, 
oszt valamelyik utánamszó, hogy nem gyűsz e velem a pincéhö, itt a 
jánka, mondom, meggyütt. Hazamész, oszt utána. Mennyen haza a 
feleségihö, mondom az ajtóbó, oszt vigye aszt a pincéhö. Az má nem 
kő, mongya, oszt iszik, én meg látom onnan az ajtóbó, hogy a 
Bernike leszá a buszró. Nem vagyok kurva. 


A Mamika olyan vót, hogy mindent megmutatott nekem, hogy kő 
csináni, meg osztán a Bernikének is, mikó má letet az iskola, oszt 
végleg hazaengették, csak jobb neki itthon, mégiscsak ott vagyok 
neki én, meg a Mamika, tőle többet lehet tanúnyi, mind Pesten az 
iskolába. Szegin jánka, nem elig, hogy olyan lett, amilyen lett, még 
ezé van olyan büntetés is, hogy nem éhet az annyáva meg az apjáva, 
jó, az apjáva, az mindegy, e kő menni messzire, oda, ahó senkit nem 
ismer, azé nem is tudott javúni, mer annyira fét. Hogy lehetne úgy 
tanuni, hogy fész? A Timike nem tuggya, milyen szerencsés, hogy 
mellettem nyőt fő, ha tunná, nem csináná aszt, amit csiná, ha tunná, 
milyen vót olyan asszon mellett lenni, mind aki engem szűt, nem 
csináná azt, amit csiná, de nem tuggya, mer csak a Bernike tuggya, 
hogy milyen nehéz ekerűni otthonró, hogy nem annya van neki, 
hanem tanárai, meg nem tesvére, hanem szobatársai. Senkirő nem 
tutta, hogy kicsoda, meg nem merte megmondani, ha rosszat 
csinának vele, mer tutta, hogy nem szabad megmondari, mer nekem 
az rossz, ha mongya, mer így is rossz vót, hogy nem ott nőtt föl, ahó 
vagyok. 

Jó vót, hogy vége lett az iskolának, oszt hazaengettik, mer olyan 
vót, hogy a Mamika is nagyon szerette, mer segített neki, ahogy 
tudott, meg a kutya is szerette, meg még az apja is, legalább nem 
bántotta, az meg má a Bernikének olyan vót, hogy mégiscsak szereti, 
nem haragudott rá a csoki miatt. Vót olyan, hogy mondom neki, 
hogy edd meg, amit a Mamikátó kaptá, mer eleszi előled, ha 
hazaviszed, de monta, hogy maj efelezi az apjáva, mer az is szereti, 
oszt a felit odaaggya, jó szive vót neki. A Mamika megmutatta neki, 
hogy mit hogy kő sütni, meg főzni, de nem jegyeztük meg, mer 
úgysincs otthon tojás, meg liszt, ha meg van, akkó inkább csinálok 
nokedlit, mer azza jó lehet lakni. A Mamika mindig megcsinája a 
tortát, csak fölírja a füzetbe, oszt megcsinája, mer van neki szive, 
meg nem tud másnak csinányi, csak nekünk. 

Amikó az Öregmama vót, akkó még neki csinát, de osztán a végin 
má neki se köllött, mer fét, hogy megmérgezi az az idegen asszony, 
aki ott van, aki különben a Mamika vót, a saját jánya, de nem ismerte 
meg. Kinek a felesége vagy, kérdezte, a Mamika meg monta, hogy a 
Fiatalpapáé. Téged az az ember soha nem vett vóna feleségű, monta 


az Öregmama, mer nem tutta, kive beszé, annak egy másik asszon 
lett a felesíge, téged soha nem vett vóna e, há hogy néző ki, kinek kő 
ilyen, mind te. Akkó vót az Öregmama születésnapja, ott vót előtte a 
torta, nézte, hogy nem eszi meg, mer látta a tévébe, mindig a tévé 
előtt űt akkor má, de nem tutta, mi van benne, hogy ki kicsoda, de 
azt azé látta, hogy megmérgeznek valakit, oszt hasonlított is az a 
szereplő a Mamikára, legalábbis az Öregmama olyannak látta, oszt 
aszitte, hogy a saját jánya az a szereplő a tévébő, aki megmérgezte az 
annyát, vagy valaki más asszont. Asziszed, meg tucc mérgezni, 
kérdezte. Ki mérgezné má meg a mamát? Te, monta, láttam a tévébe, 
hogy hogy csinátad. Egyen, mama, finom. Olyanra kő csinányi, hogy 
ne vegyem észre, hogy mi van benne, monta, és nem evett. Azé 
csinátam, mer most kilencvenéves. Kicsoda, én? Hát maga. Én nem, 
monta az Öregmama, te vagy olyan öreg, nézzé tükörbe, de nem 
fogsz megmérgezni, oszt letóta az asztalró a kistányért a fődre, ott 
tört össze a kövön. 

A gyerekek se ettek, ha épp otthon vótak, mer aszonták, hogy a 
vajaskrém nem egésséges, oszt amikor a Mamika pakót nekik, hogy 
vigyenek magukkal, akkó az egészet kidobták a repülőtéren, ha 
repülőve köllött menni, mer azza köllött, mer aszonták, nem lehet 
fővinni, de nem azé dobták ki, mer nem lehet, hanem mer senki nem 
eszik olyat, amilyet a Mamika csiná, csak mink, mer olyanok lettek a 
gyerekei, nem csak messze laktak, hanem megenni se bírják azt az 
ennivalót, amin főnevekettek, amibő ilyen okosok lettek, mer az 
zsíros, amit a Mamika csiná, meg disznóbó van, ők meg azt már 
régen nem esznek, az asszony meg még csirkét se, aszongya, hogy 
az is egésségtelen, hát az egésségtelen, ha szegin az ember, nem a 
csirke, az egéssegtelen, ha szegin, montam a Mamikának, mikó ezt 
monta. Kidobták vóna akkó is, ha nem repülőve mennek, gondótam, 
a repülő csak azé vót, hogy legyen mire fogni. 

Jó vót a Mamikának, hogy sütött nekünk, mer mi mindent 
szerettünk, amikó odatta a tavalyi lekvárt, az is jó vót, mer nem vót 
annak semmi baja, ha vót rajta kis penész, há leszettük, oszt olyan 
vót alatta, mind új korába, meg amikó az öreg tyúkot atta, hogy 
főzzem meg, jó, az rágós maratt, pedig főztem három órát, de azé 
megettük. Az ember az nem, mer az a csokit szereti, meg azt, ami 


édes. Milyen ember, nincs ilyen még egy a faluba, mer az emberek 
nem szeretik a csokit, hogy lehetne csokira pálinkát innya, inkább 
megeszik a rágós tyúkot. A parasztok is esznek olyat, nem csak a 
cigányok, csak a Mamika nem, mer neki nincs má olyan foga, meg a 
kutyának se. Megeszik, mer az sós, de ez az ember nem evett belőle, 
csak nézte, hogy mink rágjuk, rágjuk, oszt nagy nehezen lenyejjük. 
Csoki nincs, kérdezte, nem adott a Mamika a Bernikének? De adott, 
montam, de megette útközbe, mert tuggya, hogy eszeded tőle, ez 
még akkó vót, amikó megettük hazafelé a jánkáva a csokit, az máskó 
vót, hogy a Bernike hazavitte, hogy az apjáva efelezze. Nem tudom, 
mé szerette őtet a Bernike, hát nem érdemőte meg. Örűt, hogy van 
neki apja, mer tutta, hogy nekem milyen rossz, hogy nincsen, mert 
meghat, és ki lett helette. Nem is mondom, mer nem akarok arra az 
emberre emlékezni. 

A Mamika olyan vót, hogy mindent megcsinát, amit kértem tőle, 
meg én is, amikó vót pízem, hoztam neki csokiskekszet a bódbó, mer 
tudom, hogy szereti, kicsit cukros, de azé csak megeszi, meg kávét is 
vettem neki, mikó vót pízem, mer ementem dógozni az 
öregotthonba, köllött nekik ember, mer bővítettik, annyi az öreg, 
főleg Pesten, azok soká ének, és az az otthon pestyieknek vót 
csináva. Na, ott osztán vótak emberek, nem tudom, minek étek, mer 
semmit nem tuttak csinányi, csak botlogni a kertbe. Azok is úgy ott 
vótak hagyva, mind a Mamika, mer azokho se gyütt senki látogatni, 
csak ünnepekkor, oszt akkó is siettek, mer annyi a dóguk, hogy 
menni kő, meg unták is magukot, mer má nem emlékeztek, hogy 
azok az öregek vótak a szüleik, akik mindent megcsinátak nekik, 
amikó még tuttak. Gyorsan efelejt mindent az ember, ami jó vót, 
csak a rosszat nem felejti, hogy intézet, meg az Öregpapa a háborút. 
Nem a falubó vótak, pestyiek vótak mind, ha falusi vót benne, az 
úgy vót, hogy az öreget a rokona, mongyuk, a fia bejelentette pestyi 
lakosnak, oszt azé má járt neki az otthon. Az asszonyok nagyon 
kikentik magukot mindennap, vót, aki tanárnő vót, meg olyan is, aki 
minisztériumba dógozott. Legalábbis aszt monták, hogy mennyi 
gyereket tanítottak meg írni meg számóni, meg hogy ismertek olyat, 
aki miniszter vót, vagy valami olyasmi, de má nem dógoztak sehol, 
má nem vótak, csak az öregotthonba, az vót a dóguk, hogy ott 


legyenek, hogy ott várják, hátha ezekbő a gyerekekbő, akiket 
főnevetek meg tanítottak, meglátogattya őket az egyik. De nem 
látogatta meg, mer azoknak a gyerekeknek és rokonoknak, 
mindegyiknek sok dóga vót, nem ért rá vidékre utazgatni, úgy 
mentek a napok, hogy nem gyütt senki, meg nem csinátak semmit, 
nem vót olyan jó dóguk, mind a Mamikának, aki azé mindig tutta, 
hogy van neki mié csinányi a dógokat. Nem vót haszontalan az élete, 
mind ezeké a pestyieké, haszontalan éveken át. Ecsoszogtak az 
ebédlőbe, meg osztán a tévé elé, meg beszétek róla, hogy milyen vót 
a lakásuk, amit odaattak a gyerekeiknek vagy az unokájuknak, meg 
hogy melyik kerületbe vót, nekem minden kerület egyforma vót, 
meg hogy merre utaztak, amikor még nem itt vótak az otthonba, 
mentek a tengerhö, mindegyik vót a tengerné, a Mamika nem vót 
soha a tengerné, de neki mégis jobb vót, mer neki nem csak az vót, 
ami régen vót, neki az is vót, ami most vót. 

Monta, hogy űtet paradicsomot, oszt űtetett is, monta, hogy az a 
szép, ahogy megerősönnek a bukrok, oszt elkezd virágozni, oszt lesz 
rajta kisparadicsom. Láttam én is, hogy az milyen, oszt csak annyi, 
hogy a kerbő szeded a paradicsomot, oszt onnét viszed be a 
konyhába, az nem olyan, hogy külfődrő gyün, nem is emberek 
űtetik, hanem gépek, még ződ, amikó leszedik, oszt a kamionba érik 
meg, oszt olyan kemin, hogy ha valakit megdobnának vele, meg is 
hana. Mindig kevesebbet csinát, mer mindig kevesebb vót benne az 
erő, de csináta, és amit csinát, az jó vót, mer a Bernike meg én is 
örűtünk neki. Oszt látta, hogy örülünk, oszt neki mindig vót ezé 
kedve csináni. Ementem takarítani az öregotthonba, meg mosogatni, 
oszt néztem, milyen rossz ezeknek az öregeknek, mer csak nézik a 
tévét meg óvasnak, de minek óvasnak, nincs annak má semmi 
értelme, mer semmi értelme az egész életüknek, csak arró szó, hogy 
vége legyen, s hogy addig is etejjen valahogy. Én ilyen életet nem 
akarok, inkább hajjak meg, vagy legyek olyan, mind a Mamika. 

Leszeggyük az almát, monta a Mamika, mer ősz vót, le köllött, 
nem maradhat a fán, mer gyün valami fagy, oszt az egésznek vége, 
ilyen a fődeken a munka, ha valamit elfelejtesz, oda az egész termés, 
oszt nincs finom alma télire, meg lekvár, meg hajma, meg semmi, 
ami abba a kamrába van, monta a Mamika, én meg mentem, hogy 


segítek, leszeggyük, vittem létrát is, mer alacsony vagyok ahho, 
hogy elérjem a fönti ágakot is. Vigyázz, ne ütődjönek meg, monta a 
Mamika, mer akko megrohad, olyan lesz, mind a Bernike, ütődött. 
Azé ez nem vót szép a Bernikéve, montam, ő meg, hogy azé csak 
vigyázzá. Vigyázok, Mamika, nem kő magának itt ányija, oszt nézni, 
hogy hogy csinálom. De kő, monta, mer nem tudod rendesen, ha 
beteszed az ütődöttet, a többi is megrohad mellette, maj én mondom, 
hogy micsináj. Monta is, nem bántam, mer míg szettem, mesét is 
nekem. 

Az az anyám, akit nem tartok anyámnak, nem mesét nekem 
semmirő, se olyat, hogy mesét, se olyat, ami régen történt. Az apám 
az mesét, de meghat, olyan régen, hogy nem emlékszem, mirő 
mesét, a patakkanyarró, biztos arró, ahó laktak a cigánok, hogy 
milyen vót, amikó este nótáztak meg verekettek, mer valaki 
ecsábította a másiknak a jányát. De má nem emlékszek, mer régen 
vót, nem is a jányát, hanem a feleségit, az meg a cigánokná szent, 
hogy olyat nem lehet csinányi, mer megmurdel, aki ilyet csiná, és 
vót is ott halál, de a rendőrök nem tanáták a tettest, mer mindenki 
tutta, hogy megérdemőte, aki meghat. Ez a szabály, ha ezt a szabályt 
nem tarcsák be, akkó bármi történhet, mindenki összefekhet fűve- 
fáva. A cigánokná megvan, hogy mit lehet csinányi, oszt minek mi 
az ára, ha csinálod, mer pont abba szeretté bele, akibe nem vót 
engedve, mer egy másik ember asszonya vót, addig csináhatod, 
amíg ki nem derű, oszt meg kő bűnhőnni, nem úgy van, mind a 
parasztokná, hogy válás, meg emegyek, meggyónom a papná, egyik 
pap a másik papná. 

A Mamika mesét, meg monta, hogy óvatosan fogd azt az almát, 
utána meg monta az orosz tisztet, azt nagyon szerettem hallgatni, 
mer tuttam, a Mamika szerelmes vót abba a tisztbe, nem a 
Fiatalpapába, abba nem vót, mer eccerre kettőbe nem lehet. De 
vótam, mongya, mer az vót a férjem. Jó, nekem is van férjem, mer 
azé, mer nem vótunk összeházasodva, azé mégis a férjem vót, tőle 
vótak a gyerekek, meg egy helen étünk, van, mondom, oszt mégis 
másba. A te férjed az más, abba nem lehet szerelmesnek lenni, mer 
mit becsűjé benne, hogy egész nap tud fekünnyi, meg te is olyan 
vagy, hogy tüzel a valagad. Nevettem, mer ténleg sokszor úgy 


éreztem, hogy lángra lobbanok ott a hasam alatt, oda is köllött 
nyúni, ha nem látott senki, oszt égetett, égette a tenyerem. 

Az orosz tiszt, mondom neki, az vót az igazi. Az vót az igazi, aki 
lett, oszt a végin nem lett senki, hány évet ápótam, mer tönkrement 
neki a veséje, oszt alig tudott éni, mer az annya nem takarta be 
rendesen, amikó gyerek vót, az vót az oka, mer neki meg olyan férje 
vót, a Fiatalpapa apja olyan vót, meséte, hogy mindig veszekedett a 
feleségive, oszt nem tudott az az anya figyenyi arra a kisgyerekre, 
mer arra a mocsok urára köllött figyeni, mer az csak monta, hogy 
neki mennyire rossz az élete, pedig nem vót rossz, olyan vót, mind 
más emberek élete, de ő azt érezte, hogy rossz, és hogy ez a rossz a 
felesége miatt van. Oszt minél részegebb vót, annál jobban tutta már, 
hogy az asszony miatt van, oszt oda is csapott erre az asszonra, meg 
kidobta a házbó, nem számított, hogy a Fiatalpapa ott rí a kiságyba, 
meg lecsúszott róla a takaró, és kivót a hidegbe a dereka, oszt 
megfázott neki a veséje, oszt mikor főnőtt lett, meg is lett az 
eredménye, hogy ennyire beteg lett, és megis hat, korábban, mind az 
Öregpapa, meg korábban, mind ahogy köllött vóna. Már régen nem 
ét a Fiatalpapa apja, de az, amit csinát, hogy megfázott kiskorába a 
gyerek, az megmaratt. Hiába hal meg valaki, amit csiná, az ott 
marad, oszt még akkó is szenvednek tőle, amikó má aszittik, végleg 
megszabadútak tőle. Oszt a Fiatalpapa annya nagyon rítt a 
temetésen, mer még ő is ét, mikó meghat a Fiatalpapa, hogy mé nem 
ő hat meg, mer ő vót a soros, meg mer aszt érezte, hogy ő is vétkes 
vót, mer nem figyet oda akkor, mikor kicsi vót, hatta, hogy az ura 
aszt csinája, amit csinát, mer fét, hogy agyonveri, mer olyan vót, 
hogy megcsináta vóna, és nem lökte e, hogy neki ott az a kisgyerek, 
és neki az mindenné fontosabb, hogy be legyen takarva. Akkor senki 
nem gondóta, hogy ez lesz abból, ami vót, hogy ennyi idő után. 
Amikó egybekerűtek a Mamikáva, ez mind nem láccott, csak az, 
hogy milyen jó néz ki a Fiatalpapa, meg hogy szereti a Mamikát, aki 
akkó még majnem jánka vót. Nem az van bennünk, ami láccik, mer a 
Bernikérő se tuttuk, hogy ez lesz vele, ami lett, csak akkó, amikó má 
később vót, hogy nem úgy alakú, mind más gyerek, és monta a 
védőnő, hogy baj van vele, amíg szopott, meg amíg a hasamba vót, 
nem láccott rajta, hogy más lesz. 


Monta a Mamika azt is, hogy milyen vót, amikó összekerűtek, 
hogy olyan szegin esküvő vót, alig vót enni, pedig mindent 
összeattak, amit lehetett, mer a háború után mindenki szegin vót, de 
akkó is az vót az ő esküvőjük, oszt ha gondótak rá, nem az jutott 
eszükbe, ami rossz vót benne, hanem az, ami jó, hogy végre 
ekezdődik, amit minden jánka akar. Oszt lett az első gyerek, hogy 
akkó még a Fiatalpapa Pesten dógozott, osztán hazakőtözött, mer 
nem bírta a cigánéletet. Mondom, lássa, Mamika, a cigánélet marha 
nehéz, a maga ura se bírta. Oszt hogy amikó má lett vóna valamijük, 
akkó evettik mindenüket, mer köllött a szövetkezetnek, a fődeket, 
még a lovakat is, a Lacit meg a Mancit, de azok a lovak soha nem 
lettek közös lovak, mer mikó berúgott a kocsis, mindig hazagyüttek, 
mer a ló nagyon okos állat, az életedet is rá lehet bízni. Evettik, 
monta, evettek mindent. Mer vót mit evenni, mondom neki, tőlünk 
mit vettek e, semmit, mondom, mer pár tetves ruhán kívű nem vót 
semmink, az meg még a másik cigánnak se köllött. A cigántó nem 
lehet mit evenni, a cigánnak nincs semmije, ettő szabad. 
Dehogynem, mondja a Mamika, amikó ekaptak benneteket, akkó 
evették az életeteket, mer bezártak a börtönbe, oda is valók vótatok. 
Én nem, mer engem kényszerítettek, hogy csinájam. Jóvan, jánka, te 
nem, de az anyád meg a néger, az odavaló vót. Nem az anyám, 
mondom, nekem a Mamika az anyám, az egy asszon, aki úgy át 
bosszút rajtam, hogy én más vagyok, hogy a Timikébe előgyütt a 
vére. 

A végin, monta a Mamika, csak kiengettik őket, mer lejárt a 
büntetés. Az vót a baj, montam, hogy kiengettik őket, mer 
visszagyüttek, oszt azt akarták, hogy kezgyük megin, de végű a 
négerre az anyám összeveszett, mer a négernek má nem köllött az 
anyám, hanem a tesvérem köllött vóna, de az fönt vót má Pesten, a 
néger meg ement mekkeresni, azt monta, oszt nem láttuk többet, 
meg azok a gyerekek se látták, akiket az anyám szült neki, oszt ki 
lettek vátva az otthonbó. Oszt egy nap az anyám is ement, nem 
tudom, hova, aszt mongyák valahol talát magának egy másik négert, 
oláccigánt. Azokot szerette. Ne is lássam mégegyszer, ne is lássam, 
montam a Mamikának, okádni fogok, ha látni fogom megin. 
Mégiscsak az anyád, monta a Mamika, az ő véribő is vagy, nem csak 


az apádébó. Én meg montam, hogy nem anya az, aki eszt csinája a 
gyerekeive, én ezt soha nem csinánám a Bernikéve, soha nem, nem is 
tunnám csináni, mer a Bernikét, olyan lett, amilyen lett, én nagyon 
szeretem. Az én anyám meg azé tutta csináni, amit csinát, hogy még 
lopásra is kényszerített, a tesvéremet, meg hogy legyen együtt a 
négerre, mer nem szeretett minket. Minek szül az ilyen, minek neki 
gyerek? Szettük az almát, oszt montam a Mamikának, oszt elkeztem 
rínya, bele a ládába, amibe tettem az almát, mer nekem van szívem, 
oszt nagyon tud fájni, ha eszembe jut az, ami velem vót, hogy nem is 
lehettem másmilyen, mind ami lettem, azé, ami történt velem. 
Osztán bevittem a Mamikának a ládákat a kamrába, tele almáva. 
Nehéz vót. Monta, hogy vigyek belőle, azokat, amik megütődtek, 
szatyorba vótak, nagy műanyagszatyorba, azokot kő először 
megenni, nem kő kidobni, kérdeztem, bolond vagy, dehogy kő, még 
jó, csak ki kő vágni belőle azt, ahol megütődött, vigyé, mer ezeket 
gyorsan kő megenni, és én vittem is, mer efogyott, ha vót. 

Olyan vót a Mamika kamrája, hogy minden vót benne, jó, 
szalonna má nem, mer nem vót disznó, de egy póc a baracklevár, 
egy póc a málnalekvár meg eperlekvár, oszt vót egy kosár tojás is, 
amikó tojtak a tyúkok, meg nem vitte el a róka, mer a róka olyan vót, 
hogy nem tét a kutyátó se, begyütt, oszt ekapta a tyúkot, hármat is e 
tudott vinnyi, mer éheztek a kölkei, oszt ezé bármit megtett vóna, 
még a róka is külömb, mind az olyan anya, amilyen nekem vót. Meg 
vótak ott savanyúk, onnan vittünk be, amikor a piacró hoztam a 
hurkát, uborkát, egy másik pócon ládákba zőccség, hajma, fő vótak 
kötve a fokhagymák összefonva, mind a mamika haja, mikó fiatal 
vót, mutatott képet, milyen szép jánka vót, de ez má régen vót, most 
is szép vót, csak öreg. 

A Mamika kamrája az nagyon szép vót, vót benne mérleg is, ha 
eladott, azon mérte a krumplit, mer akkor még, amirő beszélek, sok 
krumpli vót, osztán a krumpli is kevesebb lett, meg odaatta a 
fődeket valakinek, hogy ő má csak egy darabkát tud hasznáni, de ott 
is vót, azon a darabkán is azé sokminden, mer még sóska is vót. 
Monta, hogy én is űtessek, mer az olyan, hogy a cigánnak is jó, mer 
egy kapavágás se kő, oszt nő, de nem űtettem, mer amikó űtettem, 
efelejtettem, hogy űtettem, oszt akkora gaz nyőtt a kerbe, hogy nem 


lehetett semmit megtanányi, honnét tuggyam, melyik a sóska. Kár 
vót a magé, ami azé a bódbó vót, igaz, hogy a Mamika atta, nekem 
nem vót pízbe, csak a Mamikának, jó, nem most vette, még régen, és 
régen fizetett érte, most neki se kerűt semmibe, ha nem aggya oda, 
akkó csak kárbamegy, oszt végű így is kárba ment. De a Mamikáná a 
kerbe minden vót, még virágok is, mer monta, hogy neki az a 
legnagyobb öröm, amikó emegy a hó, oszt mingyá van hóvirág, oszt 
gyün a többi, a tulipányok, azok nekem is teccettek, a tulipányok 
nagyon szépek vótak, piros meg sárga, azok vótak a legszebbek, oszt 
vót olyan virág, amit csak azé űtetett, mer kivitte a Fiatalpapára a 
temetőbe. 

Minek egy halottra annyi virág, mindegy, nem kérdeztem, 
mentem vele én is, ha monta, hogy mennyek, oda vót írva a kőre a 
Mamika neve is, de csak az a szám, amikó született, mer még ét. Mé 
köllött odaírni, kérdeztem, olyan má mindha maga is meghat vóna. 
A Mamika meg monta, hogy azé, hogy tuggya neki az ura, hogy ő is 
odafekszik majd, ha együn az idő, melléje. Hogy akkó lesz majd 
nyugalom az urának is, meg neki is, ha majd ott fekszik, mer az 
nincs rendbe, hogy most nincsenek együtt, mikó meghat, akkó csak 
akkó nyugodott meg, mikó arra gondót, hogy majd ő is ott fog 
fekünnyi, meg amikó edöntötte, hogy mindent maj úgy csiná, ahogy 
a Fiatalpapa is csinána, ha éne. De semmit nem lehet úgy csináni, 
mer az má nem lehet ugyanolyan, ha a másik nincs ott. 

Semmi nem vót ugyanolyan, monta a Mamika a temetőbe, utána 
minden másmilyen lett, mer nem ezt terveztik, hogy ilyen lesz az 
életük, mer azt gondóták, hogy má öregen nem fognak annyit 
dógozni, mer elég vót egy életen át, és csak jáccanak maj az 
onokákka. Nem így lett, meg a gyerekek is hová kőtöztek. Ha a papa 
élt vóna, biztos nem kőtöznek el, monta a Mamika, hogy ő kevés vót 
ahhoz, hogy itt tarcsa őket. Ki fog kigyünni a síromho, azé is 
tetettem rá követ a tetejire, hogy ne nyője be a fű. Én kimegyek, 
Mamika, én majd megrendezem. Dehogy gyűsz, mész te is amerre a 
hülye fejed visz. Jó, olyan vagyok, de a temetőbe kigyüvök, mer 
emegyek a Mamikáho is. Mer mindig kő valami, azé gyűsz, monta a 
Mamika, ha a sírba leszek, má nem tudok anni semmit. Pedig nem 
azé mentem, hanem mer szerettem, de ha má ott vótam, kértem is 


tőle valamit, mer neki annyi mindene vót, ami nekem nem vót, mer 
nekem semmim nem vót, ami meg vót, azt az a naplopó 
efogyasztotta, vagy ecseréte olyanra, ami neki köllött. 

Mentünk osztán haza, ementünk a Szabó Marinéniék háza 
mellett, a Marinéni má nem ét vagy húsz éve, a gyerekei is 
meghatak, mer ittak nagyon, oszt a ház ott maratt az 
önkormányzatra. Szegin Marinérni, mé ilyen fiai lettek neki, monta a 
Mamika, arra nem gondót, hogy neki mijen fiai vótak, csak hogy a 
Marinéninek milyenek vótak, hogy csak szenvedett tőlük, mer 
ottmarattak a nyakán, meg elittak mindent, mikó az apjuk meghat, 
az apjuktó fétek, csak akó ittak, amikó az apjuk is, amikó meghat, 
akkó meg mindig. Nem tehetett róla a Marinéni, montam a 
Mamikának, olyan születik, amilyen születik. Csak van oka, hogy 
milyenek lesznek. A vér, mondom a Mamikának, mer én arró nem 
tehetek, amilyen a Timike lett, arró csak a vér tehet, akkó is ott van, 
ha má efelejcsük, hogy kitő van. Azé csak számít, hogy mit látnak 
otthon. Nem számít, Mamika, mer a limike se aszt látta, amilyen 
lett, meg én se aszt láttam, amilyen lettem, meg az uram se aszt látta, 
meg a Fiatalpapa se aszt látta, meg a maga gyerekei se aszt látták, 
hogy emegy az apjuk meg az annyuk onnan, ahova valók, mer a 
Fiatalpapa, amikó lett az első gyerek, hazagyütt, nem e. 

A Mamika nem szót semmit, mer fájt neki, amikó a gyerekek 
szóbagyüttek, mer hiányoztak neki, meg olyan messze vótak, hogy 
nem is tutta eképzeni, milyen az az élet, amit ének, hogy 
megszólalnak egy idegen nyelven, és nem beszének arró, hogy 
kicsodák, honnan gyüttek, milyen vót az az ennivaló, amit a Mamika 
főzött, amin főnyőtek. Hiányoztak, mer mégiscsak azok vótak az 
övéi, nem én meg a Bernike. 

lTótam a málnáskocsit, amibe a virágokat vittük, de má hazafele 
gyüttünk, mer üres vót, csak az öntözőkanna vót rajta. Kik laknak 
itt, kérdezte a Mamika, a Marinéni házába, mer vót az udvaron 
mindenféle dolog, összevissza gépek, meg vasak, meg fák, amik 
régebben nem vótak ott. Cigánok, montam a Mamikának, most 
kőtöztek, oszt má szedik a vasakot. Honnét vannak, kérdezte a 
Mamika. Nógrádbó gyüttek vagy Romániábó, vagy honnét, ezek is 
ukránok, mind az almásba a többi. Micsinának? Nem tudom, 


montam, mer nem tuttam, mer olyan cigánok vótak, akikkel én nem 
állok szóba, mer láccik rajtuk, hogy nem itteniek, úgy néznek 
mindenkire, hogy fényi lehet tőlük, hogy azok idegenek, meg azok is 
úgy néznek rájuk, hogy idegenek, nem úgy, mind a Kaliékra, mer 
azok nem idegenek, hanem csak cigánok, akik a zsidótemplomba 
laknak. Nem tudod, micsinának? Nem, mondom, a gazdaságba 
jártak a fákat mecceni, aszonták, de nem mentek rendesen, mer 
berúgtak, oszt nem ébrettek fő, mikó a kocsi gyütt értük, oszt nem 
híták őköt többször, monták a kocsmába, hogy mentek mindenhova, 
hogy dógoznak, de senki nem akarta, hogy dógozzonak, mer tutták, 
ha máma gyünnek, hónap nem fognak gyünni, ha pízt kapnak, azé 
nem, ha nem kapnak, azé nem. Vót, hogy ementek a segély miatt 
közmunkára. Nekik is jár? Jár, állampolgárok, mer különben 
magyarok. Ementek, de ott se csinátak semmit, csak cigarettáztak az 
árokparton, oszt má abba a házba nem maradhattak, amibe eddig 
vótak, mer fizetni köllött vóna, de nem vót mibő, oszt az 
önkormányzatba monták nekik, hogy ide mehetnek, ez ingyen van. 
Mindenkit befogadunk, monta a Mamika. Mindenkit, még ilyen 
ukránokat is, montam. Gyerekük van? Csak ketten vannak, maj 
gyünnek a rokonyok Romániábó, vagy az ukránoktó, maj lesznek 
többen, mer ebbe a házba eférnek. Minek gyünnének ide, kérdezte a 
Mamika. Mer tuggyák, hogy itt van hel, mer csak ketten vannak, 
mer a gyerekeket evitte a gyámügy. Most akkó mégis van nekik? Az 
asszonnak vót, de evettik tőle, oszt betettik az otthonba, mer olyan 
anya vót, hogy nem adott nekik enni, meg verte is őket, az apjuk 
meg a fene se tuggya, hó vót, nem is vót nekik, mer ez az ember nem 
az apjuk, ez csak azé van mellette, hogy baszni az asszonnal, mer 
aszonták, azt nagyon lehet vele. Miket beszész, jánka, nem szeretem 
az ilyen beszédet, tőlem ilyet nem hallottá soha. Csak aszondom, 
amit hallottam, nem én montam, csak megismétőtem, amit montak a 
kocsmába. Nem kőne ilyenekrő beszéni, meg a kocsmába se menni, 
mer nincs ott semmi jó neked, a sok ganaj. Ezek is ganajok, montam, 
maj mennek a Mamikáhó is kőcsönkérnyi, mer mindenkihő mennek, 
akitő lehet. Én nem adok nekik, mer nem is ismerem őket, meg 
nekem van, akinek annom kő, itt vannak a gyerekeim meg az 
onokáim, tudom, hogy nem sokat ér Amerikába, amit adok, mer ott 


minden drága, de valamit. Meg mink is itt vagyunk, montam. Meg 
tik is, monta. 

Ne is aggyon, montam, mer nem kő, hogy ezek magáho járjanak. 
Dehogy adok, monta, de azé adott nekik, mer hallottam, monták a 
szomszédba, hogy amikó én dógozni vótam az otthonba, a Mamika 
beengette az asszont, az meg monta, hogy most nincs neki píze, de 
éheznek, oszt az ura, aki nem is vót az ura, mer az ura, hó vót, senki 
nem tutta, ha ura vót, akitő a gyerekek lettek, még az asszon se tutta. 
Mer az ura, monta arró az emberrő, akive vót, nem birja, hogy üres a 
gyomra, hogy vóna pár tojása a Mamikának, meg hajma, meg 
krumpli. Mi van nektek az ebédhö, kérdezte a Mamika, szátok? Nem 
kapunk munkát, monta az asszon, mer cigánok vagyunk. Nem azé, 
mer részegek vattok, kérdezte a Mamika, meg nem mentek oda 
kezdésre, hogy ott várt a kocsi, oszt nem mentetek, monták. Nem, 
monta az asszon, azé, mer cigánok vagyunk, meg külfődiek. Van 
nekem kinek annom, monta a Mamika, de az asszon annyira 
kuncsorgott, hogy a végin a Mamika azé mégis adott neki, mer nem 
tudott nem anni, mer látta, hogy éheznek, és annyira kérte az asszon. 
Nagyon tunnak ezek az oláccigánok kérni, nagyon tunnak rínya, 
hogy nekik milyen rossz, de pízt nem adott. Amikó mekkapta az 
asszon, mondott mindent, hogy imátkozik a Mamikájé a templomba. 
Mikó vót templomba, semmikó. Mikó meghallottam, mer a 
szomszédba emonták, hogy látták a Mamikáná azt az asszont, oszt 
tele szatyorra ment e, akkó mérges vótam rá. 

Hallom, itt vót az a román cigán. Itt vót, monta a Mamika. Oszt 
minek enged be idegeneket, kiabátam vele, minek? Az a hülye kutya 
is, má süket is, meg foga sincs, oszt nem tud semmit csinányi, hogy 
ne gyüjjönek be ezek az oláccigánok, ezek rosszabbak, mind a 
birinkeiek, mind a néger vót, mer ha legalább a kutya, mer a cigán fé 
a kutyátó, ekerüli a házat, ha van ott, nem olyan, mind a róka, hogy 
akó is begyün, ha kutya, de ettő, ami van, még egy cigán se ijed meg, 
mer nem is tunni, hogy van. Begyütt az asszon, mer tutta, hogy itt kő 
kérnyi, a Mamika meg nem tudott nem anni. Kiabátam vele, hogy 
akkó, ha nem aggya oda, akkó ehetnénk jó kis krumplistojást a 
Bernikéve, amit most megesznek azok az oláccigánok. Mi köze a 
Mamikának hozzájok, tettek azok valamit a Mamikának, oszt mégis 


úgy csiná velük, mind velünk, akikre lehet számítani, mer itt 
vagyunk a szomszédba, oszt én mindennap begyüvök, meg veszek 
kávét, amikó fizetés van, meg csokis kekszet? Oszt pízt soha nem fog 
látni tőlük, mer addig ismerik a Mamikát, amíg ad nekik valamit, 
utána erre se gyünnek, emennek más faluba, ha má nincs kitő kérni. 
Maj kifizetik, monta a Mamika. Ki, mibő? Monta az asszon, hogy ki. 

Hát ki is fizettik, mer ők vótak, más nem lehetett, csak ők. Pedig 
montam neki, mikó a temetőbő gyüttünk haza, hogy ne engeggye be 
azokot, mer azokot senki nem engedi be a faluba, mer olyanok, hogy 
nem tuggya senki róluk, hogy milyenek, hogy honnét gyüttek, kik 
vótak ott. Aki meg ilyen, az lehet bármilyen, mer nincs neki olyan, 
mind nekem a Mamika, hogy mongya, hogy mit hogyan kő csináni, 
oszt rámszó, ha valamit rosszú csinálok, hogy kikapálom a 
kukoricát, meg bejárok a kocsmába. Mongya, hogy lássák rólad, 
jánka, micsinász, meg mongyák is. Ezeknek nem szó senki. 

Mentünk tovább, haza a temetőbő, rántott a kocsin, hogy ne tójam 
az árokba, figyejjé má arra, amit csinász, oszt monta, hogy a 
Fiatalpapa mikó meghat, osztán a gyerekek meg ekőtöztek, olyan 
vót, mindha az élete meg se történt vóna, mer úgy étek ott, hogy az 
Öregpapa meg az Öregmama meg ő, mind mikó kisjány vót. De má 
nem vót a Mamika kisján, montam, ő meg, hogy nem érted, amit 
mondok, nincs eszed, nem érted, hogy etünt minden, ami addig ott 
vót, ami az én főnőtt életemhö tartozott, csak az maratt, ami má akkó 
is vót, amikó még kisján vótam, az Öregpapa meg az Öregmama 
meg én, monta. Oszt az nem vót jó. Jó vót, meg nem is vót jó, mer 
hiányzott, ami má nem vót, nem a gyerekek, mer azoknak meg kő 
lennyi a maguk életinek, hanem a Fiatalpapa, má nem is emlékeztem 
rá, milyen vót a keze, hogy olyan-e valamelyik gyereké. Etünt a rend 
a műhelybő, mer az Öregpapa semmit nem tudott visszarakni a 
helyire, nem is emlékezett rá, hogy hol a helye. Temetés után még 
beszétek róla, oszt má nem is beszétek, etünt, mindha nem is lett 
vóna, etünt azokkal az évekke, amiket együtt csinátunk. Nem tünt e, 
mondom, mer azé van minden úgy, ahogy van, mer vótak azok az 
évek. Az jó vót, monta a Mamika, hogy nem vót kijabálás, mer má 
nem vót ott a Fiatalpapa, aki miatt vót, nem ő kiabát, hanem azé 
kiabát mindenki, mer miatta. 


Minden úgy lett, mind vót, az Öregpapa megcsináta, amit meg 
köllöt, meg az Öregmamika is meg a Fiatalmamika is, mindenki 
csináta a dógát, oszt egyszer azt vettik észre, meséte a Mamika, hogy 
mennyit nevetnek, mer az Öregpapa vicces ember vót, oszt tudott 
olyan történeteket mesényi, hogy mindenki röhögött, akárhányszor 
emonthatta, hogy mikó megszökött a haborúbó, oszt gyütt haza, hát 
megszát egy házná, egy faluba, oszt megkérdezte a gazda, hogy 
tisztúr, hol akar alunni, mer tisztúrnak tisztőték, olyan fess katona 
vót a Mamika apja, meg ez egy olyan elmaradott hely vót, hogy 
mindenkit tisztnek néztek, aki katonaruhába vót. Tiszt úr, hol akar 
alunnyi, a konyhába vagy a bocikáva? Ha lehet választanyi, monta 
az Öregpapa, akkó inkább a konyhába. Megvetettik az ágyat, ott a 
sporhelt mellett vót egy sezlony, oszt másnap, mikó fölébrett, gyüt 
be egy szépséges jány a konyhába, így monta az Öregpapa, mer én is 
hallottam, meg a Mamika is emeséte, de ő nem tutta úgy, mind az 
Öregpapa, mesényi, nem mindenki tud, pedig ugyanazt monta, de 
mégse vót ugyanaz. Szóva belépett ez a jány, oszt mongya az 
Öregpapának, aki akkó még nem vót öreg, egy fiatal katona vót, 
nem vót tiszt, de jó nézett ki akkó, mongya a jány, hogy Jó reggelt 
kivánok, Bocika vagyok, mire az Öregpapa mongya, hogy én meg 
egy nagy marha vagyok. Hát ezen sokat nevettünk, akkor is 
nevettem, amiko a Mamika monta, mer arra gondótam, hogy hogy 
monta el az Öregpapa. 

Akkó, ha megszökött, mé ment vissza az oroszokhó, kérdeztem, 
nem mentem, monta az Öregpapa, hanem vittek, magátó ki menne a 
pokóba, még az ördög se. Vittek, mer ekaptak, má itt a falu határába 
vótam, láttam a főggyeinket, láttam, hogy má kinyőtt a vetés, má 
csak fél óra, gondótam, oszt otthon leszek. Oszt azt is ki köllött birni, 
hogy má majnem otthon vagy, oszt gyüttek az orosz rendészek, és 
belöktek egy teherkocsiba, és má mentem is Pestre, evettik a meleg 
ruhámot, oszt attak olyat, amibe maj megfagytam, oszt be a 
marhavagonba, monták, hogy Szibériába megyünk, enni nem attak, 
inni nem attak, az ajtót nem lehetett kinyitni, aszt se tuttuk, hol 
járunk, egy juk vót a vagon ajján, abba köllött pisányi meg kakányi, 
oszt ott eresztettünk le egy csajkát, hogy havat vegyünk fő vele, aszt 
ittuk, olyan fekete vót, mikó megóvatt, mind az olaj. Oszt eccer 


monták, hogy ide gyüttünk, de onnan még egy nap vót gyalog, 
ahova ténleg menni köllött. Hogy ott mi vót, azt jobb, ha nem is 
mondom e, mer olyan vót, hogy nem jó rágondónyi se, csak a 
puskatus meg a kiabálás, hogy davaj roboti, davaj roboti, oszt 
mentek annak a városnak az uccáin, mind az állatok, oszt ott átak az 
út mellett a népek, oszt kiabátak, hogy fasiszti, fasiszti, mer aszt 
gondóták, mink vagyunk, akik megőtik a gyerekükköt, meg az 
apjukot meg a tesvérüköt. Innen élve nem kerülök haza, gondótam, 
oszt mégis másképp lett, mer eccer oszt monták, hogy indú a vonat, 
pakónyi kő, oszt aki megmaratt, az mehetett haza, oszt aki nem hat 
meg útközbe, az haza is ért, oszt sokan otthon hatak meg, mer annyi 
erő nem vót bennük, hogy az otthoni étet megemésszik, oszt 
meghatak attó az ennivalótó, amin főnyőtek, amire annyit gondótak 
messze az oroszokná. 

És akkó elképzetem, mer úgy etutta mondani az Öregpapa, hogy 
e lehetett képzeni, hogy milyen lehetett ott, abba a marha hidegbe, 
meg ennyivaló nékű, hogy ott oszt nem vót Mamika, aki még az 
oláccigánoknak is adott tojást meg krumplit meg hajmát. Hogy az ott 
rosszabb vót, mind amikó intézetbe csuktak, mer ott meleg vót, meg 
attak enni, vót ágyunk, és vót olyan főnőtt, aki szeretett minket. De 
azé az intézet is rossz vót, nekem a legrosszabb, mer ott nem vótam, 
ahol az Öregpapa vót. 

Nem, én oda nem kerülök vissza, azé se csináhattam olyat, ami 
vót a Mamikáva, akkó se csinátam vóna, ha nem olyan nekem, mind 
az édesanyám, de olyan vót, mer akkó se akartam vóna oda 
visszakerűni, amire emlékeztem, hogy milyen vót. Ahogy az 
Öregpapa is monta, hogy kapott jutalomutat a szövetkezettő, hogy 
Oroszország, oszt bement a szövetkezet elnökéhö, oszt monta, hogy 
köszönöm szépen, de ő má ott vót, úgyhogy átaggya ezt a 
lehetőséget másnak, aki még nem vót, mer ő oda, abba a régi 
emlékekbe soha nem akart visszamenri, ahogyan én se. 

Oszt kérdeztik, hogy akkó hol vótam, amikó történt, hát hol 
vótam, hol vótam vóna. Mikó történt? Monták, mikó. Előtte ott 
vótam a Mamikáná, és beszégettünk, meg ott vót a Bernike is, meg 
lehet tőle kérdezni, mer nem annyira hülye, hogy ne tudja azt 
megmondari, hogy mi vót, utána meg nem vótam ott, mer má előtte 


vótam. A Bernike kapott a Mamikátó pilótakekszet, aszt nagyon 
szereti, én vettem a Mamikának, amikó megkaptam a fizetésem, mer 
akkó mindig vettem neki valamit, meg vissza is attam pízt, amive 
tartoztam, nem mindent, csak annyit, amennyit visszatuttam, mer 
nem fizettek rendesen ott az otthonba, csak annyit, hogy éppen. 
Bernike ette a kekszet, én meg ittam kávét, olyat, amilyet a gyerekei 
hoztak külfődrő. Nekik má szótak, kérdeztem akkó a rendőrt, ő meg 
monta, hogy szótak, és aszt monták, csak én vótam vele kapcsolatba, 
mer a Mamika nagyon óvatos vót, nem engedett be idegeneket. Hát 
nem vót az, mer nem csak én vótam, aki tartozott, mer ott vót a 
szomszédba is egy asszon, na, annak se vót píze, az is a Mamikáho 
járt, és még a másik uccábó is gyüttek, egy nagy füzetbe vót írva, 
hogy ki mive tartozik neki, az egész darabbó vótak, mindenki, bárki 
lehetett, de olyan nem lehetett, aki ténleg ismerte a Mamikát, mer az, 
aki ismerte, olyat nem csiná. 

Megmontam, hogy hol van az a könyv, amibe a nevek, meg a 
számok vannak, és elővettik, hogy maj mindent megvizsgának, meg 
hogy pont az az asszon, aki tartozott, monta a szomszédbó, hogy 
kereste a Mamikát, de nem vót sehó, oszt átment később is, oszt 
akkó se vót, és má sötétedett, és akkó se vót. No akkó gondóta, hogy 
hívja a rendőrséget, mer etünt a Mamika. Oszt a rendőrök ki is 
gyüttek, má lámpákka, kérdeztik a szomszédbó az asszont, hogy 
mikó látta utojjára, monta, hogy délután még látta, hogy megy ki 
becsukni a tyúkokot, de utána nem látta, pedig átlát az udvarba, de 
nem látta, meg nem hallott mozgást se, hogy kimenne a vécére. Oszt 
átmentem, monta az asszon, az ő neve is elig sokszor benne vót a 
füzetbe, nyitva vót az ajtó, de nem vót bent, kijabátam, hogy 
Mamika, de nem szót vissza, oszt hazamentem, hogy maj később 
megnézem, és akkó később is csak az vót, hogy hó van Mamika, 
kijabátam, az meg nem szót semmit, oszt máskor ilyen sötétbe má 
nem szokott kint lenni, meg le is hűtt estére. 

A rendőrök mikó kigyüttek, lámpákkal keztek keresnyi, hogy 
nem maratt-e kint a kamrába, meg az istállóba, a favágató színyalba, 
meg mindenfelé a tyúkokná, de nem taláták sehó. Oszt eccer az 
egyik rendőr kiabá, hogy van itt egy domb, milyen domb az, 
kérdeztik a szomszédot, az meg monta, hogy az a ganajdomb, de má 


nem kerü oda ganaj, mer a tehenek má az Öregpapa idejinek a végin 
se vótak, pedig jó vót, amikó vót még olyan tej, amit ő fejt, az ténleg 
tej vót, de nem birta má, a disznókot meg a Mamika hatta e má 
régen, mer az meg a Mamikának vót sok, de ott mindig vót, hogy 
magasabb vót az udvar, mer azé évekig oda vót víve a trágya. De 
most ott a friss fődhányás, monta a rendőr, vagy kijabáta, hogy 
gyüjjönek mások is, oszt hozzonak ásót, és akkor fölbontották a régi 
ganajdombot. Nem vót má büdös, fődszaga vót, a ganajbó is főd lesz 
egy idő után, még az urambó is. 

Éreztem a szagát, a főd szagát, mer akkó má én is ott vótam, mer 
monták, hogy valami történt a Mamikáva, oszt azt má nem láttam, 
csak messzirő, mer nem eresztettek köze, hogy kivettek onnan egy 
buzászsákot, amibe vót valami, aszonták, hogybefogtam a fülem, de 
hallottam úgy is, pedig nem akartam hallani, mer tuttam, mit fognak 
mondani, és én azt nem akartam hallani, azt ne mongyák, mer én 
nem. Azt mondták, hogy abba vót a Mamika, mer kicsi ember vót 
mindig, ahogy meg megöregedett, egyre kisebb lett, alig evett, mer 
nem köllött neki sok, az öregek má ténleg beérik a levegőve is, jó, 
vannak olyan kövérek is, de az nem is jó, monta eccer valaki, amikó 
a Virágjulisró beszétek, hogy az azé hat meg, mer olyan kövér vót, 
oszt nem birták cipenyi a lábai azt a nagy testet, meg a szíve se tutta 
átpumpáni a vért azokon a nagy zsírokon. Marha kövér vót ténleg, 
oszt a Földi Janibácsinak meg a Varga Józsibácsinak azé csak köllött, 
még a feleségük mellé, oszt attak neki érte pízt, annyira megérte, 
aszonták a kocsmába, hogy olyan, hogy belevesznek a testibe, 
mindha nem csak a testük egy kicsi darabja lett vóna belegyukva a 
Virágjulisba, hanem az egész testük, mindenük, még a fejük is. Oszt 
vót, aki ott a kocsmába öklődött, mer eképzete eszt az egészet, hogy 
be vannak csomagóva, mind a hurkába a tőtelék, be vannak 
csomagóva a Janibácsi meg a Józsibácsi a Julisba. De a Mamika olyan 
kicsike vót, mind egy veréb, nem is lehetett tunni, honnat vót benne 
mégis annyi erő, hogy megcsináta azt mind, amit nekünk is csinát, 
meg a kertet is, jó, azé segítettünk neki, meg a Bernike is. Honnat vót 
annyi erő benne, hogy azt mind megcsinája, ami a kamrába vót, oszt 
olyan szépen el is rendezze, ahogy az ott e vót rendezve. Most ki 


fogja maj a kamrát rendbetartani, a savanyúkot, meg a lekvárokot, 
gondótam, ki lesz ott a Mamika, ahol eddig a Mamika vót. 

Hol vótam, amikor történt, ezt kérdeztik a rendőrségen, mer 
bevittek, és úgy kiabátak velem, hogy maj beszakatt a fülem, úgy 
remegtem ott, hogy hánytam is, hogy mit gondónak rólam, hogy 
milyen ember vagyok, olyan, aki olyat meg tud csináni. Hallottad, 
mit kérdeztem, hallottad? Montam, hogy hallottam, és montam, 
hogy hol vótam. Hangosabban mondd, hallod, most legyen nagy a 
szád, ne a kocsmába, mondd hangosabban, mer ők is jártak a 
kocsmába, oszt tutták, milyen vagyok ott. Otthon, otthon vótam, 
kiabátam. Te vótá, kiabát a rendőr, te csinátad? Én olyat nem tuttam 
vóna, mondom, hogy higgyik el, én a Mamikát bántani nem tuttam 
vóna, mer olyan vót, hogy anyám, oszt egy cigán tuggya, ki az 
annya, meg ki a gyereke. Vannak olyan cigánok, mind az anyám vót, 
aki edobta a gyerekit, meg arra kényszerítette, hogy együtt legyen a 
négerrel, meg hogy lopjon, de én rendes cigán vagyok, az meg 
tuggya, ki a csalággya, oszt nem hogy bántaná, de az uccán se 
hagyja kint, ha van hova behíni. Akik az uccákon vannak Pesten, az 
a sok koszos, büdös ember, láttam, mikó mentem fő a Bernikéé, 
mikó vót rá pízem, hogy elémennyek, mer még kicsi vót, hogy 
egyedű utazzon, hogy ott kéregetnek, hogy aggyá, dógozzá, 
montam neki, nekem is abbó van, nem attam, mibő attam vóna, oszt 
monta az a ganaj, hogy büdös cigán, pedig milyenek vótak, hogy 
néztek ki? Koszos, büdös emberek vótak, de egy se vót cigán, mer a 
cigán nem haggya az uccán azt, aki hozzá tartozik, mindig van egy 
kis meleg hely, valahol talá egy vackot a házba, ahó lefeküdhet. 
Otthon is azé olyan, amilyen, mer az uram nem cigán, hanem 
paraszt, de csak azé nem az uccán van, mer egy cigán nem dobja ki a 
házábó az urát, pedig ki kőne, mer csak a levegőt szíja el, meg 
megeszi a jánka csokiját. 

Hol vótá, arra válaszójá, hallod, mást ne mongyá, csak hogy hol 
vótá, oszt monta megin azt az időt, mikó a Mamikával az lett. Hol 
lettem vóna, mondom, amikó ementem a Mamikátó, hazamentem, 
mer haza kő menni, mer ott a jánka, csak a Bernike, mer a Timikéve 
az történt, hogy egy oláccigán rávette a kábítókra, pedig olyan 
szépen nevetem, meg a Mamika is segített neki, adott könyveket 


neki, odaatta a gyerekei könyveit, amik má nem kőnek nekik, mer 
külfődön ének, az unokái meg csak azon a külfődi nyelven tunnak 
óvasni, meg ha fel is óvas belőlük, amikó itt vannak, nem értenek 
belőle semmit, egy szót se, csak néznek egymásra, meg a 
nagyannyukra, hogy meddig tart ez még, mikó mehetnek ki, meg 
mikó indúnak az apjukka haza, mer az annyuk, az oda se tóta a 
képit, mer neki az nem vót tiszta, ahogy a Mamika ét, mer olyan vót 
az asztal, hogy hát kopott, meg szaga van a szobának, egyszer 
emonta a Mamika, hogy az asszon eszt monta. Milyen szaga, 
mondom, amikó olyan jó süteménszag vót benne, meg ebédszag. Az 
jó szag, a fokhajmás hús szaga, az jó szag, meg a húsleves szaga, az 
jó szag, és a Mamika mindig főzött, mer nem tudott úgy lenni, hogy 
nem csiná semmit, gondót magára, meg ránk is. 

Jánka, monta, ha én eccer megállok, akkó meghatam. Nevettünk, 
mer ténleg úgy vót, mer olyan vót. De hát mié dógozott vóna, ha mi 
nem vagyunk neki? Mindenbő maratt, oszt a kutya se bírt mindent 
megennyi, mer az is olyan öreg vót, meg foga se vót, no, a sütemint 
az is szerette, meg a Mamikát is. A sütemin miatt, monta a Mamika, 
hogy mikó kimegy regge az udvarba, má alig van ereje, de főke, oszt 
végigszalad az udvaron, oszt megkergeti a tyúkokot, hogy lássa a 
Mamika, hogy ő még tuggya a dógát csinányi, hogy megérdemli a 
sütemint. 

Akkó is, mikó meghat, egy hónapja vót, még tél vót, oszt mondja 
a Mamika, hogy végigszalatt az udvaron, oszt összerogyott a góré 
mellett, úgy híjuk, hogy a góré mellett, de má nem vót ott a góré, 
mer erohattak a fák, oszt összedőt, oszt el lett takarítva, ami maratt 
belőle. Ott összeesett a kutya, monta a Mamika, a góré helye mellett, 
hogy ez este vót, nem bírta egyedül odahúzni a fal alá, vitt ki neki 
takarókat, ott betakargatta, monta, hogy úgy nézett rá, olyan vót, 
mind egy ember, úgy fét, hogy rítak a szemei, oszt ott hatta, mer ő is 
fázott, oszt reggerre má nem ét. Mentem, oszt ástam neki gödröt az 
udvarba hátú, mer a Mamika nem birta vóna, kemin vót a főd, én 
meg erős vagyok. Szegin állat, monta a Mamika, meg hogy most 
nagyon egyedű lesz, mer azé a kutya mégis ott vót, oszt vót kihö 
szónyi, hogy takaroggy, legalább, meg meghallgatta, ha monta, mer 
értette, hogy most kimegyünk ide meg oda, megcsinájuk ezt meg 


azt, rendesen értette, még akkó is, amikó má süket vót, és elindút 
arra, amerre monta a Mamika, hogy menni akar. Most meg nem 
szóhat senkihö, mer nincs ott má senki. Hozzám, meg a Bernikéhez 
szóhat, mondom. Szóhatok, de a Bernike olyan, hogy annyit se ért, 
mind a kutya. Azé mégiscsak emegy a bódba. Emegy, de efelejti mit 
kő hoznyi, annyi esze nincs neki, hogy megjegyezze, hogy három 
dógot. A Mamika most olyan, mind az Öregmamika, montam neki, 
ő meg kicsit eszégyete magát, mer nem akart olyan lenni, mind az 
Öregmamika. Azé én nagyon szeretem a Bernikét, monta, csak 
ténleg olyan, hogy nem ért semmit. Én se akarok olyan lenni, mind 
az az asszon vót, aki szűt, olyan akarok lenni, mind a Mamika, mer 
tőlünk is függ, hogy milyenek vagyunk, ha az ember lássa, hogy 
milyen nem akar lenni, akkor nem kő olyannak lenni. Persze aki 
cigán, mindig cigán marad, monta mindig a Mamika, csak eloptad a 
pálinkát, én meg hogy nem azé, mer cigán vagyok, hanem a paraszt 
miatt, aki csak a pálinkáva együtt szeretett. 

Kiabát velem a rendőr, hogy hó vótá akkó, én meg montam, hogy 
hó vótam, montam annak, aki akkó kérdezett. Ki tuggya, hogy ott 
vótam, ki fogja igazóni? Mondom, az uram tuggya, mer az uram 
olyan, hogy nem megy e otthonró, nehogy véletlen valamit dógozni 
kőjön neki. Azt megkérdezik, oszt megmongya, hogy otthon vótam. 
Otthattak akkó, bezártak, és ementek megkérdezni az uramot, hogy 
igazat mondok-e. Gyüttek vissza egy óra múva, biztos bementek a 
kocsmába is, hogy igyonak valamit, mer már regge vót, oszt a 
kocsma regge kinyit, mind a bót, mer a bótba is mennek, akiknek kő 
valami, inni is mennek oda is. Jobb azé a kocsmába, mer ott vannak 
emberek, néha én is mentem, én nem iszok, mer tudom, milyen, 
amikor valaki részeg. Azé szoktam, de csak keveset, mer nem szép, 
ha egy asszon részeg, mind a Ragyásmaris vót vagy a Vízike, aki 
olyan vót, mindha a kocsmába lakna, no, az se vót cigán, oszt hogy 
ét, hát egy ciígán úgy nem. Jó, vannak azok között is olyanok, mind 
az asszon vót, aki szűt, hogy rohaggyonak meg a belei, má biztos 
meg is rohattak, mer aszt se tuttam, él-e vagy nem, mer nem is 
érdekőt. Visszagyüttek, oszt monták, hogy az uram megerősítette, 
hogy én vele vótam. Mondom, mer vele vótam, oszt ha nem aszt 
mondja, akkó azé mongya, hogy rosszat okozzon nekem, hogy 


börtönbe kerűjek, de van annyi esze, hogy tuggya, ha én börtönbe 
kerülök, akkó neki vége, vagy e kő menni dógozni, oszt aszt nem 
akar. 

Akó hazamehetek, kérdeztem. Haza, monta a rendőr, oszt én 
mentem kifelé, és montam, hogy má a gondolat is, hogy én rosszat 
tettem a Mamikának, má az is olyan vót, hogy fájt, mer én a 
Mamikának semmi rosszat, mer én tuttam, hogy milyen ember vót, 
és majd megbűnhődik az, aki ilyen jó emberre, mind a Mamika, 
kezet emet, oszt ráadású annyira bántani, hogy meg is hat. Mer van 
isten, monta a Mamika is, hogy attó, hogy olyan a pap, hogy aszt 
csinája, amit csiná, hogy asszonyokkal, nem csak özvegyekke, 
hanem olyanokka is, akiknek ura van, csak dógozni ment, még a 
sekrestyébe is, ha máshó nem lehetett. Mennek a népek, oszt 
mongyák, hogy hoztam az oltárra egy csokor kardvirágot, oszt 
tegyed csak, Ilonkám, bele a vázába, oszt amikó visszagyün, hát má 
nincs a kezibe virág, oszt mindent tud csinányi, és a pap is csinája 
ott, ahol tarcsák a miseruhákot meg a füstülőt, és csak egy ajtóra van 
az oltár, az az ajtó is nyitva van, mer minek becsukni, a templom 
üres, legfejjebb isten van ott, de az a papnak nem számít, mer 
meggyónja, ott csináják. De monta a Mamika, akármilyen is, attó 
még isten van. És az tuggya, hogy mi az igasság, és meg is cselekszi 
az igasságot. Nem lehet ebújni előle, mer olyan a szeme, hogy 
mindent lát, és ő tuggya, mi a bűn, és a Mamikát bántani, az bűn, 
oszt majd a Mamika a mennyországbó fogja nézni, ahogy azokat a 
román meg ukránbó való cigánokat égetik a pokóba. 

Mentem haza, má világos vót, nem aluttam egész éjjel, mer a 
Mamika miatt, meg a rendőrök se hattak vóna, oszt odaszónak a 
népek, hogy te vótá, jánka, te vótá, mi? Nem én vótam, mer a 
Mamikáva olyat én nem csinátam vóna. A rendőrök is elengettek. 
Akkó ki vót? Nem tudom, de maj ki fog derűni. Biztos te vótá, 
mongya egy másik ember, akkó má a bódot is ehagytam. Nem én 
vótam. Ki tudott vóna bemenni, ott vót a kutya, csak téged ismert. A 
kutya má nem él, montam, mer megdöglött. Akkó még attó se 
köllött fényi, hogy megugat. Engem ismert, nem ugatott meg, meg 
má öreg is vót, süket, nem ugatott meg senkit. Oszt valaki azt monta, 
kikiabát az udvarbó, még csak elindútam a patika mellől, hogy te 


vótá meg a bolondjánka, tik csinátátok. Az én jányom nem tunna 
egy légynek se rosszat csinányi, olyan ártatlan, mind egy bárány. Te 
meg a jánka, vagy a jánka, csak nem mondod meg. le vótá! le vótá! 
A jánka vót! Te vótá! A jánka vót meg te! Kiabátak mindenhonnan. 
Má tejjesen kivótak az idegeim. Má alig vártam, hogy hazaérjek, mer 
mindenki úgy nézett utánam, hogy itt megy a gyilkos, és nem jó, 
mikor gyilkosnak néznek, akkor se jó, ha nem vagy gyilkos, mer én 
nem vótam az. 

Mikó hazaértem, leütem a konyhába, mer annyira fáratt vótam, 
hogy még bemennyi a szobába, oszt köszönnyi a Bernikének se vót 
erőm. Csak űtem ott, remegtem az idegességtő, a fejembe ott vót a 
parasztok hangja, hogy te vótá, te meg a jánka, meg arra gondótam, 
hogy nincs má Mamika, nem mehetek át hozzá, hogy Mamika, 
micsinájak, aszongyák, hogy én őtem meg a Mamikát. A ganaj 
ember meg még az ágyba vót, visszafekütt, mikor ementek a 
rendőrök, onnan nézte a tévét. A Bernike is ott vót, de má ruhába, 
mer megtanúta az intézetbe, hogy amikó regge van, fő kő őtözni. 
Kigyütt, amikor hallotta, hogy meggyüttem, kigyütt a konyhába, jó 
vagy, mamika, mer így hívott, miko nem vót ott az igazi Mamika, 
mosmá mindig így hívhat, mer igazi Mamika má nincsen. Jó. Mi lett 
a Mamikáva? Megőtik. Megőtik? Kik, kérdezi a jánka. Nem tudom, 
mondom neki, biztos az oláccigánok a Szabó Marinéni házábó. Maj a 
rendőrök megmongyák. A jánka át ott, nem tutta, hogy hogy kő 
rínyi, de ott ritt, hogy a könnyei nem csurogtak, csak a szemin meg 
az arcán láccott, hogy ri, mind a Mamika kutyája, mielőtt meghalt. 
Emegyek a bódba, mamika. Csak kenyérre van píz. Akkó hozok 
kenyeret, mamika. Vette a szatyrot, meg nálunk vót a Mamika 
biciglije, minek lett vóna neki, nem mert már ráűni, meg mostmár 
ténleg minek, a jánka meg tudott biciglizni, mer úgy nem vót hibás. 

Elindút má, mikó a ganaj ember kigyütt a szobábó. Elengettek? E, 
mondom neki. Azé, mer azt montam. Mit? Hogy itthon vótá. Mer 
itthon vótam. Mé mondod, mikó nem vótá itthon. Akkó mé montad, 
hogy itthon. Mer miattad, nem akartam, hogy börtönbe kerűj. Nem 
kerülök börtönbe, mer nem én vótam. Akkó hol vótá éjjel? 
Lementem az emberhe a Szobi útra. Ne hazuggy. Nem hazudok. De 
hazudsz, mer oda te má nem jársz, mer nem visző pálinkát, pálinka 


nékű meg nem köllesz neki, a pálinkát szereti, nem téged. Most 
vittem. Honnét vitté vóna, honnét? Kértem a Misko Janibácsitó. És 
adott? Adott. Mikó? Még tennap. Oszt ehiggyem? E kő, mer ez az 
igasság. Nem ez az igasság, nem ez az igasság, nem ez az igasság, 
monta, én meg, hogy haggya abba, haggya abba, mer má kivótam 
nagyon, de a ganaj csak monta, hogy az az igasság, hogy te ott vótá a 
Mamikáná. Nem vótam, mer együttem, mind mindig, mer nem 
szoktam akkó má ott lenni, mer akkó má a Mamika lefekszik, vagy 
nézi a tévét hálóingbe. Nem szoktá, de most ott vótá. Nem vótam 
ott. De ott vótá, oszt megőted, agyoncsaptad a baltával. Nem, nem, 
kiabátam és ekesztem ott rínya a konyhába, csak úgy dőtek belőlem 
a könnyek. Nem, én a Mamikát soha nem tunnám bántani. Montam 
má a rendőröknek, hogy nem, montam a faluba, hogy nem, hogy 
nem, nem, nem, nem, én a Mamikáva olyat, ami neki rossz, nem 
tuttam vóna. De tudom, milyen vagy, hogy micsinátá a román nőve, 
meg milyen anyád vót. Haggyad az anyámat, mer nekem a Mamika 
vót az anyám, most meg nincs anyám, mer meghat. És mosmá 
teljesen árva vagyok. Hiába kiabász, hiába csinász úgy, hogy rísz, én 
tudom, mi az igasság, hogy nem adott pízt, hogy vegyé pálinkát az 
embernek, tudom, mi vót. A rendőrököt átverheted, de engem nem 
tucc! Haggyá má, nem érted, haggyá, nem látod, mi van velem, hogy 
mennyire fáj. Nem köllött vóna megőni, oszt nem fájna, nem köllött 
vóna, de te nem bírtá az ember nékű lenni. Nem őtem meg. A 
rendőrök ehittik, de én nem. Megőted, mer nem adott több pízt. 
Nem őtem meg. Gyilkos, monta, oszt akkó hirtelen a kutács ott vót a 
sporhelt mellett, jó vaskutács vót, még az Örzsinéni hatta ott, azt 
akkó főkaptam, nem őtem meg, montam, oszt ütöttem, nem köllött, 
csak két ütés, má a fődön vót. Haggyá má, kiabát, hallod, haggyá 
má, engem is meg akarsz őnyi? Nem őtem meg, mondom, és vertem, 
mindenit vertem, ütöttem, ömlött a vér, má nem szót semmit, de 
nem tuttam abbahagyni. Nem őtem meg, kiabátam, nem őtem meg, 
és ütöttem, annyiszor ütöttem, amennyiszer kiabátam, hogy nem 
őtem meg, nem, nem, nem, nem. Az meg má nem adott hangot, nem 
monta má, hogy micsinátam, ott hevert a fődön a konyhába, oszt 
gyütt a kenyérrel a Bernike, oszt ott át az apja mellett, át, mi van az 
apukával, mi van vele? Meghalt az apuka, meghalt, kiabát, oszt úgy 


rítt, hogy nem gyütt könnye, csak az arcáva meg a szemive, oszt 
rámnézett, oszt monta, hogy olyan vagy, olyan vagy, mind az anyád 
vót, monta, olyan vagy, az anyád vére vagy: gyilkos. 


